# (7)ဂဏန်းသမားများ အကြောင်း တစေ့တစောင်း | ကွန်ပျူ ဗေဒသုခုမ\n« # (6)ဂဏန်းသမားများ အကြောင်း တစေ့တစောင်း\n# (8)ဂဏန်းသမားများ အကြောင်း တစေ့တစောင်း »\n# (7)ဂဏန်းသမားများ အကြောင်း တစေ့တစောင်းPublished August 23, 2009 | By Dr.Tin Bo Bo\t.\nကျွန်ုပ်သည် ဘလော့ဂ်နှင့် ကင်းကွာနေသည်မှာ အတော်ကြာခဲ့လေပြီ။ ပို့စ် အသစ်များကိုလည်း မတင်နိုင် သည်မှာ ကြာလှပြီဖြစ်၍ ကျွန်ုပ် ဘလော့အား ပုံမှန် ၀င်ရောက် ဖတ်ရှုကြသူများကိုလည်း အားနာလှပါချေပြီ။ ကျွန်ုပ် ခရီးထွက်ရာမှ ပြန်ရောက်သည်ကြားသည်နှင့် ကိုသိန်းဖေလည်း အလျှင်အမြန် ရောက်ချ လာလေတော့ သည်။\nကိုသိန်းဖေ။ ။ ဘယ်နှယ့်လဲ ဆရာ။ ရိပ်သာ တစ်လလောက်ဝင်မယ်ဆိုပြီး အခု (၁၀)ရက်နဲ့ ပြန်ရောက်လာ သလား။ အိမ်လွမ်းတယ် ထင်ပါ့ဗျာ။\nကျွန်ုပ်။ ။ အေးဗျာ။ ပြောတော့ ကိုသိန်းဖေ ရေ။ ဖြစ်ပုံတော့ မပြောချင်ပါဘူး။ တရားအားထုတ်နေရင်း ကျန်းမာရေး ချို့ယွင်းလာလို့ (၁၀)ရက်နဲ့ဘဲ စခန်း သိမ်းခဲ့ ရတယ်ဗျာ။\nကိုသိန်းဖေ။ ။ သြော်- ဟုတ်လား။ သိပါဘူးဗျာ။ ကျွန်တော်က အိမ်လွမ်းလို့များ ချက်ခြင်း ပြန်လာသလားလို့။\nကျွန်ုပ်။ ။ အိမ် သံယောဇဉ်က ဒီလောက်မဟုတ်ပါဘူးဗျာ။ တကယ်တော့ အလုပ် သံယောဇဉ်က ပိုများတယ်။ ပြီးတော့ အခုလုပ်ထားတဲ့ ဘလော့ရဲ့ သံယောဇဉ် ကလည်း မနည်းပေဘူးဗျ။ ဒီသံယောဇဉ် တွေကို မဖြတ်နိုင်သရွေ့တော့ သံသရာက ရှည်ဦးတော့မှာဘဲပေါ့ဗျာ။\nကိုသိန်းဖေ။ ။ ဟုတ်ပါပြီဗျာ။ ကဲ-ဆရာ ရေ။ ကျွန်တော်တို့ တနင်္ဂနွေ စကားဝိုင်းလေးကိုလည်း မျှော်တဲ့သူတွေ မျှော်နေကြလောက်ပြီ။ စ, လိုက်ကြအောင်လားဗျာ။ ဒီတစ်ပတ်ကတော့ (7)ဂဏန်းသမားတွေရဲ့ အလှည့်မဟုတ်လားဗျာ။\nကျွန်ုပ်။ ။ ဟုတ်ပါတယ်ဗျာ။ (7)ဂဏန်းရဲ့ ထူးခြားဆန်းကြယ်မှုလေးတွေနဲ့ စ,လိုက်ကြရအောင်လားဗျာ။ ကိုသိန်းဖေရေ – (7)ဂဏန်းဟာ ဂရိလူမျိုးတွေရဲ့ ဒဏ္ဍာရီမှာ “ပိုဆီဒွန်” (Posiedon) လို့ခေါ်တဲ့ ပင်လယ်နတ်ဘုရားရဲ့ အမှတ်အသား ဂဏန်းဘဲဗျ။ ဂရိတွေက “ပိုဆီဒွန်” ခေါ်ကြတဲ့ နတ်ဘုရားကို ရောမလူမျိုးတွေက “နက်ပကျွန်း” လို့ ခေါ်ဝေါ် ကြပြန်သဗျ။ ပိုဆီဒွန်နတ်ဘုရားဟာ ပင်လယ်သမုဒ္ဒရာကို ပိုင်စိုးတဲ့ နတ်ဖြစ်တယ်လို့ ယူဆကြပြီး၊ သူဟာ “ပင်လယ်မုန်တိုင်း” “ငလျှင်” နဲ့ “မြင်း” တွေကို ပိုင်စိုးတယ်လို့ ယူဆကြတယ်ဗျ။ ရှေးအခါတုန်း ကတော့ ပင်လယ် မုန်တိုင်းတွေ နဲ့ ငလျှင်လှုပ်ခြင်း တွေဟာ ပိုဆီဒွန် နတ်ဘုရား အမျက်ဒေါသထွက်လို့ဖြစ်ရတာလို့ ယူဆကြတယ်ဗျ။\nကိုသိန်းဖေ။ ။ ဟိုရှေးအခါကတော့ လူတွေဟာ သဘာဝတရားကြီးအကြောင်းကို သိပ်နားမလည်ကြတော့ မီးတောင် ပေါက်ကွဲတာတွေ၊ ငလျှင်လှုပ်တာတွေ၊ မုန်တိုင်းကျတာ တွေဟာ နတ်ဘုရားတွေ စိတ်ဆိုးအမျက်ထွက်ကြတာလို့ဘဲ ယူဆခဲ့ကြတယ်လို့ ကျွန်တော်ကြားဘူးတယ်။ ဒါကြောင့် နတ်ဘုရားတွေ စိတ်ဆိုးပြေအောင် ယဇ်ပူဇော်မှုတွေ ပေါ်ပေါက် လာရတာမဟုတ်လား။\nကျွန်ုပ်။ ။ ဘာဘဲဖြစ်ဖြစ် – ဒီ နတ်ဘုရားဒဏ္ဍာရီတွေကိုတော့ အိပ်ရာဝင် ပုံပြင်မျိုးထက် လူမျိုးတစ်မျိုးရဲ့ သမိုင်းအမွေအနှစ်အဖြစ် ဆက်လက် ထိန်းသိမ်းထားသင့်တယ်လို့တော့ ယူဆမိတယ်ဗျာ။ ယုတ္တိရှိတာမရှိတာထက် သမိုင်းရဲ့ တန်ဖိုးက ပိုမိုကြီးမားတယ်မဟုတ်လား။ ကဲ- ကိုသိန်းဖေရေ၊ ဆက်ကြရအောင်ဗျာ။ (7)ဂဏန်းရဲ့ထူးခြားချက်တွေကတော့ ရက်သတ္တပါတ်တစ်ခုမှာ နေ့(၇)နေ့ရှိတာရယ်၊ လ,ဟာ (၇)ရက်တစ်ကြိမ် လဆန်းခြင်း၊ လဆုတ်ခြင်းဆိုတဲ့ ပုံမှန်စက်ဝန်း အတိုင်းလည်ပတ်နေတာရယ်၊ လူ့ကိုယ်ခန္ဓာမှာ ဒွါယ (၉)ပေါက်ရှိတဲ့အနက် (၇)ပေါက်ဟာ မြင့်မြတ်တဲ့ ကိုယ်အင်္ဂါ အစိတ်အပိုင်း ဖြစ်တဲ့ ဦးခေါင်းမှာဘဲ ရှိနေတာရယ်၊ ဂီတသီချင်းမှန်သမျှ “ဒို၊ ရေ၊ မီ၊ ဖာ၊ ဆို၊ လာ၊ တီ” ဆိုတဲ့ သံစဉ် (၇) ပါးနဲ့ ဖွဲ့စည်းထားတာရယ်၊ သက်တန့်မှာ ရောင်စဉ် (၇)ပါးနဲ့ ဖွဲ့စည်းထားတာရယ်၊ ကမ္ဘာရဲ့ မြင့်မြတ်တဲ့နေရာတွေ အများကြီး ရှိတဲ့အထဲမှာ အံ့ဘွယ်နေရာဌာနတွေကို (၇)ပါး၊ (၇)နေရာ အဖြစ် သတ်မှတ်ထားတာတွေဟာ (7)ဂဏန်းရဲ့ ထူးခြားချက်တွေ ပေါ့ဗျာ။\nကိုသိန်းဖေ။ ။ ကျွန်တော်ကြားဘူးတာတစ်ခုက ကလေးတွေဟာ လ,မစေ့ဘဲ မွေးတဲ့အခါမှာ (8)လ,ထဲမှာဆိုရင် အသက်မရှင်ဘဲ (7)လ,ထဲမှာ ဆိုရင် အသက်ရှင်တယ် ဆိုတာ ကော ဟုတ်လားဗျ။\nကျွန်ုပ်။ ။ ဒါလည်း ဟုတ်တယ်ဗျ။ (8)ဂဏန်းဟာ စနေဂြိုဟ်ရဲ့ အမှတ်အသားဖြစ်လို့လားမသိဘူး။ လ,မစေ့ဘဲ မွေးတဲ့ကလေးတွေဟာ (8)လထဲမှာ အသက်ရှင်ခဲပြီး (7)လ,ထဲမှာ မွေးရင်တော့ အသက်ရှင်ကြတယ်ဗျ။ ဒါဟာ (7)ဂဏန်း ဟာ ရှင်သန်ခြင်း အမှတ်အသားကို ကိုယ်စားပြုတဲ့ လက္ခဏာဘဲဗျ။ သင်္ချာဗေဒ ပညာရှင်တွေကတော့ နက်ပကျွန်းဂြိုဟ်ကို ရှာဖွေတွေ့ရှိတဲ့ (1846) ခုနှစ် မတိုင်မှီအထိ (7)ဂဏန်းကို တနင်္လာဂြိုဟ်(လမင်း)ရဲ့ စိုးမိုးမှုအောက်မှာ ထားရှိခဲ့ကြတယ်ဗျ။ (2)ဂဏန်းကို တနင်္လာ အမဓာတ် (-) လို့ သတ်မှတ်ပြီး (7)ဂဏန်းကိုတော့ တနင်္လာအဖိုဓာတ်(+)လို့ သတ်မှတ်ထားရှိ ခဲ့ကြတယ်။ (1846)ခုနှစ်မှာ နက္ခတ်ပညာရှင်(၃)ဦးအဖွဲ့က နက်ပကျွန်း ဂြိုဟ်ကြီးကို ရှာဖွေတွေ့ ရှိပြီးတဲ့နောက်မှာတော့ သင်္ချာဗေဒပညာရှင်တွေက (7)ဂဏန်းကို နက်ပကျွန်းဂြိုဟ်ရဲ့ စိုးမိုးမှုအောက်ကို သွတ်သွင်းလိုက်ကြပြီး ရာသီခွင်မှာတော့ ယခင် ကြာသတေးဂြိုဟ်ပိုင်ခဲ့ တဲ့ “မိန်ရာသီ” ကို အပိုင်စားပေးလိုက် ကြတယ်ဗျ။\nကိုသိန်းဖေ။ ။ မိန်ရာသီဟာ ပင်လယ်သမုဒ္ဒရာတွေကို စိုးမိုးတဲ့ရာသီဖြစ်လို့ (7)ဂဏန်းကို မိန်ရာသီကို အပိုင်စားပေးလိုက်တာ သဘာဝကျပါတယ်ဗျာ။ ကဲ ဆက်လုပ်ပါဦးဗျာ။ (7)ဂဏန်းသမားတွေရဲ့ စရိုက်လက္ခဏာတွေ။\nကျွန်ုပ်။ ။(7)ဂဏန်းဟာ တနင်္လာဂြိုဟ်ပိုင်တဲ့ (2)ဂဏန်းနဲ့ ဆင်တူတဲ့ အချက်တွေရှိတယ်ဗျ။ အဲဒါက (7)ဂဏန်း သမားတွေဟာ (2)ဂဏန်းသမားတွေလိုဘဲ စိတ်ကူးဉာဏ် ကွန့်မြူးမှု အားကောင်း ကြတယ်ဗျ။ တီထွင်ဖန်တီးတတ်တဲ့ ဦးနှောက်မျိုးရှိတယ်။ တွေးခေါ်မျှော်မြင်မှု အားကောင်းတယ်။ အနာဂါတ်ကို ခန့်မှန်းနိုင်စွမ်းရှိတယ်။ မိသားစုဘ၀ကို မြတ်နိုးပြီး အကောင်းမြင် ၀ါဒလည်း ရှိကြတယ်ဗျ။ (2)ဂဏန်းသမားတွေထက် သာတဲ့အချက်က စိတ်ကူး စိတ်သန်း တွေကို အကောင်အထည်ဖော်တဲ့နေရာမှ (2)ဂဏန်းသမားက နှောင့်နှေးပြီး လေထဲအိမ် ဆောက်ကြတာ ပိုများတယ်။ (7)ဂဏန်း သမားတွေကတော့ မြန်မြန် ဆန်ဆန် အကောင်အထည်ဖော်ထက်တယ်ဗျို့။ နောက်ပြီး မဆုတ်မနစ် လုပ်ကိုင် တတ်တဲ့ နေရာမှာလည်း (2)ဂဏန်းသမားထက် သာတယ်။ အဲဒီတော့ သူတို့ရဲ့ စရိုက်လက္ခဏာ လေးတွေ ချရေးကြည့်ရအောင်ဗျာ။\n= (7)ဂဏန်းသမားတွေဟာ အကောင်းမြင်ဝါဒရှိတယ်။ ပျော်ပျော်ရွှင်ရွှင် တက်တက်ကြွကြွ နေထိုင်တတ်ကြတယ်။ သွက်လက်ဖြတ်လတ်ကြပြီး အကင်းပါး ကြတယ်။ ဉာဏ်ပညာလည်း ထက်မြက်ကြတာများတယ်ဗျ။ အလုပ်ကို မနားမနေ လုပ်တတ်ကြတယ်။ ထူးခြားဆန်းကြယ်တဲ့ ပညာရပ်တွေအပေါ်မှာ စိတ်ဝင်စားတတ်ပြီး သင်ယူလိုစိတ် ပြင်းပြတတ်ကြ တယ်။ သိပ္ပံပညာရော၊ ၀ိဇ္ဇာပညာမှာပါ ထူးချွန်တတ်ကြတယ်။\n= (7)ဂဏန်းသမားတွေဟာ များသောအားဖြင့် ရုပ်ရည် ချောမောသန့်ပြန့်ကြတာ များတယ်ဗျ ။ ဒါပေမယ့် ရုပ်ချော သည်ဖြစ်စေ၊ မချောသည်ဖြစ်စေ သူတို့ဟာ ဆန့်ကျင်ဘက် လိင်တွေကို ဆွဲဆောင်နိုင်စွမ်းရှိတယ်ဗျ။ ဆန့်ကျင်ဘက် လိင်တွေရဲ့ စိတ်ဝင်စားမှုကို အများဆုံး ရရှိတတ်ကြတယ်။\n= (7)ဂဏန်းသမားတွေဟာ များသောအားဖြင့် သဘောကောင်း၊ မနောကောင်းသူတွေဖြစ်ကြပေမယ့် သူတို့ စိတ်ဆိုး ဒေါသထွက်မိရင် ကြောက်စရာ ကောင်းလောက်အောင် စိတ်ကြီးတတ်ကြတယ်ဗျ။ အဲဒီနေရာမှာ သူတို့ရဲ့ စိတ်သဘာဝဟာ ပင်လယ်ပြင်ကြီးနဲ့ သွားတူနေတယ်။ ပင်လယ်ပြင်ကြီးဟာ သာမန် အချိန်မှာ ကြည့်လိုက်ရုံနဲ့ ကြည်နူးဖွယ်ရာ ကောင်းသလောက် မုန်တိုင်းကျလှိုင်းထန်လာတဲ့ အခါမှာ ကြောက်စရာကောင်းသလိုပေါ့ဗျာ။\n= သူတို့ဟာ လုံးဝသဘောကောင်းတဲ့ လူမျိုးတွေလို့တော့ သတ်မှတ်မရဘူးဗျ။ များသောအားဖြင့် (7)ဂဏန်းသမားတွေဟာ “သင်ကောင်းလျှင် ကျွန်ုပ်မဆိုးပါ” ဆိုတဲ့ လူစားမျိုး တွေလို့ပြောလို့ရမယ်ထင်တယ်။ သူတို့ကို ဒုက္ခမပေးသရွေ့တော့ လူကောင်းတွေပါဘဲ။ သူတို့ကို စိတ်ဆိုးအောင် လုပ်ရင်တော့ ပြန်ပြီး “အိုးရွဲ့ကို စလောင်းရွဲ့နဲ့ ဖုံးမယ်” ဆိုတဲ့ သဘောထားမျိုးတွေ ရှိတတ်တယ်။ “မာလျှင် သံချောင်း၊ ပျော့လျှင် ဖယောင်း” ဆိုတဲ့ စကားပုံနဲ့လည်း သူတို့စရိုက်ဟာ နီးစပ်ပြန်ပါတယ်။\n= (7)ဂဏန်းသမားတွေဟာ ရုပ်ဝါဒီမဆန်ဘဲ နာမ်ဝါဒီဘက်ကို ကိုင်းညွတ်မှု ပိုများတယ်ဗျ။ ဘာသာတရားနဲ့ ရှေးရိုးအစဉ်အလာတွေကို ယုံကြည်လေးစား လိုက်နာကြတယ်။ သဘာဝတရားကြီးရဲ့ လျှို့ဝှက်ဆန်းကြယ်မှုတွေကို သိရှိစိတ် ပြင်းပြကြတယ်။ သူတို့ဟာ နာမ်လောကကို ယုံကြည်ကြသူများပြီး ဂမ္ဘီရ ပညာရပ်တွေဖြစ်တဲ့ နက္ခတ်ဗေဒင်ပညာ၊ ဆေးဝါး၊ အင်းအိုင်၊ ဂါထာ၊ အဂ္ဂိရတ်ပညာတွေ၊ စိတ်နယ်လွန်ပညာတွေ၊ သဘာဝကုထုံး၊ စိတ်ကုထုံးတွေအပေါ်မှာ ယုံကြည်တတ်ကြ သူများဖြစ်တယ်။\n= (7)ဂဏန်းသမားအတော်များများဟာ နာမ်လောကနဲ့ ဆက်သွယ်မှု ရှိတတ်ကြတယ်ဗျ။ ဒါကြောင့် သူတို့ဟာ ဘ၀မှာ ထူးဆန်းတဲ့ အိပ်မက်မျိုးတွေ မက်တာတို့၊ ရှေးပြေးနိမိတ် ဖြစ်တဲ့ အိပ်မက်မျိုးမက်တာတို့ ၊ သိုက်လောကနဲ့ ဆက်သွယ်မှု ရှိတာတို့၊ တစ်ခုခုဖြစ်မှာကို ကြိုသိတတ်တဲ့ စိတ်စွမ်းအားမျိုး ရှိတာတို့ကို တွေ့ရတတ်တယ်။ တစ်ခါတစ်ရံမှာ ကိုယ် အခုလောလောဆယ် ကြုံတွေ့ရတဲ့ အဖြစ်အပျက်တစ်ခုဟာ အရင်တစ်ခါဖြစ်ဘူးခဲ့သလိုမျိုး ခံစားရ တတ်တာတွေ ရှိတတ် တယ်။\n= သူတို့ကိုယ်တိုင် ယုံကြည်သည်ဖြစ်စေ၊ မယုံကြည်သည်ဖြစ်စေ ကျွန်တော်ယုံကြည်တာ တစ်ခုက (7)ဂဏန်းသမားတွေမှာ သူတို့ကို စောင့်ရှောက်နေတဲ့ နာမ်လောကက ပုဂ္ဂိုလ် (သို့) စွမ်းအားလို အရာမျိုး ရှိတယ်ဗျ။ ဒါက ကျွန်တော် လေ့လာ တွေ့ရှိချက်ပါ။ ယုံတာမယုံတာကတော့ စာဖတ်သူရဲ့ သဘောပါ။ အဲဒီ ပုဂ္ဂိုလ် (သို့) စွမ်းအားဟာ သူတို့ကို အတိုင်းအတာ တစ်ခုအထိ စောင့်ရှောက်ပေးမှုရှိတယ်လို့ ကျွန်တော်ယုံကြည်တယ်ဗျ။\n= (7)ဂဏန်းသမားတွေဟာ ငွေကြေးဓနဥစ္စာထက် ပညာကို ပိုပြီးတန်ဖိုးထားတတ်သူများဖြစ်တတ်ကြတယ်။ စီးပွားရေး သမားဖြစ်လျှင်သော်မှ ငွေနောက်ကို တစ်ကောက်ကောက် လိုက်နေသူတွေမဟုတ်ဘဲ အတတ်ပညာ၊ အသိပညာကို ပိုမိုလိုလားတတ်ကြတယ်။ သူတို့ဟာ အရာရာကို သိချင်တတ်ချင် စူးစမ်း လေ့လာနေချင်ကြသူများ ဖြစ်တတ်ကြတယ်။ သူတို့ဟာ ဂမ္ဘီရပညာတွေမှာသာမဟုတ်ဘဲ သိပ္ပံပညာရပ်တွေမှာလည်း ထူးချွန်ပြောင်မြောက် တတ်သူတွေ ဖြစ်ကြတယ်။\n= သူတို့ဟာ ခရီးသွားခြင်း၊ အသစ်အဆန်းရှာဖွေခြင်းတို့ကို ခုံမင်တတ်ကြတာမို့ မိမိမွေးရပ်မြေမှာ မနေတတ်ကြဘဲ ရေခြား၊ မြေခြား၊ တိုင်းတပါးတွေကို ရောက်လွယ်၊ ထွက်လွယ် တတ်ကြသူများဖြစ်ကြတယ်။\n= (7)ဂဏန်းသမားအတော်များများဟာ (အားလုံးကို မဆိုလိုပါ) ငယ်စဉ်ဘ၀မှာ ခက်ခဲကြမ်းတမ်းတဲ့ ဘ၀မျိုးကို ဖြတ်သန်း ခဲ့ကြရသူတွေများတယ်ဗျ။ ဒါပေမယ့် ဒုတိယအရွယ်နဲ့ တတိယအရွယ်မှာတော့ ကောင်းစားတတ်ကြတယ်။\n= ဘ၀ အနိမ့်အမြင့်အတက်အကျနည်းတတ်တယ်။ ဒါပေမယ့် တစ်ခုသတိထားရမှာက တစ်ချို့ (7)ဂဏန်းမွေးဖွားသူတွေဟာ လိင်စိတ်ဆန္ဒ အလွန်ပြင်းထန်တတ်ပြီး ကာမဂုဏ် လိုက်စားမှု လွန်ကဲတာကြောင့် နာမည်ဂုဏ်သိက္ခာကျဆင်းပြီး တတိယ အရွယ်မှာ အိုဇာတာပါ နိမ့်ပါးသွားတတ်တာ ကိုလည်း သတိထားမိပါတယ်။ အထူးသဖြင့် (25)ရက်မွေးတဲ့ (7)ဂဏန်းသမား တွေ သတိထားရပါမယ်။\n= သူတို့ဟာ သဘာဝတရားကြီးရဲ့ လျှို့ဝှက်မှုတွေ၊ လူသားတွေရဲ့ လျှို့ဝှက်မှုတွေကို ဖော်ထုတ်ချင်တတ်ကြတဲ့ “စုံထောက်ဉာဏ်” ရှိသူများဖြစ်ပြီး သဲထိတ် ရင်ဖို လုပ်ကိုင်ရမယ့် အလုပ်တွေကို ၀ါသနာခုံမင်တတ်ကြတယ်။ ကမ္ဘာကျော် ဂျိမ်းစ်ဘွန်း မင်းသားတွေ ဖြစ်ကြတဲ့ “ရှောင်ကွန်နရီ” နဲ့ “ပီးယားစ် ဘရော့စ်နန်” တို့ဟာ (7)ဂဏန်း မွေးဖွားသူတွေ ဖြစ်ပြီး သူတို့ရဲ့ ကိုယ်ပိုင်နံပါတ်ဟာလည်း (007) ခေါ်တဲ့ (7)ဂဏန်းဘဲဖြစ်နေတာကို တိုက်ဆိုင်စွာ တွေ့ရပါလိမ့်မယ်။\n= (7)ဂဏန်းသမားတွေဟာ စိတ်ကူးစိတ်သန်းကောင်းခြင်း၊ အတွေးအခေါ်မြင့်မားခြင်း၊ တီထွင်ဖန်တီးတတ်ခြင်း၊ ဇွဲကောင်းခြင်းများနဲ့ ပြည့်စုံ တတ်သော် လည်း စည်းကမ်းစနစ် ကျနကျသူများ မဟုတ်ဘဲ ကပျစ်ကညစ် နေတတ်ကြသူက များပါတယ်။ သူတို့ဟာ လုပ်ငန်းတစ်ခုကို အောင်မြင်အောင် စွမ်းဆောင် နိုင်သူများ ဖြစ်ကောင်းဖြစ်ကြပေမယ့် ရေရှည် တည်တံ့ခိုင်မြဲအောင် ထိန်းသိမ်းလိုစိတ်နည်းပါးကြသူများဖြစ်တယ်။ တစ်ခုအောင်မြင်သွားရင် နောက်တစ်ခုကို ခြေလှမ်းပြင် နေတတ်ကြသူများဖြစ်တတ်ကြတယ်။ သူတို့ အလုပ် လုပ်သွားတာကို ပုံခိုင်းရရင် အိတ်ပေါက်နဲ့ ဖားကောက်သလို ဖြစ်နေတတ်တယ်။ စီးပွားရေးသမားဆိုရင်လည်း ငွေရှာကောင်းပေမယ့် အဖတ်တင်အောင် မစုဆောင်း နိုင်ကြသူ က များပါတယ်။ ဒါဟာ (7)ဂဏန်းသမားတွေ သတိပြုရမယ့် အချက်ပါ။ ကဲ- ကိုသိန်းဖေရေ။ ဒါဆို (7)ဂဏန်းသမားများ အကြောင်း တစေ့တစောင်းလေး တော်တော်ပြည့်စုံသွား ပြီ ထင်ပါရဲ့။\nကိုသိန်းဖေ။ ။ သီးခြား Character တွေကိုလည်း ပြောပြဦးလေ ဆရာရဲ့။\nကျွန်ုပ်။ ။ သြော်- ဟုတ်ပါရဲ့။ သူတို့မှာလည်း သီးခြားဂုဏ်အင်လေးတွေ ရှိတယ်ဗျ။ (7)ရက်နေ့မှာမွေးတဲ့ “ထီးတည်း” (7)သမားတွေဟာ စွန့်စားလိုစိတ်၊ တီထွင် လိုစိတ် ပြင်းပြ သူတွေဖြစ်ပြီး ရဲရင့်တဲ့ စိတ်ထားလည်း ရှိကြတယ်ဗျ။ အလုပ်ကို မနားမနေလုပ်တတ်ပြီး အမြဲသွက်လက် ဖြတ်လတ်နေကြသူများလည်း ဖြစ်ကြတယ်။ အသစ်အဆန်းကို ရှာဖွေလို တယ်။ စစ်သွေးစစ်မာန်ရှိပြီး ဘ၀တက်လမ်းအတွက် တိုက်ခိုက်ရမယ်၊ ပေးဆပ်ရမယ်ဆိုရင်လည်း ၀န်မလေး ကြသူများဖြစ်တယ်။ ခရီးသွားလာမှုကို ခုံမင်ပြီး မရောက်ဘူးသေးတဲ့ နေရာမှန်သမျှ သွားလာလိုကြသူများဖြစ်ကြတယ်။\n(16)ရက်နေ့မှာမွေးတဲ့ (7)ဂဏန်းသမားများကျတော့ (7) ဂဏန်း (၃)ခုထဲမှာ အကဲခတ်ရ ပိုပြီး ခက်တတ်တယ်။ သူတို့ဟာ အပြင်ပန်းကြည့်ရင် ပျော့ပြောင်း နူးညံ့သူများလို့ ထင်ရပေမယ့် လိုအပ်လာရင် ကြမ်းတမ်းခက်ထန်ဖို့ ၀န်မလေး ကြသူများ ဖြစ်တယ်။ “ပျော့လျှင်ဖယောင်း၊ မာလျှင် သံချောင်း” ဆိုတာ (16)ရက် ဖွားတွေနဲ့ ပိုပြီး နီးစပ်မှုရှိတယ်။ ဂမ္ဘီရလောက၊ စိတ်နယ်လွန်လောကတွေနဲ့ ဆက်စပ် ပတ်သက်မှုများ ရှိတတ်တယ်။ သူတို့ အိပ်မက်တွေဟာ အနာဂါတ်မှာ ဖြစ်လာမယ့် နိမိတ်တွေ ဖြစ်နေတတ်တယ်။\n(25)ရက်နေ့မှာ မွေးတဲ့ (7)ဂဏန်းသမားတွေကျတော့ စွမ်းအား အထက်မြက်ဆုံးလို့ ပြောနိုင်ပါတယ်။ လူချစ်လူခင် များတတ်ပြီး လူထုကို စည်းရုံး ဆွဲဆောင် နိုင်တဲ့ အရည်အသွေးတွေ ရှိတတ်တယ်။ ဆန့်ကျင်ဘက် လိင်တွေအပေါ်မှာ အလွန် ဆွဲဆောင်နိုင်စွမ်း ရှိတတ်တယ်။ တစ်ချို့ (25)ရက်ဖွားများဟာ မြာသိပ်ပြီး ပွေတတ်ပါတယ်။ တစ်ချို့ကျပြန်တော့လည်း လူဘုန်းကြီးလို့ ခေါ်ရလောက်အောင် သိက္ခာသမာဓိကြီးမားကြပြန်ပါတယ်။ (ဒါကတော့ သူတို့ ဘယ်ရာသီဖွားလဲ ဆိုတာ အပေါ်မှာတည်ပါတယ်)။ သူတို့ဟာ Current of Destiny မကောင်းရင် မတော်တဆထိခိုက်ခြင်း၊ ခွဲစိတ်ကုသခံရခြင်း၊ ကိုယ်အင်္ဂါ ချို့ယွင်းခြင်း၊ ဥပစ္ဆေဒကကံဖြင့် သေဆုံးခြင်း၊ အိုဇာတာ ညံ့ခြင်းများ ဖြစ်တတ်ပါတယ်။ လိင်ကိစ္စကြောင့် ဘ၀ပျက် ရသူတွေထဲမှာ (25)ရက်ဖွားတွေ အများဆုံး မို့ သတိပြုဆင်ခြင်ကြပါလို့ ပြောချင်ပါတယ်ဗျာ။\nကိုသိန်းဖေ။ ။ အင်း- ဆင်ခြင်သင့်တဲ့ ကိစ္စပေါ့ဗျာ။ သူနဲ့ တည့်တဲ့ဂဏန်း , မတည့်တဲ့ဂဏန်းတွေကကော ဆရာ။\nကျွန်ုပ်။ ။(4)ဂဏန်းဟာ (8)ဂဏန်း နဲ့ ကမ္ဘာရန်ဖြစ်သလို (7)ဂဏန်းဟာလည်း (9)ဂဏန်းနဲ့ လုံးဝမတည့်ဘူးဗျ။ သူတို့နှစ် တွေ့မိရင် ပြဿနာကြီး တွေဖြစ်တတ်တယ်။ (7)ဂဏန်းဟာ (1)ဂဏန်း၊ (2)ဂဏန်း၊ (5)ဂဏန်း၊ (7)ဂဏန်း တွေနဲ့တော့ တကယ့် မိတ်ဘက် အစစ်ဘဲဗျ။ သူဟာ (4)ဂဏန်းသမား၊ (8)ဂဏန်းသမားတွေနဲ့လည်း သိပ်မတည့် ပြန်ဘူး။ (3)ဂဏန်း (6)ဂဏန်းသမားတွေနဲ့ကျတော့ မိတ်လည်းမမည်၊ ရန်လည်း မမည်တဲ့ “ဥဒါသိန်” လို့ခေါ်တဲ့ ဂဏန်းတွေ ဖြစ်ပြန်တယ်ဗျ။\nကိုသိန်းဖေ။ ။ ကဲ ဆရာရေ။ နောက်ဆုံး အဆုံးသတ်အနေနဲ့ ထင်ပေါ်ကျော်ကြားတဲ့ (7)ဂဏန်းသမားတွေကိုလည်း ပြောပြပါဦးဗျာ။\nကျွန်ုပ်။ ။ ထင်ပေါ်ကျော်ကြားတဲ့ (7)ဂဏန်းသမားတွေကတော့- အမေရိကန် မီလျံနာကြီး ဂျွန်ပီးယားပွန့်မော်ဂန် က (7)ရက်ဖွား၊ နာဇီဝါဒဖြန့်ချိရေးမှူး ဟင်းမလား က (7)ရက်ဖွား၊ ဘင်္ဂလားဒေ့ရ်ှနိုင်ငံကို တည်ထောင်ခဲ့သူ ခေါင်းဆောင်ကြီး အလီဂျင်းနား က (25)ရက်ဖွား၊ သိပ္ပံပညာနက္ခတ်ပညာစွယ်စုံရ ပညာရှင် ဆာအိုက်ဇက်နယူတန် က (25)ရက်ဖွား၊ စာရေးဆရာကြီး ဂျော့အော်ဝယ် က (25)ရက်ဖွား၊ အစ္စရေးနိုင်ငံရဲ့ ပထမဆုံး သမ္မတကြီး ဒေးဗဒ် ဘင်ဂူရီယံ က (16)ရက်ဖွား၊ ကမ္ဘာကျော် လူရွှင်တော်ကြီး ချာလီချက်ပလင် က (16)ရက်ဖွား၊ အမေရိကန် စာနယ်ဇင်းလောကရဲ့ ဘုရင်မကြီး ကတ်သရင်း ဂရေဟမ်(နယူးစ်ဝိခ်) က (16)ရက်ဖွား၊ ဟောင်ကောင် အက်ရှင်မင်းသား အကျော်အမော် ဂျက်ကီချန်း က (7)ရက်ဖွား၊ အဆိုတော် မက်ဒေါနား က (16)ရက်ဖွား၊ ဂျိမ်းစ်ဘွန်းမင်းသားကြီး ရှောင်ကွန်နရီ က (25)ရက်ဖွား၊ နောက် ဂျိမ်းစ်ဘွန်းမင်းသား လက်သစ် ပီးယားစ်ဘရော့စ်နန် က (16)ရက်ဖွား၊ ရုရှားတင်းနစ်အလှမယ် အင်နာကော်နီကိုဗာ က (7)ရက်ဖွား၊ ဟောလီးဝုဒ်မင်းသမီးအကျော်အမော် ကက်သရင်းဇီတာဂျုံး နဲ့ ကလော်ဒီယာ ရှက်ဖာ တို့က (25)ရက်ဖွားတွေ၊ အိန္ဒိယ ကဗျာနဲ့စာပေပညာရှင်ကြီး ရာဘင်ဒြာနတ်တဂိုး က (7)ရက်ဖွား၊ မြန်မာ အမျိုးသမီးတွေ သိပ်ကြိုက်တဲ့ ကိုရီးယားသရုပ် ဆောင် ဂျင်ဒေါင်ဂန်း(ဒါရိုက်တာ ရင်) က (7)ရက်ဖွား၊ နောက် ကိုရီးယား အဆိုကျော်နဲ့ မင်းသား “ရိန်း” က (25)ရက်ဖွား၊ ဟောလီဝုဒ် နာမည်ကျော်မင်းသား နီကိုလပ်စ်ကေ့ခ်ျ က (7)ရက်ဖွား၊ မကြာခင်ကမှ ကွယ်လွန်သွားတဲ့ ဖိလစ်ပိုင် အမျိုးသမီး သမ္မတဟောင်း ကိုရာဇွန်အကွီနို က (25)ရက်ဖွား၊ ယခုတလော ကမ္ဘာမှာ ရေပန်းစားနေတဲ့ မြောက်ကိုရီးယားခေါင်းဆောင် ကင်ဂျုံအီလ် က (16)ရက်ဖွား၊ လုပ်ကြံခံရတဲ့ ဗြိတိသျှဗိုလ်ချုပ်ကြီး ဟောင်း လူးဝစ်မောင့်ဘက်တန် က (25)ရက်ဖွား၊ နောက်လုပ်ကြံခံရတဲ့ အီဂျစ် သမ္မတ အန်ဝါ ဆဒတ် ကလည်း (25)ရက်ဖွား၊ စင်ကာပူနိုင်ငံရဲ့ ဖခင်ကြီး လီကွမ်ယူး က (16)ရက်ဖွား၊ သံမဏိသူဌေးကြီး အင်ဒရူးကာနေဂျီ က (25)ရက်ဖွား၊ စာရေးဆရာကြီး ချားလ်ဒစ်ကင်း က (7)ရက်ဖွား၊ ဂရိသင်္ဘော သူဌေးကြီး အိုနာစစ် က (7)ရက်ဖွား၊ စာရေးဆရာကြီး ဆမ်းမားဆက်မွန် က (25)ရက်ဖွား၊ လေယာဉ်ပျံကို တီထွင်ခဲ့တဲ့ ရိုက်ညီနောင် နှစ်ဦးထဲက ၀ီလ်ဘာရိုက် က (7)ရက်ဖွား၊ အန္တာတိကတိုက်သို့ စူးစမ်းလေ့လာရေး ခရီးရှည်ကြီးကို ထွက်ခဲ့သူ ကပ္ပတိန်စကော့ က (7)ရက်ဖွား၊ ဗြိတိသျှ အဲလီဇဘက် ဘုရင်မကြီး က (7)ရက်ဖွားတွေ အသီးသီးဖြစ်ကြပါတယ်။\nနောက်စိတ်ဝင်စားစရာကောင်းတာက မြန်မာနိုင်ငံရဲ့ ပထမဆုံးဝန်ကြီးချုပ်ဖြစ်ခဲ့တဲ့ ဦးနု (ခ)သခင်နု ဟာလည်း (25)ရက်မှာမွေးတဲ့ (7)ဂဏန်းသမား ပါဘဲဗျာ။ ကဲ ကျွန်တော်တို့ ရဲ့ တနင်္ဂနွေ စကားဝိုင်းလေး ဒီမှာဘဲ ရပ်နားလိုက်ကြစို့လားဗျာ။\nကိုသိန်းဖေ။ ။ကောင်းပါပြီဆရာ။ နောက်တစ်ပတ် (8)ဂဏန်းသမားတွေအလှည့် ဆက်ဆက်နော်။\nကျွန်ုပ်။ ။ ဟုတ်ကဲ့ပါဗျာ။ ကြိုးစားတင်ဆက်ပေးသွားပါမယ်။\n8 ဂဏန်းသမားများအကြောင်း တစေ့တစောင်း\nPosted in သင်္ချာဗေဒ | Tagged (7)ဂဏန်း သမားများ, Myanmar Astrology, သင်္ချာဗေဒ\t18 comments on “# (7)ဂဏန်းသမားများ အကြောင်း တစေ့တစောင်း”\tlin lin htet on September 22, 2009 at 4:29 pm said:\n(7)ဂဏန်းသမားချင်း တူပေမယ်.လည်း (7)ဂဏန်းသမား အစစ်နဲ.\nသာမန်(7)ဂဏန်းသမား ဘယ်လို ကွာခြားချက်၇ှိနိုင်ပါသလဲ၇ှင်။ နောက်ပြီး လူတစ်ယောက်၇ဲ.ကံဇာတာကိုတွက်ချက်၇ာမှာ သူအဖွားကောင်းပေမယ်. ဇာတာညံ့၇င်ေ၇ာ ဘယ်လိုဖြစ်လာနိုင်ပါသလဲ။ အဖွားညံ့ပေမယ်. ဇာတာကောင်းလို.ကြီးပွားချမ်းသာနေတဲ.သူတွေ တော်တော်များများကို သတိထားမိနေလို.ပါ ဆရာ ။ ဆရာ.blog ကို လေ.လာဖတ်၇ူ.နေခဲ.တာ တစ်နှစ်ကျော်လောက် ၇ှိပ်ါပြီ ။ဗေဒင်ပညာနဲ.ပတ်သတ်ပြီး တော်တော်ဗဟုသုတ၇လာတာ ဆရာ.blog ကြောင်.ပါ ။ဆရာ ဒီထက်မက တိုးတက်အောင်မြင် ပါစေ ။\ndr.tin bo bo on September 24, 2009 at 5:17 pm said:\n(7)ဂဏန်းသမား အတု၊ အစစ် လို့မရှိပါဘူး။ (7)ဂဏန်းဟာ “မိန်ရာသီ” ပိုင် ဂဏန်းဖြစ်လို့ မိန်ရာသီဖွားမွေးတဲ့ (7)ဂဏန်းသမားတွေကို အစစ်လို့ သုံးကြတာပါ။ ပိုအားကောင်းသွားတာကို ပြောတာပါ။ နောက်ပြီး ကရကဋ်ရာသီမှာ ရှိတဲ့ (7)ဂဏန်းကိုလည်း (7)ဂဏန်းသမား အစစ်လို့ ပြောကြသေးတယ်။ အားကောင်းတာကိုဘဲ ပြောချင်တာပါ။ ပုတိ၊ ဘင်္ဂ၊ မရဏ ဆိုတဲ့ အဖွားညံ့ပေမယ့် စီးပွားရေး၊ ကြီးပွားရေး နဲ့ သိပ်မဆိုင်လှတာကို ဆရာရေးတဲ့ “ပုတိ၊ဘင်္ဂ၊မရဏ” ဆောင်းပါး အမှတ် (၁) နဲ့ (၂)မှာ ဖတ်နိုင်ပါတယ်။ မဟာဘုတ် ခေါင်းစဉ်အောက်မှာ ရှိတယ်။\nlin lin htet on September 25, 2009 at 7:59 am said:\nဖြေကြားပေးသည့်အတွက် ကျေးဇူးတင်ပါတယ် ဆရာ။\nsu yi win on October 10, 2009 at 12:40 pm said:\ndate of birth ပေးပြီးဆရာ့ကို ဗေဒင်မေးလို့ရလားဆရာ၊\nDr.Tin Bo Bo on October 10, 2009 at 2:54 pm said:\nဗေဒင် အမေး/အဖြေကဏ္ဍကို ယခု ခေတ္တပိတ်ထားပါတယ်။ နောက် ၂ရက် ၃ရက် ဆိုရင် ပြန်ဖွင့်ပေး ပါမယ်။ အဲဒီကျရင် အဲဒီထဲက စည်းကမ်းချက်တွေကို ဖတ်ပြီး မေးလို့ရပါတယ်။\nကျော်ဟန်မိုး on November 28, 2009 at 5:02 pm said:\nကျွန်တော်က 25 ရက်ဖွား7ဂဏန်းသမားပါဆရာ\nဒေါသထွက်ရင် အာရုံထဲမှာမှောင်ကျသွားပြီး ဘာမှမမြင်ဖြစ်တတ်လို့သတိထားရပါတယ်\nလူကိုတော့မဟုတ်ပေမယ့် အနီးအနားကပစ္စည်းတွေကို ထုခွဲရိုက်နှက်ဖျက်ဆီးပစ်လေ့ရှိ တတ်ပါတယ်\nတစ်ခါတစ်ရံ ကိုယ့်အလုပ် အဖြစ်အပျက်က လုပ်ခဲ့ဖူးပြီးသားလိုလို ဖြစ်ပျက်ပြီးသား လို လို အရပ်ဒေသတွေကရောက်ဖူးသလိုလို တွေက ငယ်ငယ်ကတိုင်အခုထိ ကြုံတွေ့နေရ ဆဲပါဆရာ\nကျွန်တော် သွားမတိုက်ဘဲ မျက်နှာမသစ်ဘဲ အစာစားရမှာဝန်လေးတဲ့သူမဟုတ်ပါဘူး ဆရာ ရေချိုးဖို့လည်းအင်မတန်ပျင်းတတ်ပါတယ် ခုလိုအေးတဲ့အခါမျိုးဆို ပိုဆိုးပေါ့ ပွဲလမ်းသဘင်တို့ ဘာတို့ကို ၀တ်ကောင်းစားလှဝတ်ပြီးသွားရတာကို အင်မတန်အမြင် ကပ်ပါတယ် ငယ်ငယ်ကအမေနဲ့ရန်ဖြစ်ရသလို အခုမိန်းမနဲ့သမီးတွေနဲ့ပါ ပွဲလမ်းသ ဘင်သွားတိုင်း ရန်ဖြစ်ရပါတယ်\nနိုင်ငံခြားကိုတစ်ခေါက်ထွက်ဖူးပါတယ် အခုပြန်ထွက်ဖို့ကြိုးစားနေပါတယ် အရင်နိုင်ငံ ခြားမှာ အတူနေအခန်းဖော်တွေက မျက်နှာမသစ် သွားမတိုက်ဘဲ အစားစားတတ်တဲ့\nကျွန်တော့ကို ဘယ်လိုကောင်လည်းမသိဘူးလို့ သြဘာပေးကြပါတယ်(ဗမာပြည်မှာ တော့ မျက်နှာသစ်ပြီးမှစားပါတယ်ခင်ဗျာ ဒါပေမယ့်သွားကတိုက်ချင်မှတိုက်တာ)ရေ ချိုးတဲ့အခါကျမှ ကျွန်တော်က တပေါင်းတည်းလုပ်လိုက်တာပါ\nရုပ်ရည်ကတော့ အသင့်အတင့်လို့ဘဲပြောပါရစေ ဆန့်ကျင်ဘက်လိင်စိတ်ဝင်စားမှုက တော့ဆရာရေ အစစ်ကဒီလောက်မဟုတ်ဘူး အတုတွေကတော့ပြောမနေနဲ့ နိုင်ငံ ခြားမှာတောင် ထွက်ပြေးရတဲ့အထိ\ns.thansin on September 13, 2011 at 10:32 am said:\nမရဏဖွား – (25.01.1981)ရက် တနင်္ဂနွေနေ့မွေးတဲ့ (7) ဂဏန်းဖွားဆိုရင်ကော ဘယ်လောက်ဆိုးသလဲ ဆရာ\nမေအိ on September 13, 2011 at 10:36 am said:\n၁၆ ရက် မွေးတဲ့ ၇ ဂဏန်းသမားအတွက် ကတော့\nအလွန်မှန်ပါတယ်ဆရာ..။ ထူးဆန်းတဲ့ အိမ်မက်တွေနဲ့ ဒေါသကြီးတတ်တယ်ဆိုတာ ရောပါ။ အဲ ..အိတ်ပေါက်နဲ့ ဖားကောက်သလို ကလဲ မှန်ပါတယ်..။\nsan lin on September 23, 2011 at 4:07 pm said:\ntotally right,sir . i was born at (25.01.1983)i will try to be changed my bad things.\nမေဇွန်အေး on October 30, 2011 at 9:21 pm said:\nမေဇွန်အေး on October 30, 2011 at 9:27 pm said:\nSan Thida Nyein on December 20, 2011 at 2:55 pm said:\nမှန်လိုက်တာဆရာရယ် ကျွန်မက 7ရက်နေ့ 3လပိုင်းမှာ မွေးတဲ့ မိန်ရာသီဖွားမို့လားမသိဘူးဆရာရယ် အရမ်းမှန်တာပဲ 95 ရာခိုင်နှုန်းက ကျွန်မနဲ့တစ်ထပ်တည်းပဲ\nnaymin on February 18, 2012 at 8:24 pm said:\nကျွန်တော် ကတော့ ၇ ရက်နေ့မွေးတဲ့ ၇ ဂဏန်းသမားပါ\nဆရာပြေသလိုပါပဲ ကျွန်တော် တစ်ခါတစ်လေ ဖြစ်ပျက်နေတာတွေက အရင်တုန်းက ဖြစ်ပျက်ခဲ့ ဖူးသလိုပါပဲ တစ်နေရာရာကို ရောက်ရင်ပဲ ဖြစ်ဖြစ် အလုပ်ကိစ္စတစ်ခုခုကိုလုပ်ရင်ပဲ ဖြစ်ဖြစ် အရင်ကတွေ့ကြုံနေခဲ့ရဖူးသလို ခံစားရပါတယ် ဆရာ\nkyaw tun on March 7, 2012 at 7:55 am said:\nတစ်ခါတစ်ရံမှာ ကိုယ် အခုလောလောဆယ် ကြုံတွေ့ရတဲ့ အဖြစ်အပျက်တစ်ခုဟာ အရင်တစ်ခါဖြစ်ဘူးခဲ့သလိုမျိုး ခံစားရ တတ်တာတွေ ရှိတတ် တယ်။\nDreamcatcher on May 24, 2012 at 3:29 pm said:\nThis is quite right for me ! Amazing ! My BD :7August\nHtay on December 15, 2012 at 5:02 am said:\nThis is quite right.Thank you.\nyamone on February 1, 2013 at 12:38 pm said:\nyamone on February 1, 2013 at 12:45 pm said:\n# လျှပ်တစ်ပြက်ဗေဒင် (60,760)# 2013 ခုနှစ် (၁၂)ရာသီခွင် ဟောကိန်းများ (49,424)# 2012 ခုနှစ် (၁၂)ရာသီခွင် ဟောကိန်းများ (47,204)# မွေးနေ့ဗေဒင် တွက်ကြမယ် (၁) (32,047)# အလွယ်ဆုံး ဗေဒင်မေးနည်း (24,071)# (3)ဂဏန်းသမားများ အကြောင်း တစေ့တစောင်း (15,383)# (4)ဂဏန်းသမားများ အကြောင်း တစေ့တစောင်း (13,207)# (8)ဂဏန်းသမားများ အကြောင်း တစေ့တစောင်း (12,713)# (9)ဂဏန်းသမားများ အကြောင်း တစေ့တစောင်း (11,752)# ဧပြီလ အတွက် (၇)ရက် သားသမီးဗေဒင် (10,408)# ဧပြီလ (၇)ရက်သားသမီး ဗေဒင် (10,356)# နာမည်သည် နောက်ဆုံးအဖြေလော? (10,216)# မဟာဘုတ် စစ်တမ်း (10,164)# ဒီဇင်ဘာလ(၇)ရက်သားသမီးဗေဒင် (10,134)# နဂါးနှစ် လာပြီ (9,456)# ၁၂ ရာသီခွင် နှင့် လူသားများ (၂) (9,414)# မွေးနေ့ဗေဒင်တွက်ကြမယ် (၂) (9,083)# သြဂုတ်လအတွက် သင်္ချာဗေဒ ဟောကိန်းများ (8,908)# (1)ဂဏန်းသမားများ အကြောင်း တစေ့တစောင်း (8,763)# အပြောင်းအလဲ များတတ်တဲ့သူ (8,755)# အောက်တိုဘာလ အတွက် (၇)ရက် သားသမီး ဟောကိန်းများ (8,292)# အောက်တိုဘာလ (၇)ရက် သားသမီးဗေဒင် (7,896)# မေလအတွက် (၇)ရက်သားသမီး ဗေဒင် (7,782)# နိုဝင်ဘာလ(၇)ရက်သားသမီးဗေဒင် (7,744)# မတ်လ (၇)ရက် သားသမီး ဗေဒင် (7,610)# (၀)ကြွင်း မဟာဘုတ် ဖွား များ၏ ယေဘူယျဝိသေသ လက္ခဏာများ (7,567)# စက်တင်ဘာလ အတွက် (၇)ရက် သားသမီး ဟောကိန်းများ (7,354)# မြန်မာသက္ကရာဇ် (၁၃၇၅)ခုနှစ် (၇)ရက်သားသမီး ဟောကိန်းများ (7,177)# မွေးနေ့ မွေးရက် ထပ်တူကျခဲ့လျှင် . . . (7,162)# ၁၂ ရာသီခွင် နှင့် လူသားများ (၁) (7,064)\tအားပေးတယ်ဆို Like လုပ်ခဲ့နော် !


ကလေးတွေကို ချစ်တတ်တဲ့ ကိုယ့်အဖို့ သားကိုချစ်တာတော့ ဆိုဖွယ်ရာမရှိပါဘူး။\nဒါပေမယ့် သားကိုအချစ်လွန်နေတာလား ကိုယ့်ဘာသာ ချစ်နေတာလားမသိ.... သား ဖျားမှာ နာမှာ တစ်ခုခုဖြစ်မှာဆိုတဲ့ စိုးရိမ်စိတ်တွေနဲ့ မွန်းကြပ်လာတဲ့အခါ ..... သားကိုပဲ ရင်ခွင်ထဲ အမြဲထည့်ထားချင်သလို ခပ်ဝေးဝေး မှာ နေချင်စိတ်တွေလဲ ဖြစ်လာမိတယ်...\nအဲ့ဒါကို သူများသိမှာ စိုးသလို သားသိမှာလဲ စိုးပါရဲ့ ...\nPosted by မေဇင် at 12:11 PM0comments\n2016 မှာ အပြောင်းအလဲတွေ အများကြီးကြုံရမယ် မျှော်လင့်ထားတယ်။ ကောင်းသောပြောင်းလဲခြင်းများ ဖြစ်လာလိမ့်မယ်လို့လဲ ထင်ပါတယ်။\nအနာဂါတ်ကို ပုံဖော်ကြည့်တော့ ကြည်လင်ပြတ်သားခြင်းမရှိပေမယ့် မှောင်မဲမနေတော့ပါဘူး။ ဒါပေမယ့် ရှေ့ဖြစ်မှာကို ကြိုမသိနိုင်တဲ့ ပုထုဇဉ်တွေအဖို့တော့ အကောင်းအဆိုး ဘာတွေပဲ ကြုံလာ ကြုံလာ တည်တည်ငြိမ်ငြိမ်ရင်ဆိုင်နိုင်ဖို့ ပြင်ဆင်ထားရမှာပဲ။\nဘ၀မှာ ဘာတွေ အရေးကြီးတာကဘာလဲ၊ ကိုယ့်အတွက် အလိုအပ်ဆုံးဟာ ဘာလဲဆိုတာကို လူ့သက်တမ်း ထက်ဝက်ကြိုးခါနီးမှာ ပြန်သုံးသပ်တတ်လာတယ်။ တစ်ခါတစ်လေတော့လဲ ကိုယ့်ခံယူချက်တွေနဲ့အများသဘောမကိုက်ညီတာမျိုးတွေ ကြုံရတဲ့အခါတွေမှာ နောက်တွန့်မိပြန်တယ်။\nဘာပဲဖြစ်ဖြစ်ပါ 2016 ကို အကောင်းဆုံး ကိုယ် မျှော်လင့်နေမိပါတယ်။ ကိုယ့်ဆုံးဖြတ်ချက်နဲ့ကိုယ် မှားမှား မှန်မှန် ကိုယ်ရင်ဆိုင်မယ်။\nPosted by မေဇင် at 9:24 AM 1 comments\nPosted by မေဇင် at 11:40 AM4comments\nခုဘယ်မှာများရှိနေမလဲ တော့ မသိတော့ပါဘူးလေ...။\nကိုယ့်ထက် တစ်နှစ်ကြီးပေမယ့်... ကိုယ့်ထက်2တန်းငယ်သူ.... ကိုယ် 8 တန်း ၊ သူ6တန်း နှစ်မှာပေ့ါ...။\nညနေ ကျောင်းဆင်းချိန်.... စက်ဘီးထားတဲ့နေရာမှာ ကျောင်းသား ကျောင်းသူတွေ အလုအယက် စက်ဘီး ထုတ်နေကြရင်....ကိုယ် ၊ လှိုင် နဲ့ ၊ ခိုင် တို့က အဲ့လို လူရှုပ်ရင် မထုတ်တတ်လို့ လူနဲနဲရှင်းအောင် စောင့်ပြီးတော့ မှ အမြဲ စက်ဘီးကို ထုတ် တယ် ..။\n" မေဇေး .... နင့် စက်ဘီး ရှေ့ခြင်းထဲမှာ... ဘာလဲ"\nကိုယ်နဲ့ အစ်မ နှစ်ဝမ်းကွဲလဲဖြစ်.. အတန်းဖော် သူငယ်ချင်းလဲ ဖြစ်တဲ့ ခိုင် ရဲ့ အမေးကို ကြားမှ....စက်ဘီး နောက်ကယ်ရီယာခုံမှာ လွယ်အိတ်ကို ကြိုးနဲ့တုတ်ရင်း... ရှေ့ခြင်းထဲကို ကြည့်လိုက်တော့....ပလစ်စတစ် အကြည် လေး နဲ့ ပတ်ထားတဲ့ ... နှင်းဆီပန်းငုံ လေး...။\n(ခိုင် နဲ့ လှိုင် တို့က ကိုယ့်နာမည် မေဇင်အေး ကို အမြန်ခေါ်ရင်း.. မေဇေး ပဲ ခေါ်နေကြ )\n" နှင်းဆီပန်းငုံ လေးတော့်"\nပြောရင်း.... ဘေး ကို ဝေ့ ကြည့်လိုက်တော့.... ကျောင်းရှေ့ ညောင်ပင်ကြီး အောက်မှာ စက်ဘီး ပေါ်ကနေ ခြေဖျားလေး ထောက်ပြီး ရပ်ကြည့်နေတဲ့ .... ကျော်....။\nကျော်.... ကျော်ဆိုတာ လူဆိုးလေး ပါ...။ မဲနက်နေတဲ့ မျက်တောင်မွေးရှည်ရှည် ကော့ကော့တွေ ရံထားတဲ့ သူ့မျက်လုံးက ယောင်္ကျားလေး တန်မယ့် ၀ိုင်းစက်ကြည်လင်နေတာ...၊ မျက်ခုံးမွေး ကလဲ ထူပြီး မဲခဲနေလို့ အဲ့ဒီမျက်လုံး နဲ့ မျက်ခုံး လေး ကြောင့်ပဲ.... မိန်းကလေး တော်တော်များများ ရဲ့ အာရုံကို ယူထားတယ်..။ ပြီးတော့ အတန်းထဲမှာ ဆိုးတယ်လို့ နာမည်ကြီးပေမယ့်.... အဲ့ဒီချစ်စရာ မွေးရာပါ အကျိုးပေးကောင်းတဲ့ ရုပ်ရည်လေး နဲ့ စကားသံ ချိုချိုလေး တွေကြောင့် ဆရာမ တွေရဲ့ အချစ်တုံးလေးလို့လဲ ကိုယ် ကြားဖူးထားတယ်လေ...။\nကိုယ်ဟာ.... 8 တန်း ကျောင်းသူ ဖြစ်တဲ့အထိ ... ခန္ဒာကိုယ် သေးသေးညှက်ညှက်လေး နဲ့ အတန်းတူတွေ ကြားမှာ အသက်ကလဲ သူများထက် 1 နှစ်အမြဲ ငယ်လို့ (၅ နှစ်မပြည့်သေးပဲ ကျောင်းနေလို့ ပါ) ... သူငယ်ချင်းတွေကလဲ လူရာသွင်း မဆက်ဆံ အမြဲ ကလေး လို အထင်ခံနေရသူပါ...။\nဒါပေမယ့် ကျော့် ရဲ့ က အဲ့ဒီလို ရပ်ကြည့် နေတဲ့ အကြည့်ကို ခံလိုက်ရတဲ့ အခါမှာ..... ဘာမှန်းမသိတဲ့ ခံစားမှုနဲ့ ထူပူပြီး... အဲ့ဒီနေ့ က စက်ဘီးစီး ကျွမ်းတဲ့ ကိုယ် စက်ဘီး မှောက်ခဲ့တယ်.....။\nနေ့စဉ် နေ့တိုင်း လာလာ ထည့်ထားတတ်တဲ့ နှင်းဆီပန်းငုံ လေးတွေကြောင့်.... ကလေး လိုအမြဲ ခုန်ပေါက် ဆော့ကစား ချင်တဲ့စိတ်ပဲ ရှိခဲ့တဲ့ ကိုယ်...ကျော့် မျက်လုံးထဲမှာ လှတယ်လို့ မြင်စေချင်ခဲ့တယ် ။\nနောက်ပိုင်း ကျောင်းက အပြန်တွေမှာ သူငယ်ချင်း နှစ်ယောက်အမြဲ ရံပြီး ပြန်နေရက် နဲ့ သူ ဘယ်အချိန်များ ကိုယ့် အနားကိုရောက်လာခဲ့မလဲ မျှော်လင့်လာ.. ထင်တဲ့အတိုင်း... ကိုယ့် ရဲ့ သူငယ်ချင်း နှစ်ယောက် ရဲ့ ရန်တွေ့သံတွေကို သူ မမှုပဲ ကိုယ့် နားကို သူအရောက်လာခဲ့တယ်...။ ကလေး ဘ၀ ရင်ခုန်တတ်စ မှာ အဲ့လို ခပ်ချောချော အပြောချိုချို ကောင်လေး တစ်ယောက်ရဲ့ ကိုယ့်ကို အရေးပေး မှုတွေဟာ... ကိုယ့် အတွက်တော့ တကယ့်ကို ကျေနပ်ကြည်နှုးစရာ ပေ့ါ။\n" မေဇေး.. အဲ့ဒီကောင် နင့်ကို တကယ်ကြိုက်တယ်လို့ ထင်မနေနဲ့....နင် ဘာမှ ဘုမသိ ဘမသိနဲ့ မို့နင့်ကိုလိုက်တာ" တဲ့...\nခိုင့် စကား... ။ ခိုင် နဲ့ လှိုင် တို့က ကိုယ့် ကို သူ နဲ့ ချစ်သူတွေ ဖြစ်သွားမှာကို အရမ်း စိုးရိမ် နေကြတယ်.. ဒါပေမယ့် ကိုယ်လဲ လေ... ရင်ခုန်ကျေနပ် တာက လွဲလို့ 8 တန်းကျောင်း သူလေးဘ၀ နဲ့ ရီးစားထားဖို့တော့ စိတ်ကူး ထဲမှာ တောင် မရှိခဲ့ပါဘူး...။\nနောက် တစ်ချက် သူ အရမ်းဆိုးတယ် တဲ့....။ စာလဲမတော် ၊ အားကစားလဲ မထူးချွန်... ဒီကြားထဲ အရက်ကလေး ၊ ဆေးလိပ်လေး လဲ ခိုးသောက်တတ်နေပြီတဲ့...။ မိဘ ပိုက်ဆံ ရှိတဲ့ အငယ်ဆုံးသားလေး ၊၀ိုင်းပြီး အလိုလိုက်ထားတော့ ပျက်စီးနေတဲ့ မိဘ က မဆုံးမ တဲ့ ကလေး တဲ့...။\nကိုယ်လေ ရင်ခုန်တတ်စ ကနေ စပြီးတော့ သူ တစ်ယောက်သာ...အိမ်မက်မင်းသားပါ....။ ဒါပေမယ့် သူ သိပ်ဆိုးတယ် ဆိုတာကိုလဲ ကြောက်တယ်..။ ငါ နဲ့ ကြိုက်ပြီးတော့မှ ငါ ပြုပြင်မယ်ဆိုတဲ့ စကားမျိုး ပြောတတ်တဲ့ အရဲစွန့်ရဲတဲ့ မိန်ကလေးမျိုး ထဲမှာလဲ ကိုယ်မပါဘူး...။\nသူကတော့ ဇွဲကောင်းတုန်းပါပဲ...။ ကိုယ် 8 တန်း နှစ်ကတော့ ... ငါ ငယ်သေးတယ်... ပညာရေးကလွဲပြီး ကျန်တာ စိတ်မ၀င်စားချင်သေးဘူး ဆိုလို့... အဖြေထပ်မတောင်းပေမယ့်... ပန်းလေးတွေ ကတော့ နေ့စဉ် မပြတ် ကိုယ် လက်ခံ ရရှိနေဆဲပါပဲ..။\nမှတ်မှတ်ရရ ကိုယ့် 10 တန်း အောင်စာရင်းကို သူသွားကြည့်ပေးတာပါ...။ 10 တန်းအောင်တော့ အဖြေ ထပ်တောင်းပါတယ်...။ ကိုယ် သူ့ကို စိတ်ဝင်စားတယ် ၊ ဆိုတာကို ကိုယ့်အမူအယာတွေကို မထိန်းချုပ်တတ်လို့ သူလဲ သိနေခဲ့ပါတယ်....ဒါပေမယ့် ကိုယ် ပါးစပ် က ထုတ်မပြောမချင်း တရားမှ မ၀င်တာပဲ..။\n" ငါ ကျောင်းတွေ ဆက်တတ်ရဦးမယ်....နင် လဲ လိမ္မာပါ ကျော်ရယ်...နော်"\nခေါင်း ငိုက်စိုက် ကျသွားတဲ့ သူ့ ကို မမြင်ရက်ဘူး... ဒါပေမယ့် ဒီလို လူမျိုး ကို လက်တွဲဖော် အဖြစ် တွဲဖို့ ကိုယ် သတ္တိမရှိဘူး..။\nဒီလိုနဲ့ ကိုယ် ကျောင်းတွေ ဆက်တတ်ခဲ့ရတယ်...။ ကျောင်းပိတ်လို့ ရွာခဏပြန်တိုင်း... သူတို့ အိမ်ရှေ့က ဖြတ်ရင် ခိုးကြည့်ရတာလဲ အမောပါပဲ....၊ ဆိုင်ကယ်သံ ကြားတိုင်း သူများလားလို့ စောင့်ကြည့်ရတာလဲ မရိုးနိုင်ပါဘူး။ ကိုယ် သူ့ကို မေ့လို့ မရသေးဘူးလေ...။ ကိုယ် ပြန်ရောက်တာ ကြားတာနဲ့ သူလဲ အိမ်ရှေ့မှာ ဂီတာလာတီးတော့တာပါပဲ...။ ဂီတာ လာတီးနေတဲ့ အိမ်ရှေ့ ကခုံတန်းလေးပေါ်က လက်ခနဲ ရဲခနဲ ဖြစ်သွားတတ်တာက သူ့ ဆေးလိပ်မီးလေးပါ...။\nအဲ့ဒီ ဆေးလိပ်မီး ရဲရဲလေးကို အိမ်ထဲက အမှောင်လေး ကနေ ခိုးကြည့်နေတဲ့ ကိုယ့် အဖြစ်ကို သူတော့ သိမှာ မဟုတ်ပါဘူး ကွယ်..။ သူ မပြန်မချင်း အဲ့ဒီ ဆေးလိပ်မီး ရဲရဲ လေးကိုပဲ မမှိတ်မသုန်ကြည့်ပြီး.... သူ ဘယ်တော့ များမှ လိမ္မာလာမှာလဲ ဆိုပြီး ကြေကွဲ၊ ဆို့နင့် နေတဲ့ ကိုယ့် အဖြစ်ကိုလဲ သူ သိခဲ့မှာ မဟုတ်ပါဘူး..။\nနောက်နေ့ ကိုယ် ကျောင်းတတ်ဖို့ မြို့ပြန်သွားရတော့မယ်ဆိုတော့.... ကိုယ့် အိမ်ရှေ့ကနေ ဆိုင်ကယ် နဲ့ ...အခေါက်ပေါင်း များစွာ ဖြတ်သွားနေတဲ့ သူ့ကို ကိုယ်လဲ စကားအရမ်းနဲ့ကို ပြောချင်လို့ အိမ်ရှေ့ ထွက်လာခဲ့တယ်....။\nကိုယ့် ကိုမြင်တာနဲ့ ဆိုင်ကယ်ကို ရပ်ပြီး... စိုက်ကြည့်နေတာ ... ကိုယ် အသက်ရှုတောင် မှားပါရဲ့ .... မင်းကိုလဲ ကိုယ် သိပ်လွမ်းနေတယ်လို့ .... ပြောလိုက်ချင်တယ်...ဒါပေမယ့် ပြောလို့ မဖြစ်ဘူးလေ.. ကိုယ် သူ့ကို ပြုပြင် နိုင်မယ်လို့ မမျှော်လင့်ရဲဘူး...။\n"လိမ္မာရဲ့လား..ကျော် ၊ 10 တန်း ကျတယ်ဆို...၊ ဘာလို့ စာမကြိုးစား သလဲ ဟင်"\n"ဇင်လေး....နင် ငါ့ကို ချစ်တယ် ပြောပါလား ကွာ...။ ငါ 10 တန်းအောင် အောင်ဖြေပြမယ်..၊ နင်မကြိုက်တာတွေလဲ ဘာမှ မလုပ်တော့ဘူး...နောက်ပြီး"\nစကားကို ဆက်မပြောပဲ ကိုယ့်ကို ပဲ အကြာကြီး စိုက်ကြည့်နေတာကြောင့်\n" ငါ့ လက်ရှိ ရီးစားတွေကိုလဲ ဖြတ်ပစ်ပါ့မယ်"\nဘုရား၊ ဘုရား.... သူ့ လက်ရှိ ရီးစားတွေတဲ့... ဒါဆို သူ၊ သူ ရီးစားတောင် ထားနေပြီပေါ့...နောက်ပြီး ရီးစားတွေ တဲ့ တစ်ယောက် မကဘူးပေါ့.... ကိုယ်မဟုတ်တဲ့ တစ်ခြား တစ်ယောက်တွေကို သူ ချစ်တယ်ပြော နေပြီးပေါ့ နော်.။\nကိုယ် တကယ့်ကို ကြေကွဲ ခဲ့ရပါတယ်....ကိုယ်ကတော့ သူ တစ်နေ့ လိမ္မာနိုးနဲ့ စောင့်နေလိုက်ရတာ... ရက်စက်လိုက်တာ... မထင်ခဲ့ပါဘူး ကွယ်..။\nအဲ့ဒီနေ့မှာပဲ ...ကိုယ် သူ့ကို ဘယ်တော့မှာ ချစ်မှာ မဟုတ်တဲ့ အကြောင်းပြောပြီး... အိမ်ထဲပြန်ဝင်လာခဲ့တယ် ။ နောက်ဆုံးပါပဲ...သူ့ကို အဲ့ဒီနေ့ ကိုယ်ချစ်ရတဲ့ ကောင်လေး ချောချောလေး အဖြစ်မြင်ရတာ နောက်ဆုံးပါပဲ..။\nနောက် ကျောင်းပြီးတော့ ကိုယ်လဲ ရန်ကုန်မှာ သင်တုန်းတွေဆက်တတ်၊ အလုပ်ထဲရောက်နဲ့... (3) နှစ်လောက် အဆက်အသွယ် ပြတ်သွားခဲ့တယ်..။ ကိုယ် က တမင် မစုံစမ်းတော့တာပါ... မချစ်သင့်တဲ့ ကောင်လေး ကို မေ့ပစ် ချင်တယ်လေ.. ။\n" မေဇင် ရေ.... ဖုန်းလာနေတယ်"\nထူးထူးခြားခြား .... ရုံးကို ဖုန်းလာတယ်..။ ထူးခြားတယ် ဆိုတာက ရုံး ကဖုန်းနံပါတ်ကို ကိုယ့် မိသားစု ကလွဲပြီး အပြင်လူ မသိဘူးလေ... ။ အိမ်က ကိုယ့် ရဲ့ အစ်မ ကလဲ မနေ့ညက မှ ရန်ကုန်ကို တတ်လာပြီး ကိုယ့် အဆောင်ကိုရောက်နေတာ... အိမ်က လဲ ဆက်စရာ အကြောင်းမရှိဘူး..။ ဇဝေ ဇ၀ါ နဲ့ ဖုန်းကို ကိုင်လိုက်တော့\n"ဟယ် ... လှိုင်... ဘယ်သူများလဲလို့...ဘာလဲ မသိဘူး"\n"ကျော်လေ..... နင်တို့ ရန်ကုန်က အကယ်ဒမီ ဆိုလား ဘာဆိုလား မသိဘူး အဲ့ဒီ ဆေးခန်းမှာ တတ်နေရတယ် တဲ့ အခြေအနေ မကောင်းဘူး တဲ့... အဲ့ဒါ နင် များသိမလားလို့"\n" ဟဲ့....ဘာဖြစ်တာတဲ့လဲ...ဘာလဲ ... ငါမသိဘူးတော့"\n"အရက်တွေ သောက်တာလေ...ငယ်ငယ်လေး နဲ့ အသည်း ကင်စာ ဆိုလား မသိဘူး... နင် သွားကြည့်လိုက်ဦးလေ.. သနားပါတယ်..။ ငါ အဲ့ဒါ နင့် ကို ပြောချင်လို့ နင့် ဖုန်းနံပါတ် ကို နင်တို့ အိမ်က တမင် သွားမေးပြီး ဆက်တာ "\nနောက်ထပ် လှိုင် ပြောတဲ့ စကားတွေ လဲ မကြားမိတော့ပါဘူး...။ အရက်တွေ သောက်တာလေ ငယ်ငယ်လေးနဲ့ အသည်းကင်စာ ဆိုတာပဲ ကြားနေမိပါတော့တယ်..။\nဒါနဲ့ပဲ အကယ်ဒမီ ဆေးခန်း ရဲ့ ဖုန်းနံပါတ်ကို စုံစမ်းပြီး...သူ အဲ့ဒီမှာ တတ်နေတာ ဟုတ်မဟုတ် ၊ အခန်းနံပါတ်တွေ မေးပြီး အဆောင်မှာ ခဏ ရောက်နေတဲ့ အစ်မ ကို အဖော်ခေါ်ပြီး ညတွင်းချင်းပဲ သူ့ ဆီကို ရောက်သွားခဲ့ပါတယ်..။\nမမြင်ရက်စရာ......မျက်တွင်း ဟောက် ကြား မျက်လုံး ၀ိုင်းဝိုင်းလေး တွေကပြူးထွက်နေတယ်..၊ လက်မောင်း လေးတွေနဲ့ လက်ချောင်းလေး တွေက အရိုးပေါ်အရေတင် ဖြစ်နေပေမယ့်.... ဗိုက်ကြီးက အဆမတန် ကြီးနေလိုက်တာ...။ ပေါင်နဲ့ ခြေထောက်တွေကလဲ ဖော်ရောင်ပြီး အကြီးကြီး တွေ ဖြစ်နေတယ်..\nကိုယ် လေ... ကိုယ့် မျက်လုံး ကိုယ် မယုံနိုင်အောင် ပါပဲ.... ကိုယ်ချစ်ခဲ့ရတဲ့...အင်မတန် ချစ်စရာ ကောင်းတဲ့ ကောင်လေး တစ်ယောက်လား ၊ ဟုတ်ရော ဟုတ်ရဲ့လား... ။ အဲ့ဒီ အချိန်မှာ ကိုယ် ချစ်တယ်လို့ ထင်ခဲ့တဲ့ ကောင်လေး နားကို ကိုယ် မသွားရဲဘူး ၊ ကြောက်လို့....။ သူ့ အမေ နဲ့ စကားပြောနေတဲ့ ကိုယ့် အသံကို ကြားတော့ ... ခေါင်း က မလှုပ်ရှားနိုင် တဲ့ သူဟာ... မျက်လုံး လေးနဲ့ ကိုယ့် ကိုလိုက်ရှာ နေလို့.... သူ့ နားမှာ အားပေးစကားတွေ ပြောနေတဲ့ ကိုယ့် အစ်မ က...ကိုယ့်ကို လှမ်းခေါ်ပါတယ်...။\nမရဲ တရဲ နဲ့ သူအနား ကပ်သွားတဲ့ ကိုယ့်ကို ကြည့်ပြီး.... သူ့ လက်ချောင်းလေးတွေ လှုပ်နေပါတယ်..။ အစ်မ က အလိုက်သိပြီး သူ့ လက်ဖ၀ါး လေးကို ကိုယ့် လက်ထဲ လာထည့်တော့မှ ကိုယ်လဲ သူ့လက်လေးကို ဆုတ်ထွေးပေးပြီး မျက်ရည်တွေ ၀ိုင်းလာတဲ့ သူမျက်နှာလေးကို ကြည့်ပြီး...ငိုချင်လိုက်တာ...။ ဘုရား၊ တရား ကို အားရုံပြု၊ မမေ့ဖို့ ပြောရင်း... ကိုယ် သူ့ရှေ့မှာ ငိုမိမှာ စိုးလို့ မြန်မြန် ပြန်လာခဲ့ရပါတယ်....။\nတစ်ညလုံးလဲ အိပ်လို့ မပျော်ခဲ့တဲ့ ညပါပဲ.... နောက်နေ့ ကျတော့ ဖုန်းလာပါတယ်... သူ ညက ဆုံးသွားပြီတဲ့..။ မင်း ကိုယ့်ကိုများ စောင့်နေခဲ့သလား ကျော်ရယ်...။ ကိုယ် အရမ်းနဲ့ကို ခံစားရပါတယ် ကျေနပ်ပါတော့..။\n(3) နှစ်လောက် လုံးဝ မတွေ့ရတဲ့ အချိန် အတွင်းမှာ ကိုယ် မင်းကို မေ့သင့် သလောက်မေ့ နေပြီ ကောင်လေး ရယ်..။ ခုတော့ မင်းဆုံးခါ နီး အချိန်လေး မှာတော့ ကိုယ့် တို့ ပြန်တွေ့ခွင့် ရခဲ့ပါရဲ့...။ ဒါပေမယ့် ကောင်လေး ရယ် အဟောင်းတွေ အသစ်ဖြစ်.... လုံးဝ ကို ပြန်မဆုံနိုင်တဲ့ နေရာ ကို မင်း အရင် ထွက်ခွာသွားခဲ့တယ်နော်...။ ခုဆို ကိုယ် ရွာပြန်ရင် မင်း နေခဲ့တဲ့ အိမ်လေး ကိုခိုးမကြည့်ရဲတော့ဘူး...၊ ဆိုင်ကယ် သံကြားရင် မင်းများလား လို့ မမျှော်လင့်ရဲတော့ဘူး.....။ အိမ်ရှေ့က ခုံတန်းလေးမှာလဲ ဆေးလိပ်မီး ရဲရဲ လေးကို တွေ့ရမလား လို့ .........\nပန်းရိုင်းလေး ရေ.... ခုတော့ မင်းဘယ်ရောက် နေပြီလဲ ကွယ်..........အေးချမ်းတဲ့ ဘုံဘ၀ တစ်နေရာမှာ လိမ်လိမ်မာမာလေး ရှိနေပါစေ ကောင်လေး ရယ်...။\nကိုရွာသား tag ထားတဲ့ ပိုစ့်လေးပါ..။ ကိုရွာသားရေ... ရေးချင်တာလေးတွေကို ရေးတတ်သလောက် ရေးပေးထားတယ်နော်..။\nလွန်ခဲ့သော (3) နှစ်ခန့်က ကြွေလွင့်သွားသော ကိုယ့် ရဲ့ ပန်းရိုင်းလေး သို့ အမှတ်တရ...။\nPosted by မေဇင် at 10:20 AM 45 comments\nဟုတ်ကဲ့ ပါရှင်..... ဖိတ်စာထဲက အတိုင်းပါပဲ....22/08/09 (စနေနေ့) အဲ့နေ့ မှာ အားလုံး ပျော်ကြရမယ်လို့ လဲမျှော်လင့်ပါတယ်...။ ဒီဓာတ်ပုံ မပါလာလဲ ရပါတယ်ရှင့်..... ဓာတ်ပုံထဲ ကလူကိုယ်တိုင် အိမ်ပေါက်ဝ မှာ ငုတ်တုတ်ထိုင် နေမှာပါ...။ စိတ်မပူကြပါနဲ့နော်....။ အားလုံးပဲ .... လာနိုင်မယ်လို့ မျှော်လင့်မိပါတယ်... တကယ်လို့ မလာနိုင်ရင်လဲ...နားလည်ပါတယ်ရှင်...............။\nလာမည့်စနေနေ့ 22/8/2009 မှာ ဟောင်ကမ်းက မရောင်တို့အိမ်မှာ စုပြီးမုန့်စားပါမယ်။ စပွန်စာက အညီအမျှချစ်တဲ့ သီဟသစ် ၊ ကျန်ညီမ နှစ်ယောက် ဖြစ်တဲ့ နွေးနေခြည် နဲ့ မေဇင် တို့ပါ။\nစားဖိုမှူးကြီး မစ် ထင်းထင်း ပါ။\nBlk 248, Huogang Ave 3,#6-426\nအချိန်က နေ့လည် 12 နောက်ပိုင်းကနေ ညနေ4နာရီထိ(သီဟသစ် စံတော်ချိန် မဟုတ်)\nကျေးဇူးပြုပြီးလာနိုင်မယ် မလာနိုင်ဘူး ဆိုတာ အကြောင်းပြန်ပေးပါ.......။\nဒါကတော့ ဓာတ်ပုံ ပိုင်ရှင် ရဲ့ မေလ်းထဲကနေ ဖိတ်ကြားလွှာပါရှင်......။း)\nအားလုံးကိုယ်စား ပိုစ့်တင်လိုက်တာပါ... :D\nPosted by မေဇင် at 1:17 PM 33 comments\nဒီနေ့......... ကိုယ့် မွေးနေ့\n"သမီးလေး ရေ..... ထတော့လေ ဒီနေ့ သမီးမွေးနေ့ အိမ်ရှေ့မှာ စံပါယ်တွေလဲ ပွင့်နေတာ ဖွေးနေတာပဲ... သမီး သွားခူးပြီး ဘုရားတင်.... မေကြီး ဆွမ်းတော်ပွဲ အဆင်သင့်လုပ်ထားပေးမယ်... သမီး မျက်နှာသစ် ပန်းခူးပြီးရင် ဘုရားကို ပန်း နဲ့ ဆွမ်းတော် ကပ်ရအောင်"\nအသံနဲ့ အတူ စကားတွေတရပ်စပ်ပြောပြီး မေကြီး လာနှိုးလိုက်တဲ့ အချိန်မှာ ကိုယ်ဟာ မိုးအေးအေး မနက်စောစောမှာ အိပ်ရာက မထသေးပဲ နှပ်နေတဲ့ အချိန်ပေါ့….။\n"အင်းးးးးးးးး ဟုတ် မေကြီး"\nအပျင်းကြော တစ်ချက်ဆန့် ရင်း မေကြီး ကို ပြန်ဖြေလိုက်ပြီ့းပြတင်း တံခါးကို ဖွင့်လိုက်တယ် ဆိုရင်ပဲ အိမ်ရှေ့က ဖွေးဖွေးလှုပ်ပွင့်နေတဲ့ စံပါယ်ရုံ က ပျံ့ လွှင့် လာတဲ့ စံပါယ်နံ့မွှေးမွှေး လေးက စိတ်ကို လန်းဆန်းသွားစေပါသည်...။\nအိမ်ပေါ်ကနေ တဒုံးဒုံး ပြေးဆင်းပြီး.... မျက်နှာကို သစ်တယ်ဆိုယုံလေး သစ်၊ သွားကို တိုက်တယ် ဆိုရုံလေး တိုက်ပြီး မေကြီး အသင့်ချထားပေးသော ဗန်းလေး ကို ကောက်ကိုင်ကာ စံပါယ်ရုံ ဆီသို့...........။\nပြီးတော့ ခူးလာသော စံပါယ်ပန်း လေးများကို ရေဆေး ၊ ပန်းကန် ပြားပြားလေးထဲ စေတီပုံလေး ထည့် ၊ မေကြီး ပြင်ပေးထားသော ဆွမ်းဗန်းလေး နှင့် ပန်းဗန်း လေးကို ကိုင်က ဘုရားကန်တော့ ၊ ပြီးတော့ ကိုယ့်မွေးနေ့ အတွက် ညဘတ် အိမ်မှာ ဓမ္မစကြာ ရွတ်ပေးမယ့် လူတွေကို ကျွေးမွေးဧည့်ခံ ရန်အတွက် အလုပ်ရှုပ်နေကြသော အိမ်နီးချင်းများ နှင့် အိမ်သားများကို လိုက်ကူ(ရှုပ်) ..........။\nအဲ့ဒါ ကိုယ် အိမ်မှာ နေစဉ်က နှစ်စဉ် အမြဲ ပြုလုပ်ခဲ့သော ရိုးရှင်းသော ကိုယ့်မွေးနေ့လေးပါပဲ...။\nဒီလိုနဲ့ အိမ်ကနေ ဝေးကွာခဲ့တော့လဲ ..... ကိုယ့်အိမ်သားတွေက တစ်နှစ်မပြတ် စံပါယ်ပန်းခူးပြီး ဘုရားတင်၊ ဓမ္မစကြာ ရွတ်ပေးနေကြတုန်းပါပဲ....။ ကိုယ်..... မြန်မာပြည်မှာ နေပြီး အိမ်နဲ့ဝေးနေဲ့အချိန် ကတော့ ကိုယ်တိုင်ခူးခွင့် မရခဲ့တဲ့ စံပါယ်တွေကို မနက်စောစောထပြီး .... ဈေးမှာ သွားဝယ် ၊ ဘုရားတင် လုပ်ခဲ့ရတယ်.။\nခုဘယ်မှာလဲ.....ဒီနေ့ ကိုယ့်မွေးနေ့.... ကိုယ်စံပါယ်လေး တွေ နဲ့ ဝေးရတာလဲ ၂ နှစ်ပြည့်ပြီနော်...။ လွမ်းလိုက်တာ... ပြန်ချင်လိုက်တာ... မနက်စောစော နှိုးစက်မြည်သံ နေရာမှာ မေကြီးရဲ့ အသံလေး ကြားချင် လိုက်တာ..။\nဒီမနက် စောစောထတယ်.... အရင်က ဆွမ်းတော် မကပ်အားဘူး.... ဘုရားရှိခိုးပြီး ရုံးကို ပြေးရတာ... ဒီနေ့တော့ ဆွမ်းတော်ကပ်တယ်....၊ မေကြီး နဲ့ ဖေကြီးကို စိတ်မှာ အထူးအာရုံပြုပြီး ရှိခိုးတယ်.။ စံပါယ်လေးကတော့ ဘယ်နား ရှာရမလဲ မသိဘူးကွယ်...။ ညနေ ရုံးဆင်းရင် ဘုန်းကြီးကျောင်းသွားမယ်... ။ ကုသိုလ်လေးတွေ ရသမျှ လုပ်လိုက်ပါဦးမယ်....။\nဖေကြီး နဲ့ မေကြီးကို အရမ်းကျေးဇူးတင်ပါတယ်...။ လွန်ခဲ့တဲ့ 23 နှစ် နေ့လည် 13း0 မှာ ကိုယ့်ကို လူ့လောက ထဲ ခတ်ခတ်ခဲခဲ ရအောင် မွေးထုတ်ပေးခဲ့တဲ့ အတွက်ပါ.....။ တကယ်ကို ခတ်ခဲခဲ့ပါတယ်.... ကိုယ့် ခေါင်းက သူများထက်ကြီးတယ်လေ..... အဲ့ဒီခေါင်းကြောင့် မေကြီး သေခါနီးပဲတဲ့ ... အချိန်တော်တော်ကြာကြာ ဗိုက်နာရတယ်တဲ့... ဆေးရုံမှာ မမွေးပါဘူး... ၊ ကိုယ့် အိမ်မှာပဲ အိမ်နီးနားချင်း လက်သည်အဖွားကြီး တွေ နဲ့မွေးတာပါ..ဆရာဝန် .. မရှိတဲ့ ဆေးရုံနဲ့ ကိုယ့် ရွာလေးက2မိုင်ကျော်ဝေးပါတယ်..။\nကိုယ်တို့ရွာလေးက ဆေးရုံဆေးခန်း နဲ့ ဝေးကွာလွန်းတဲ့ အတွက် အရပ်လက်သည်တွေကိုပဲ အားကိုးရပါတယ်…။ အရပ်လက်သည် ဆိုတာကလဲ သူတို့မှာ ဘာဆေးပညာဗဟုသုတ မှ မရှိကြပါဘူး… ဒီလိုပဲ ရမ်းသမ်း ဟိုနှိပ် ဒီနှိပ်နဲ့ ပဲ ကလေးတွေ မွေးလာကြရတာပါပဲ… အန္တာရယ်လဲ အင်မတန်မှ ကြီးပါတယ်…။ တစ်ချို့ ဆိုကလေးတွေ အဖတ်မတင် တာတွေလဲ အများကြီးပါပဲ….အဲ့ဒီ ထဲကမှ ကိုယ်က ကံကောင်းလို့ ဒီက မောင်နှမ များနဲ့ သိခွင့် ကြုံခဲ့တာပါ..။ :P\nမှတ်မှတ်ရရ ကိုယ့်ကို မွေးခဲ့ပေးတဲ့ အဖွားကြီ3းယောက်နာမည်က ၊ ဒေါ်အေးဆေး ၊ ဒေါ်အေးမှတ်၊ ဒေါ်အေးချယ် တဲ့.... အားလုံး ရဲ့ နာမည်တွေမှာ 'အေး' ပါတဲ့အတွက်.....၊ မိုးတွေ ရွာနေတုန်း၊ ကြာသာပတေး နေ့မှာ မွေး လို့ မေကြီး က 'မိုးအေး' လို့ နာမည်တပ်ပါသတဲ့ ၊ ဒါပေမယ့် ဖေကြီး ပေးတဲ့ နေ့နံသင့် ကိုယ့်နာမည်........ နန်းမေဇင်အေး က အတည်ဖြစ်သွားပါတယ်ရှင်...။\nဒီနေ့တော့.....၊ ကိုယ့်ကို မွေးခဲ့တဲ့ ဖေကြီးနဲ့ မေကြီး ကို အထူးလွမ်းတယ်၊ စပါယ်ရုံကြီး ရှိတဲ့ အိမ်ကို အထူးလွမ်းတယ် ၊ ဓမ္မစကြာ ရွတ်မယ့်လူတွေကို ကျွေးမွေးဖို့ လုပ်ကူနေကြမယ့် အိမ်နီးချင်းတွေကို အထူးလွမ်းတယ်.. ။\nအသက် 23 နှစ်သာ ပြည့်သွားတယ်... မရင့်ကျက်သေးတဲ့ ကိုယ့်ကိုယ်ကိုယ် လဲ အမြဲ ဆုံးမနေရတယ်...။\nဖေကြီး နဲ့ မေကြီး တို့ရဲ့ ကျေးဇူးတွေကို စိတ်မှာ ရည်းစူး ပြီး ဒီပိုစ့်လေးကို ရေးလိုက်ပါတယ် ရှင်...။\nPosted by မေဇင် at 7:00 AM 73 comments\nကိုယ့် ရဲ့ ခုတလော လေးက\nဟုတ်ကဲ့.....ခုတလော အလုပ်လေးနဲနဲများနေလို့(လယ်စိုက်ရင်း) ၊ ဘလော့ လေးကိုမ၀င်ဖြစ်တာတောင် ကြာပါပြီရှင်....။\nဒါပေမယ့် ကိုဗီလိန် နဲ့ ကိုမိုးကုတ်သား တို့ တဂ့်ထားတဲ့ ခုတလော လေးကို ခုတလော မှာမှ မတင်ရင် ခုတလော ခေတ်ကြီးထဲမှာ ခေတ်မမှီပဲ နေမှာစိုးလို့ တင်လိုက်ပါ့မယ် ရှင်.... အလုပ်တွေ ရှုပ်တဲ့ကြားက ရေးပေးရတာ ဖြစ်လို့ နားလည်ပေးပါနော်း)...။\nတွေးနေမိတာက ။ ။ ကိုယ့် မိသားစုကို အသိမပေးပဲ တိတ်တိတ်လေး ..... ပြန်သွားပြီးတော့ ( ၀ါးးးးးးးး ) ဆိုပြီး ခြောက်လှန့် လိုက်ရင် အံ့သြ ၀မ်းသာ ပျော်ရွှင်သွားမယ့် ကိုယ့် အိမ်သားတွေရဲ့ မျက်နှာတွေကို တွေ့ရမှာပဲ...ပြီးတော့ ၀မ်းပန်းတသာ အော်ဟစ် ရယ်မြူးလိုက်မယ့် အသံတွေ....ကြားရမှာပဲ..။\nကိုယ့်ကိုယ်ကိုယ်ပြန်ဆင်ခြင်မိတာက။ ။ ငါတော်တော်လွန်နေပြီ....(အလုပ်မလုပ် ပဲ ဂိမ်းပဲ ဆော့နေတယ်).။\nကျန်းမာရေး ။ ။ ခုတော့ တော်တော်လေး ကိုကျန်းမာနေပါတယ်...၊ အပျင်းရောဂါ တစ်ခုက လွဲရင်ပေါ့..။\nဖတ်ဖြစ်နေတဲ့ စာအုပ်တွေက ။ ။ ဘာမှကို မဖတ်ဖြစ်ပါဘူး ရှင်.....။\nရောက်ဖြစ်နေတာက။ ။ လူကတော့ ရုံး နဲ့ အိမ် ပေါ့ ။ စိတ်ကတော့ ရောက်ချင်ရာ ရောက် ....။\nရေးဖြစ်နေတာက။ ။ ဘာမှလဲ မရေးဖြစ်ပါဘူး ရှင်... အလုပ်တွေတကယ်ကိုများတယ်.. အပြိုင်အဆိုင် တွေနဲ့ (level ဘယ်လောက်ရောက်ပြီးလဲ ပြိုင်တဲ့ လယ်တောထဲမှာပေါ့)....။\nနားထောင်ဖြစ်နေတာက ။ ။ နားထောင်တယ်ရယ်လို့တော့ ဟုတ်ဘူးပေါ့... ဒါပေမယ့် အိမ်ရောက်တာ နဲ့ အဖြူရောင်သံစဉ် ဖွင့်ထားလိုက်တယ်... ကိုယ့်စိတ်ထဲ ကြိုက်တဲ့သီချင်း လာတော့လဲ နားထောင်ပေ့ါ...။\nရွတ်နေမိတာက။ ။ ငါ မကောင်းဘူး ငါတကယ် မကောင်းဘူး..စိတ်တွေကိုပြင်လိုက် ၊ ကိုယ့်စိတ်ကိုယ် ထိန်း ... အလုပ်ချိန်မှာ ဂိမ်းမဆော့နဲ့ အလုပ်တွေကို ကောင်းကောင်းလုပ်...။\nဖြစ်ချင်နေတာက ။ ။ အင်း...တခုထဲတော့ မကဘူး တော်တော်များတယ်...၊ လောလောဆယ် ပီအာ ဖြစ်ချင်တာ... Rejected တဲ့ :P...။ နောက်တစ်ခုက ...... အလုပ်ကို လုပ်ချင်ရင် လုပ်မယ် ၊ မလုပ်ချင်ရင် မလုပ်လို့ ရတဲ့ ဘ၀ ပေါ့....။\nစားဖြစ်နေတာက ။ ။ ခုတလော.... သူ ဟင်းတွေ ချက်ပို့ပေးနေတယ်.. သူ ချက်ပို့ပေးတဲ့ ဘာဟင်း ဖြစ်ဖြစ် စားဖြစ်နေပါတယ်...။\nသနားနေမိတာက ။ ။ ကိုယ် တို့ သူဌေး ကို ၊ ၀န်ထမ်းတွေ လုပ်ချင်ရာ လုပ်နေကြတယ်... ဂိမ်းဆော့ တယ်(ကိုယ်လိုလူတွေ တော်တော်များ ) ၊ Chatting ၀င်နေကြတယ်..... သူဌေး မသိဘူးထင်တယ်...၊ လစာတွေ ပေးနေရတယ်...။\nလွမ်းနေမိတာက ။ ။ ပြီးခဲ့တဲ့အရာရာ တိုင်းကို လွမ်းသလို စဉ်းစားရင် လွမ်းတယ်...။\nမေ့လျှော့ပစ်နေမိတာက ။ ။ မိသားစု ကျန်းမာရေး.... စဉ်းစားလေ ရင်ပူလေ ပဲ... ဒါကြောင့် ကိုယ်တတ် နိုင်တာအစွမ်းကုန် လုပ်ပေးမယ် ကျန်တဲ့ ကျန်းမာရေးပိုင်း ကိုတော့ မေ့လျှော့ပစ်ထားမိတယ်...တွေးနေလဲ ကိုယ် ဒီကနေ ဘာမှ ပြုစုပေးနိုင်စွမ်း မရှိဘူးလေ... ရင်မောရလို့....။\nခါးသက်နေမိတာက ။ ။ သောက်နေရတဲ့ ဆေး နဲ့ လျှာ နဲ့ ထိမိချိန်...။\nတမ်းတနေမိတာက ။ ။ ကျန်းမာ ပျော်ရွှင် မိသားစုဘ၀... ။ (ကျန်းမာရေး မကောင်းတဲ့သူ ရှိတဲ့ မိသားစု ဘ၀ ဟာ... ပျော်ရွှင်မှုတွေလဲ ဆိတ်သုန်း ရတယ်..။)\nကြိတ်ပြီးချီးကျုးနေမိတာက ။ ။ ကြိတ်ပြီးလဲ ချီးကျူးတယ် ၊ ပေါ်တင်လဲ ချီးကျုးတယ် ၊ သူမကတော့ ကိုယ်ကျိုးစွန့်ထားသော်လည်း..... စွမ်းဆောင်နိုင်ခွင့် မရသေးသောသူ... ။\nကြိတ်ပြီးအထင်သေးနေမိတာက။ ။ ကြိတ်ပြီးလဲ အထင်သေးတယ် ၊ ပေါ်တင်လဲ အထင်သေးတယ်... အရှက်မရှိတဲ့ သူတွေကိုပေါ့....။\nဆန္ဒမရှိတဲ့နေရာ ။ ။ သင်္ချိုင်းကုန်း.... သရဲ ကြောက်လို့...း( ။\nဆန္ဒရှိတဲ့နေရာ ။ ။ အမေ့အိမ်\nမုန်းတီးနေမိတာက။ ။ စဉ်းစားရင်တော့ မုန်းတယ် ၊ မိသားစုနဲ့ခွှဲနေရတာ သူတို့ကြောင့်ဆိုပြီး ၊ ဒါပေမယ့် ဒီတိုင်းပဲမတွေးမိပဲ နေရင်တော့ ဘယ်သူ့ကိုမှ မုန်းမနေဘူး..။\nချစ်နေမိတာက ။ ။ မိသားစု ၊ သူ (ဟင်းတွေ ချက်ပြီး ပို့ပေးနေလို့) ...။း)\nစိတ်ပျက်နေမိတာက။ ။ ကိုယ့်ဘာသာပေါ့... ဂိမ်းကြီးပဲ ဆော့၊ ဘလော့ ရိုးကိုးပေါက်လည်..အလုပ်မလုပ် ဘူးလေ. ရုံးမှာ...။း(\nစွဲလမ်းနေမိတာက ။ ။ ဘလော့ နဲ့ ယာတောလေး..(ခုတလော နော်) .... ။\nလိုအပ်နေတာ ။ ။ ငွေ ၊ ငွေ ၊ ငွေ.... ကြီးပဲတော့ မဟုတ်ဘူးပေါ့...ဒါပေမယ့် သူ(ငွေ)ရှိရင် လိုအပ်ချက်တွေ တော်တော်များများ ပြည့်စုံတယ်လေ...။ :P\nတောင်းနေမိတဲ့ ဆု ။ ။ ဖြစ်ချင်တာတွေကို ဆု အဖြစ် မတောင်းတတ်ဘူး...။\nထပ်ပြန်တလဲလဲ အော်ဟစ်နေမိတာက ။ ။ အာ.... ဒီ connection ကလဲ.... ကြာလိုက်တာ သူ့ စောင့်ရတာနဲ့ အလုပ်တွေ တော့ လွတ်ကုန်ပါပြီ....(လယ်ထဲမှာ သူရင်းငှား လိုက်လုပ်တာလေ ... ခုတလော ဆိုတော့ ခုတလော အဲ့ဒါပဲ လုပ်ဖြစ်နေတာကိုး ) ။\n၀န်ခံချင်တာက ။ ။ ဘာရေးရမလဲ မသိဘူး ဖြစ်နေချိန်မှာ... ဒီလိုပေါ့ပေါ့ပါးပါး လေး တဂ့် လာပေးတဲ့ အစ်ကိုတော် နှစ်ယောက် ကို ကျေးဇူးတင်ပါတယ် လို့..........း) ။\nခုရေးထားတာလေး တွေက ခုတလော လေးအတွက်ပါ.... အမြဲ တမ်းအတွက်တော့ မဟုတ်ဘူးပေါ့...။ ဥပမာ ဂိမ်းဆော့တာ... တကယ့်ကို ခုတလော လေးပါ....း) ။\nနောင့် ခုတလော သူတို့ ဘာလုပ်နေတယ်ဆိုတာ ဆက်ပြီးတော့ သိချင်နေမိတယ်.....။\nငှက် ၊ ထောထော ၊ နွေး (သူကတော့ ပြန်လာမှ ရေးပေးမယ်တဲ့) ဘယ်အချိန် ရေးရေး... ၊း)\nPosted by မေဇင် at 12:00 AM 37 comments\nသား တဲ့.... ကလေးတွေကို ချစ်တတ်တဲ့ ကိုယ့်အဖို့ သားက...\n<> NEW! Social SEO <> - Hi, Get some SEO action with the latest Social SEO Strategy, our Social Signals Boost, which will improve your ranks in just 1 week, safely and permanentl...\nအခွခေံ FPV Setup - FPV ကို Fixed Wing ပဲ ပြံပြံ၊ Drone ပဲ ပြံပြံ အခွခေံလေး သိထားရငျ ကွိုကျတာဆငျလို့ရပါတယျ။\nနှဦေးမှာ ပနျးခူးထှကျကွတယျ - မိနျရာသီ လတပေါငျးမို့ ပနျးပေါငျးတော့ မစုံပွီ ။ နှရောသီ ခါအပွောငျးခြိနျမို့ နှမျးလတြော့ ကွာရှညျမခံပွီ ။ ပနျးတှေ မစုံပမေယျ့ သပွညေိုတှေ ထှေးတယျ ။ ...\nပိုင်ဆိုင်ခဲ့ ဖူးသော ကမ္ဘာ - ခန်းစီး မရှိသော အခန်းထဲ ပြူတင်းမှ လရောင်သည် တိုးယိုပေါက် ဖြာကျခွင့် ရပါသည်။ ညသည် နက်လာသည်ဟု ဆိုနိုင်ရဖို့ လူသံ ကားသံတွေ တဖြည်းဖြည်း တိတ်သွားဖို့ လိုအပ်ပါ...


ကိုရင်နော်ခင်လေးငယ်: လူပေါင်းမှားသော ညောင်စောင့်နတ်\nတစ်ခါသော် ရွာကြီးတစ်ရွာ အနီး၌ အရိပ်အာဝါသ အလွန်ကောင်းလှသော ညောင်ပင်ကြီးတစ်ပင် ရှိလေသည်။ ဆယ့်နှစ်လ ရာသီလုံး စိမ်းစိုနေသော ထိုညောင်ပင်ကြီးတွင် အလွန်တန်ခိုးကြီးသော နတ်ကြီးတစ်ပါးလည်း စံမြန်း နေထိုင်လျှက်ရှိသည်။ ရွာသားများသည် ညောင်ပင်ကြီးနှင့် နတ်ကြီးအား အလွန် ယုံကြည်၍ ညောင်ပင်အောက်တွင် ဆုတောင်းပွဲများ၊ ပူဇော်ပွဲများ နေစဉ် ပြုလုပ်ကြလေသည်။ ဆန်ရေစပါး ပေါများစေကြောင်း၊ မိုးကောင်းစေကြောင်း၊ စီးပွားလာဘ်လာဘ တိုးပွားစေကြောင်း ဆုတောင်းကြသည်။ တောင်းသည့် ဆုတိုင်းလည်း ပြည့်ဝရရှိ ကြသောကြောင့် ရွာသားများမှာ အလွန်ပျော်ရွှင်ကြလေသည်။ ထို့ကြောင့် ညောင်ပင်စောင့် နတ်ကြီးအား တန်ခိုးရှင်ကြီးအဖြစ် ပို၍ယုံကြည် ကိုးကွယ်လာကြ လေတော့သည်။\nညောင်ပင်စောင့် နတ်ကြီးသည် နေ့စဉ်နှင့်အမျှ ရောက်လာကြသော ရွာသားများ၏ ဆုတောင်းသံများကို နားထောင်ပေးရသည်။ တောင်းသမျှ ဆုများကိုလည်း ပြည့်ဝအောင် ဖန်တီးကူညီပေးရသည်။ လူပေါင်းများစွာ လာကြသောကြောင့် နတ်ကြီးမှာ တစ်ရက် တစ်ရက် နားရသည် မရှိပဲ နေ့စဉ် အလုပ်ရှုပ်နေရသည်။ အချိန်ရတုန်း ခဏလောက် အိပ်မည်ဆိုလျှင် ဆုတောင်းသံက ပေါ်လာ၍ ထရပြန်သည်။ အာရုဏ်ဦးလည်း ဆုတောင်းသူရှိသည်။ ညကြီး အချိန်မတော်တွင်လည်း ဆုတောင်းသူ လာတတ်သည်။ နတ်ဖြစ်သော်လည်း နတ်စည်းစိမ် အပြည့်အဝ မရရှိရှာသော “နတ်ဖြစ်ရခြင်းဒုက္ခ” အား နတ်ကြီးမှာ အတော်ပင် စိတ်ပျက်နေမိတော့သည် ဆို၏။\nတစ်ရက်သော် နတ်ကြီး၏ ညောင်ပင်အောက်သို့ ဘိန်းစားတစ်ယောက် ရောက်လာလေသည်။ ထို ဘိန်းစားသည် အရိပ်ကောင်း၍ အေးချမ်းလှသောကြောင့် ညောင်ပင်ကြီးအား အတော် သဘောတွေ့သွားဟန်တူသည်။ ညောင်ပင်အောက်တွင် နေ့စဉ်လာ၍ အေးအေးလူလူ ဘိန်းမှိန်း မှိန်းလေတော့သည်။ ညောင်ပင်ကြီးအား မှီ၍ မှိန်းလိုက်၊ ညောင်မြစ်ကြားတွင် ခွေ၍အိပ်လိုက်၊ အချိန်အတော်ကြာ အိပ်ပြီးလျှင် ထထွက်သွားလိုက်၊ ခဏကြာလျှင် ပြန်လာ၍ အိပ်လိုက်နှင့် အတော် အထာကျနေသည်။ ဘိန်းစားသည် ဆုတောင်းခြင်းလည်း မရှိ၊ အပူအပင်လည်း မရှိ၊ ပကတိ ငြိမ်းချမ်းနေသောကြောင့် နတ်ကြီးသည် ဘိန်းစားအား ကြည့်ရင်း ကြည့်ရင်း အတော်စိတ်ဝင်စားလာသည်။ “ငါလို တန်ခိုးရှိ နတ်ဖြစ်နေရတာတောင် သူလောက် မငြိမ်းချမ်းပါလား” ဟုလည်း တွေးမိလာသည်။\nတစ်နေ့တွင် နတ်ကြီးသည် ညောင်ကိုင်းဖျားမှ ဆင်း၍ ညောင်မြစ်ကြား မှိန်းနေသော ဘိန်းစား ပုခုံးအား ပုတ်၍ မေးလိုက်သည်။\n“ဟေ့.. မောင်ရင်.. မင်း ငါ့.. ညောင်ပင်မှာ ဆုမတောင်းပဲ.. ဘာလို့ လာလာ အိပ်နေတာလဲကွ”\nပုခုံး အပုတ်ခံလိုက်ရသဖြင့် ဘိန်းစား ရုတ်တရက် လန့်သွားသည်။\nထို့နောက် ရွှေရောင် တဝင်းဝင်း တောက်နေသော နတ်ကြီးအား မူးကြောင်ကြောင်ဖြင့် မော့ကြည့်၍..\n“ခင်ဗျား ဘယ်သူလဲဗျာ.. ဒီမှာ ယူနေတာတွေ ခင်ဗျားလုပ်လို့ ပျောက်ကုန်ပြီ”\nနတ်ကြီး အတော် အံ့သြသွားသည်။\n“ဟေ.. မင်းဘာတွေ ယူနေတာလဲ.. အာနာပါန သတိပဌာန် ရှုမှတ်နေတာလား”\nဘိန်းစား အတော် စိတ်ညစ်သွားသည် ထင်၏။ ခေါင်းတစ်ချက် ကုတ်၍..\n“တော်ပါဗျာ.. ဒီမှာ ကောင်းနေတာတွေ ပျောက်ကုန်ပြီ.. ဖီးပျက်တယ်..”\n“ကောင်းနေတယ်.. ဟုတ်လား.. ဘာတွေ ဘာတွေများ ကောင်းနေတာလဲကွာ.. မင်းကို ကြည့်ရတာ ငြိမ်းချမ်းလိုက်တာ.. ငါ့ကို ပြောပြပါလားကွာ.. ငါက ဒီညောင်ပင်ကို စောင့်တဲ့ နတ်ကြီးပါ..”\nဘိန်းစား မျက်လုံးတစ်ချက် မှေးစင်း၍ စဉ်းစားလိုက်သည်။\n(အင်း.. ညောင်ပင်စောင့်နတ် ဆိုပါလား တန်းခိုးတော့ ရှိမှာပဲ.. ဂွင်တော့ တွေ့ပြီ..)\n“ကျုပ် ဒီလို ငြိမ်းချမ်းနေတာ နတ်စည်းစိမ်ထက် ကောင်းတဲ့ စည်းစိမ်ချမ်းသာ ရနေလို့ပဲ..”\nနတ်ကြီး အတော် အံ့သြသွားသည်။\n“အလိုလေ.. နတ်စည်းစိမ်ထက် ကောင်းတယ် ဟုတ်လား.. ငါ့ကို ပြောပြပါလားကွာ.. ငါ့မှာ တစ်နေ့တစ်နေ့ လူတွေ လုပ်လို့ နားရတယ်ကို မရှိဘူး..”\nဘိန်းစားက နှာခေါင်းဖျားကို လက်ဖြင့်ပွတ်၍..\n“ဒီလို ငြိမ်းချမ်းအောင် ဆေးသောက်ရတယ်ဗျ.. ဆေးသောက်ရင် နတ်စည်းစိမ်ထက် ပိုကောင်းတဲ့ စည်းစိမ်ရပြီ..”\nနတ်ကြီး စိတ်ဝင်တစား အားတက်သရောဖြင့်..\n“ငါ့ကိုပေး.. အဲ့ဒီဆေး ငါအခုပဲ သောက်မယ်..”\nဘိန်းစားက လက်ညိုးနှင့် လက်မကို ဝိုင်း၍ပြကာ\n“ဆေးဝယ်ဖို့ ပိုက်ဆံလိုတယ်ဗျ ပိုက်ဆံရှိမှ ဆေးရမှာ..”\nနတ်ကြီးက ခပ်မြန်မြန်ပင် ညောင်ရွက် တစ်ရွက်ကို ဆွဲဖြုတ်၍ လက်ဝါးနှင့် ရိုက်လိုက်ရာ ပိုက်ဆံ ဖြစ်သွားတော့သည်။\nဘိန်းစား ပါးစပ် အဟောင်းသား ဖြစ်သွားသည်။ ပြီးလျှင် ညောင်ပင်ကြီးကို အံ့သြတကြီး မော့ကြည့်၍..\n“ဟား.. ထူးဆန်းလိုက်တာ ညောင်ရွက်ကနေ ပိုက်ဆံဖြစ်တယ်..”\n“အေ.. ဟုတ်တယ်.. ငါလုပ်ချင်ရင် ဒီညောင်ပင်ကြီးက ရွှေဆိုလည်း ဖြစ်တယ်၊ ငွေဆိုလည်း ဖြစ်တယ်..”\nဘိန်းစား ဝမ်းသာအားရ တက်ကြွစွာ ခုန်ထလိုက်သည်။\n“ဒီ တစ်ရွက်နဲ့ ဆေးဝယ်ဖို့ မလောက်ဘူးဗျ.. နောက် လေးငါးရွက်လောက် ထပ်ပေး..”\nနတ်ကြီးကလည်း ချက်ချင်းပင် ညောင်ရွက် လေးငါးရွက် ခူး၍ လက်ဝါးဖြင့် ရိုက်လိုက်ပြန်ရာ ပိုက်ဆံများ ထပ်ရလာပြန်လေသည်။\nဘိန်းစားလည်း ပိုက်ဆံများ ယူ၍ သုတ်ခြေတင် ပြေးတော့သည်။ သိပ်မကြာခင်မှာပင် အပြေးအလွှား ပြန်ရောက်လာသည်။ ထို့နောက် ဘိန်းစားသည် ဆေးလိပ်ဗူးခွံ ငွေရောင်စက္ကူပေါ်တွင် ဘိန်းဖြူမှုန့်များ တင်၍ မီးမြိုက်ကာ အငွေ့တလူလူအား သူလည်းရှိုက်၊ နတ်ကြီးကိုလည်း ရှူရှိုက်ခိုင်းလေတော့သည်။ နတ်ကြီးသည်လည်း နတ်စည်းစိမ်ထက် ကောင်းသော ငြိမ်းချမ်းသော စည်းစိမ်ကို ရတော့မည်ဆို၍ ဝမ်းသာအားရ “တဟွတ်ဟွတ်” နှင့် ရှိုက်လေတော့သည်။ ခဏအကြာတွင်တော့ နတ်နှင့် ဘိန်းစား နှစ်ယောက်သား မျက်လုံးများ မှေးစင်း၍ ငြိမ်သက်သွားကြ လေတော့သည်။\nဤသို့ဖြင့် နတ်ကြီးသည် လူအများ လာရောက် ဆုတောင်းသံကိုလည်း နားမထောင်တော့ပဲ အချိန်ရှိတိုင်း ဘိန်းစားနှင့်သာ နှစ်ပါးသွားကာ ရှူရှိုက်နေလေတော့သည်။ နတ်ကြီးမှာ ငြိမ်းချမ်းခြင်း ဆေးဝါးကို အတော်ကြီးပင် စွဲလန်းကာ အမှန်ပင် ငြိမ်းချမ်းနေပြီဟု အထင်ရောက် နေလေသည်။ ဆေးစားလိုက်၊ ညောင်ကိုင်းဖျားတွင် မှိန်းလိုက်နှင့် အတော်ဟုတ်နေသည်။ သည်လိုနှင့် နေ့ပေါင်းများစွာ ကြာလာတော့ ညောင်ရွက်များလည်း ကုန်သလောက် ဖြစ်လာသည်။ ဆုတောင်းလည်း မပြည့်တော့၊ ညောင်ရွက်များလည်း မဝေတော့ သောကြောင့် ညောင်ပင်ကြီးသို့လည်း ဘယ်ရွာသားမှ မလာတော့ပေ။\n“နတ်ကြီး.. ပိုက်ဆံလုပ်ဖို့ ညောင်ရွက်တွေလည်း ကုန်ပြီဗျ.. ဘယ်လို လုပ်ကြမလဲ..”\nဘိန်းစား၏ အပြောကို နတ်ကြီးက မျက်လုံးတစ်ဘက် မှေးစင်းဖွင့်ကြည့်ကာ မကြားဟန်ဖြင့် ပြန်မှိန်းနေပြန်သည်။\n“ဟေ့.. နတ်ကြီး ကျုပ်.. ပြောနေတယ်လေဗျာ.. ပိုက်ဆံမရှိရင် ခင်ဗျား ဆေးသောက်လို့ မရတော့ဘူး..”\nနတ်ကြီးက စိတ်မရှည်ဟန် ပျင်းတိပျင်းရွှဲ ဘိန်းမှိန်းသံ ခပ်တိုးတိုးဖြင့်..\n“ေ ဟ့ကောင်.. အ သာေ န စ မ်း ပါကွာ.. ဒီမှာကောင်းနေ တာေ တွေ ပျာ က်ကုန်ေ တာ့ မ ယ်. .”\nဘိန်းစား ခေါင်း “တဗြင်းဗြင်း” ကုတ်လိုက်သည်။\n“ဒါဆို ခင်ဗျား နေခဲ့တော့ဗျာ.. ခင်ဗျားကို ဆေးလည်း မဝယ်ပေးတော့ဘူး.. ဆေးလည်း မတိုက်တော့ဘူး..”\nနတ်ကြီး တလှုပ်လှုပ်နှင့် ထလာသည်။\n“ေ ဟ့ေ ကာင်မ လုပ်နဲ့လေ ကွာ .. မ င်း ဝ ယ်ေ ပးမှရ မှာပေါ့ကွ.. ငါမှေ ဆးဆို င်မ သိတာ..”\nနတ်ကြီး၏ လေးလေးပင်ပင်ကြီး ပြောလိုက်သော စကားအား ဘိန်းစား ခေါင်း တစ်ချက် ခါလိုက်သည်။\n“ဝယ်ပေးတာတော့ ဟုတ်ပါပြီး ခင်ဗျားမှာ ညောင်ရွက်လည်း မရှိတော့ဘူး.. ပိုက်ဆံ ဘယ်က ရတော့မလဲ..”\n“မင်းက နတ်ကို တော်တော် အထင်သေးတာပဲကွ.. ရော့ကွာ..”\nနတ်ကြီးက အရွက်မရှိတော့သော ညောင်ကိုင်း တစ်ချောင်းကို လက်ဖြင့်ချိုးကာ လက်ဝါးဖြင့် “ဖြန်း” ကနဲ ရိုက်ချလိုက်ရာ..\nဘိန်စား အံ့သြဝမ်းသာ ထအော်သည်။\n“အေ.. မြန်မြန်ယူသွား.. များများဝယ်ပြီးသာ မြန်မြန်ပြန်လာတော့..”\nနတ်ကြီးလည်း ညောင်ကိုင်းအား ရွှေအဖြစ်သို့ ဖန်ဆင်းပြီး ပြန်၍ မှိန်းနေလေတော့သည်။\nဘိန်းစားလည်း ရွှေချောင်းကြီးမ၍ သုတ်ခြေတင် ပြေးတော့သည်။\nဤသို့ဖြင့် ဘိန်းစားနှင့်နတ်ကြီး တဝကြီးရှူ၍ တစ်နေကုန် ယူကြလေသည်။ တစ်ရက်ပြီး တစ်ရက် အချိန်များ ကုန်ပြန်လေသော် ညောင်ပင်ကြီး.. ညောင်ကိုင်းပင် မရှိတော့သည့် အဖြစ်သို့ ရောက်လေတော့သည်။ နတ်ကြီးလည်း မထချင်လောက်အောင် အမှိန်းကြမ်းရင်း ငြိမ်းချမ်းနေတော့သည်။ ဘိန်းစားလည်း အရွက်၊ အကိုင်း မရှိတော့သော ပင်စည်ကြီးအား မော့ကြည့်၍ ရှေ့ရေး တွေးရင်း ရင်လေးနေပြန်သည်။\n“နတ်ကြီး.. ခင်ဗျား ညောင်ပင်ကြီးက ပင်စည်ပဲ ကျန်တော့တယ်ဗျ.. လုပ်ဦး.. ဒီမှာ ပစ္စည်းက ပြတ်တော့မယ်..”\nဘိန်းစား၏ အပြောအား နတ်ကြီးက အရေးမထားသလိုဖြင့်..\n“မင်းကလည်းကွာ ပင်စည်ကြီး ကျန်သေးတာပဲ.. သွားခုတ်လိုက် ငါအခု ရွှေလုပ်ပေးမယ်..”\nဘိန်းစားလည်း ပင်စည်ကြီးကို အပိုင်းပိုင်းခုတ်ထစ်၍ ယူလာလေသည်။ နတ်ကြီးလည်း ထုံးစံအတိုင်း ဥုံဖွ လုပ်လိုက်လေရာ ရွှေဖြစ်ပြန်သည်။\nဤသို့ဖြင့် ညောင်တစ်ပင်လုံး ကုန်သည်အထိ နှစ်ယောက်သား ငြိမ်းချမ်းလိုက်ကြသည်မှာ နောက်ဆုံး ညောင်ငုတ်တိုလေးသာ ကျန်တော့သည်။ နတ်ကြီးလည်း အတော် ပိန်ချုံး၍ နတ်ရုပ်ပင် မပေါက်တော့ပေ။ ညောင်ပင်ကြီး အရွက်ကြွေ၊ အကိုင်းခြောက်နှင့် တဖြည်းဖြည်း ပျောက်ခြင်းမလှ ပျောက်သွားသောကြောင့် ထိုနေရာတွင် ကွင်းပြင်ကြီးလို ဖြစ်သွားတော့သည်။ “ညောင်ပင်ကြီး သေသွားပြီ” ဟူ၍လည်း ရွာတွင် ပြောစမှတ် ဖြစ်ကျန်တော့သည်။\nတစ်ရက်တွင်တော့ ဘိန်းစားနှင့် နတ်ကြီးတို့သည် ဘိန်းလည်းဆာ၊ ညောင်လည်းကုန်၊ ငွေလည်းမရှိ၊ ရွှေလည်းမဖြစ်၊ နေပူပူ ညောင်ငုတ်တိုဘေး မှိုင်တွေးရင်း ထိုင်ငေးနေကြလေသည်။ ထိုအချိန်တွင်ပဲ ခပ်လှမ်းလှမ်းမှ လာနေကြသော ကုန်သည်ခရီးသွား အဖွဲ့တစ်ဖွဲ့ကို လှမ်းတွေ့လိုက်ရလေသည်။ လှည်းပေါင်းများစွာနှင့် ကုန်စည်များ တင်ဆောင်ထားသော ခရီးသွားအဖွဲ့၏ ရှေ့ဆုံးတွင် မြင်းဖြူလှလှကြီး စီးလာသူမှာ ခေါင်းဆောင် သူဌေးကြီး ဖြစ်ဟန်တူသည်။\nဘိန်းစား ခေါင်းထောင်လာကာ မျက်လုံး “ဝင်း” ကနဲ လက်သွားသည်။\nထို့နောက် “ဖြောက်” ကနဲ လက်ဖျောက် တချက်လည်း တီး၍..\n“နတ်ကြီး.. ကျုပ်တို့ ပိုက်ဆံရဖို့ နည်းတစ်နည်းတော့ တွေ့ပြီ..”\nနတ်ကြီးလည်း ဝမ်းသာအားရ ခုန်ထလိုက်သည်။\n“ပြော.. ပြောစမ်း.. ဘယ်လို လုပ်ကြမလဲ..”\nဘိန်းစားက နတ်ကြီးကို အသေအချာကြည့်ရင်း..\n“နတ်ကြီး.. ခင်ဗျား အခုချက်ချင်း မြင်းမလှလှလေးတစ်ကောင် ဖြစ်အောင် ခင်ဗျားကိုယ်ခင်ဗျား.. တန်ခိုးနဲ့ ပုံပြောင်းလိုက်ဗျာ”\n“ဘယ်လိုတွေဘာတွေ မေးမနေနဲ့ အချိန်မရှိဘူး.. ပိုက်ဆံရရင် ကျုပ်တို့ လိုတဲ့ဆေး အမြန်ပြေးဝယ်ရမယ်.. ကျုပ်ပြောသလိုသာ လုပ်ပေတော့..”\nနတ်ကြီးလည်း ဘိန်းစားကို အတော် ယုံကြည်နေသည်။ “ဘိန်းစား ဘိန်းသာစားတာ ဉာဏ်ကတော့ အလွန်ကောင်းလှသည်” ဟု စိတ်တွင်းမှလည်း ကြိတ်၍ ချီးကြူးနေသည်။\nနတ်ကြီးလည်း ဆေးရဖို့ အရေးဆိုတော့ စဉ်းစားတွေဝေ မနေတော့ပဲ “ဝုန်းးး” ဆိုပြီး သူ့ကိုယ်သူ မြင်းမလေး ဖြစ်အောင် ပုံပြောင်းလိုက်တော့သည်။ ဘိန်းစားလည်း သူ့ရှေ့တွင် “ဘွား..” ကနဲ ရောက်လာသော မြင်မလေးကို ဆွဲပြီး ညောင်ငုတ်တိုတွင် ကြိုးဖြင့် ချည်၍ ဟန်မပျက် ဆက်အိပ်နေလိုက်သည်။\nခဏအကြာတွင် ကုန်သည်ခရီးသွားအဖွဲ့သည် ဘိန်းစားနှင့် မြင်းမလေး ရှိနေသော ညောင်ငုတ်တိုရှေ့သို့ ရောက်လာကြလေသည်။ ဤတွင်ပဲ သူဌေးကြီး စီးလာသော မြင်းဖြူကြီးမှာ ဆက်မသွားတော့ပဲ ညောင်ငုတ်တို ရှေ့တွင် ရပ်နေတော့သည်။ သူဌေးကြီး ဘယ်လို မောင်းမောင်း ဆက်မသွားတော့ပဲ ပေတေပြီး ရပ်နေလေသည်။ နောက်လိုက် ကုန်စည်လှည်းတို့ အကုန် ကျော်သွားသည် အထိကို မြင်းဖြူကြီးက မလှုပ်ပဲ ရပ်နေသည်။ သူဌေးကြီး အောက်ဆင်း၍ မြင်းကို အတင်းဆွဲရာတွင်လည်း မြင်းကြီးမှာ မလှုပ်ပေ။ သူဌေးကြီးမှာ ရိုက်လည်း မသွား.. ဆွဲလည်း မလိုက်တော့သော မြင်းကြီးကြောင့် အတော် စိတ်ပျက်သွားသည်။\nဤတွင် မှိန်းနေသော ဘိန်းစား အိပ်နေရာမှ ထကာ သူဌေးကြီးနား ကပ်၍ ပြောလိုက်သည်။\n“သူဌေးကြီး.. ခင်ဗျား မြင်း ဘာလို့ ရှေ့မသွားလဲ ဆိုတာ ကျုပ်သိတယ်..”\nသူဌေးကြီး အလွန် အံသြစွာဖြင့်..\n“မောင်ရင် လုပ်ပါဦး.. သိရင် ပြောပြပါဗျာ.. ကျုပ်မြင်းလိမ္မာ ဘာလို့ ခေါ်မရ ဖြစ်နေတယ် မသိတော့ဘူး.. ကျုပ်ကို ကူညီပါဗျာ..”\nဘိန်းစားလည်း မေးစေ့ကို လက်ဖြင့် ပွတ်ရင်း..\n“ဟိုမှာ ကြည့်လိုက် ခင်ဗျား မြင်းကို သေချာ ကြည့်လိုက်..”\nသူဌေးကြီးလည်း သူ့မြင်းကို ကြည့်လိုက်ရာ.. မြင်းဖြူကြီးမှာ ညောင်ငုတ်တိုဘေး မြင်းမလေးအား ချစ်ရည်ရွှန်းသော မျက်ဝန်းများဖြင့် မြတ်မြတ်နိုးနိုး၊ ရွှန်းရွှန်းစားစားကြီး ကြည့်နေလေသည်။\n“တွေ့လား.. ခင်ဗျား မြင်းကြီးက ကျုပ်မြင်းမလေးကို ကြိုက်နေပြီ.. ဒီမြင်းမလေးကိုမှ မရရင် ခင်ဗျားမြင်းကြီး ဘယ်လို ခေါ်ခေါ် လိုက်တော့မှာ မဟုတ်ဘူး..”\nသူဌေးကြီးလည်း သူ့မြင်းကို ကြည့်၍ သဘောပေါက်သွားသည်။\n“ဒါဆို မောင်ရင်ရယ် ကျုပ် ဘယ်လို လုပ်ရမလဲ.. ကူညီပါဗျာ..”\nဘိန်းစားမှာ သူ ဆင်ထားသော အကွက်ထဲသို့ ကွက်တိ ဝင်လာသဖြင့် အသာပြုံးကာ..\n“ကျုပ် မြင်းမလေးကို ဝယ်ပြီး တခါတည်းသာ ခေါ်သွားပေတော့..”\nဤတွင် မြင်းမလေးအဖြစ် အသွင်ပြောင်းထားသော နတ်ကြီးမှာ နားရွက်ထောင်၍ မျက်လုံး ပြူးသွားသည်။ “ဒီကောင် အကြံပက်စက် ငါ့ကိုပါ ရောင်းစားတော့မှာပါလား” ဟု တွေးရင်း ကြောက်လန့်သွားလေသည်။ အကင်းပါးသော ဘိန်းစားမှာ နတ်ကြီး စိုးရိမ်သွားကြောင်း ချက်ချင်း သိလိုက်သဖြင့် မြင်းမလေးအား “မစိုးရိမ်စမ်းပါနဲ့” ဟူသော ဟန်ဖြင့် မျက်စိတစ်ဘက် မှိတ်ပြလိုက်သည်။\n“ဒါဖြင့် ကျုပ် ဘယ်လောက် ပေးရမလဲ..”\nသူဌေးကြီးလည်း သမီးတောင်းပေးတော့မည့် သားရှင်ဖခင်ကြီးလို ချက်ချင်းပင် ဈေးမေးလိုက်သည်။\nဘိန်းစားက နှာခေါင်းကို အသာကုတ်ရင်း “ဘယ်လောက်တောင်းလျှင် ကောင်းမလဲ” ဟု စဉ်းစားနေသည်။ မြင်းမလေးကလည်း “ဘိန်းစား ဘယ်လောက်များ ဈေးဖြတ်မလဲ.. ငါ့ကို ပတ်တီးရိုက်ပြီး ဒီကောင် တစ်မူးပိုရှူဖို့ ဈေးတင်ရိုက်ရင် ခက်မယ်” ဟု တွေးရင် သူတို့ ပြောသည်ကိုသာ စိတ်ဝင်တစား နားစိုက်ထောင်ရင်း ရှေ့သို့သာ အာရုံများနေသည်။\nဤတွင် မြင်းမလေးကို မြင်မြင်ချင်း အချစ်ကြီး ချစ်သွားသော မြင်းဖြူကြီးမှာ ဘယ်အချိန်ဘယ်လို မြင်းမလေး အနောက် ရောက်သွားသည်မသိ။ တားမရစီးမရ အတင်းမဟားဒယား ဟိုဒင်းဟိုဟာ ပြုလုပ်ရန် ကြံစည် ကြိုးစားတော့သည်။ မြင်းမလေးခမျာလည်း အရှေ့သတိထားနေချိန် အနောက် လစ်ဟင်းသလို ဖြစ်သွားသဖြင့် ရုတ်တရက် လန့်ကာ၊ ဖြန့်ကာ.. ကြောက်လန့်တကြား ခြေကားယား၊ လက်ကားယားဖြင့် “အောင်မလေးးးတော့” ဟု အော်ဟစ်ကာ ညောင်ငုတ်တိုအား ပတ်ပြေးလေတော့သည်။\nမြင်းဖြူကြီးမှာ နှာသံ “တဟဲဟဲ” မှုတ်ရင်း မြင်းမလေး နောက်သို့ မဟားဒယား သွားရည်တများများဖြင့် အားရပါးရကြီးကို လိုက်လေတော့သည်။ မြင်းမလေး ခမျာ.. ရှက်လည်းရှက် ကြောက်လည်း ကြောက်ဖြင့် အသားကုန်ကို ကိုယ်လွတ်ရုန်း ပြေးနေရသည်။ တစ်ချက် တစ်ချက် မြင်းမလေး ကျောပေါ် ရောက်ရောက် လာသော မြင်းကြီး၏ ခွာလက်အေးကြီးက အလွန်ပင် အတင့်ရဲလွန်းနေသည်။ မြင်းမလေးမှာ အကြံကောင်း ထုတ်သော ဘိန်းစားစုတ်ကို အန္တရာယ်နှင့် လက်တစ်လုံးခြား အခြေအနေမှပင် ဒေါသတကြီး ကျိန်ဆဲနေမိသည်။ “သည်လိုမှန်း သိရင် သည်ဘိန်းစားကို မြင်းမအဖြစ် ဖန်ဆင်း လိုက်ပါတယ်” လို့ တွေးရင်း တွေးရင်း အနောက်လှည့် မကြည့်ရဲပဲ မြင်းကြီးလက်မှ လွတ်အောင် အားကုန် သွန်လေတော့သည်။\nအခြေအနေ ရုတ်တရက် ပြောင်းသွားသောကြောင့် သူဌေးကြီးလည်း လန့်ဖြန့်သွားသည်။ ဘိန်းစားလည်း ပါးစပ် အဟောင်းသားနှင့် မျက်လုံးကြီး ပြူးသွားသည်။ မြင်းနှစ်ကောင် ဝိုင်းကြီး ပတ်ပတ် ပြေးသူပြေး၍ လိုက်သူ လိုက်နေသည်မှာ ခွာသံတညံညံနှင့် အသည်းတယားယား ရှိလှသည်။ မြင်းမလေးအား မြင်းဖြူကြီး မိသွားပါက ပွဲကြီးပွဲကောင်း ဖြစ်ပေတော့မည်။ မြင်းမလေးသည်လည်း ရေတိမ်နစ်မည့်အရေး တွေးမိသဖြင့်ထင်သည် အမြီးကုတ်၍ မလုံ.. လုံအောင် ဖုံးရင်း.. မလွတ်.. လွတ်အောင် ပြေးနေသည်မှာ သည်းထိတ်ရင်ဖို သနားစရာ ကောင်းလှသည်။\nဤသို့ဖြင့် ဘိန်းစွဲနေသော မြင်းမလေး ခမျာမှာ သက်လုံကလည်း မကောင်း အမောကလည်း ဖောက်လာ၍ ပြေးအားလည်း ကျလာတော့သည်။ မြင်းဖြူကြီးမှာလည်း အားကြိုးမာန်တက် ကြိုးစားလေရာ မိလုမိခင်း၊ အောင်မြင်ခါနီး တစ်လက်မလောက် အလိုမှာပင် “ဝုန်းးးး” ဆိုပြီး မြင်းမလေး မြင်ကွင်းမှ ပျောက်သွားတော့သည်။ ပြေးလိုက်နေသော မြင်းဖြူကြီးမှာ မြင်းမလေး ရုတ်တရက် ပျောက်သွားသောကြောင့် ကြောင်စီစီဖြစ်သွားသည်။ အသားများ “တဆတ်ဆတ်” တုန်ရင်း အရှိန်မသေပဲ ဟတ်ကော့ကြီး ဖြစ်နေတော့သည်။ ထို့နောက် တောင်ကြည့် မြောက်ကြည့်နှင့် သရဲခြောက်သည် အမှတ်နှင့် ခြေဦးတည်ရာသို့ ကဆုန်ပေါက်၍ ကြောက်အားလန့်အား ပြေးထွက်သွားလေတော့သည်။ သူဌေးကြီးလည်း သရဲခြောက်ခံရသည်သာ ထင်၍ သူ့မြင်းဖြူကြီး ပြေးရာနောက်သို့ အော်ရင်း ဟစ်ရင်း ပြေးလိုက်သွား လေတော့သည်။\nဘိန်းစားသည်လည်း တစ်ယောက်တည်းသာ ကျန်၍ ညောင်ငုတ်တိုပေါ် ရပ်ရင်း ထိုင်ရမလို ထရမလို ဖြစ်နေသည်။ ထိုအချိန်တွင်ပင် ဘိန်းစားသည် သူ့လည်ပင်းအား တစ်စုံတစ်ယောက်မှ ဖိညှစ်လိုက်သလို ခံစားလိုက်ရသည်။\nဘိန်းစား ခမျာ.. အသက်ရှူရပ်မတတ် အစ်သွားသော လည်ပင်းကို လက်တစ်ဘက်နှင့် ဖိရင်း...\n“အ.. နတ်.. နတ်.. နတ်ကြီး... ကျုပ်.. ကျုပ်.. အ.. အ...”\nဘိန်းစား အထစ်ထစ် အငေါ့ငေါ့နှင့် အလွန် ကြောက်လန့်နေလေပြီ။\nလေထဲတွင် ရုပ်လုံး မမြင်ရသော နတ်ကြီး၏ အသံနက်ကြီး ရုတ်တရက် ထွက်လာသည်။\n“မအေဘေးးး ဘိန်းစား လာစမ်းး..!!! မင်းလုပ်လို့ ငါ ဘိန်းလည်း စွဲရတယ်.. ငါ့ ညောင်ပင်လည်း မျိုးတုံးရတယ်.. ကံကောင်းလို့ မြင်းလက်ချက်မိပြီး နတ်ဘ၀ ရေတိမ်ပါ နစ်တော့မလို့.. မင်းကို ငါမကျေဘူးးးး.. မင်းကို သတ်မယ်.. မင်းကို ငါ သတ်မယ်..”\nနတ်ကြီး၏ အသံလည်းအဆုံး “ဘုတ်..” ဆိုသော သံကြီးနှင့် အတူ မြေပေါ် ပြုတ်ကျသွားသံ ကြားရလိုက်သည်။ ဘိန်းစားလည်း တောင်တောင်၊ မြောက်မြောက် ရှာဖွေကြည့်လေသည်။ အကောင် မမြင်ရသော်လည်း အသံဟာဖြင့် ခြေပစ်လက်ပစ် ကျသံမျိုးပင်။ မဟုတ်မှလွဲရော နတ်ကြီးခမျာ ဒေါသတကြီး၊ ဝမ်းနည်းပက်လက်၊ ကြောက်လန့်တကြား၊ ရင်တုန်ပန်းတုန်နှင့် ဟဒ်အတက် (Heart attack) ရသွားပြီ ထင်သည်။\nဘိန်းစားလည်း “နတ်များ ဒေါသကြီးလျှင် ကိုင်တတ်သည်” ဆိုသော ကြားဖူးနားဝ စကားကြောင့် တွေးရင်းတွေးရင်း လန့်ဖြန့်လွန်း၍ (((((...နတ်ကြီးရေ.. ကြောက်ပါပြီဗျ..))))) ဟု ငိုယိုအော်ဟစ်ကာ သွေးရူးသွေးတန်း ပုဆိုးကွင်းသိုင်း ပြေးလေတော့သတည်း..။\nမှတ်ချက် ။ ။\nဤပုံပြင်အား ကြည့်ခြင်းဖြင့် အပေါင်းအသင်း မှားပါက ဘ၀ပါ ပျက်ရပုံကို သင်ခန်းစာ ရရှိနိုင်ပါသည်။\nဝန်ခံချက် ။ ။\nဘိန်းစားတစ်ယောက် ပြောပြဖူးသော ပုံပြင်တို တစ်ပုဒ်အား ပြန်လည်ခံစား ရေးဖွဲ့ထားခြင်း ဖြစ်ပါသည်။\nတွေးစရာအချက် ။ ။\n“ကျွန်ုပ်တို့ နေထိုင်ရာ မြန်မာပြည်ကြီးလည်း..” ဟု အစားထိုး တွေး၍ 3D ကြည့်သကဲ့သို့ ပုံဖော်ကြည့်ရန်။\nအချိန် 8:58 AM\nLabels: ပြုံးစရာပေါ့ပေါ့ပါးပါး (ကိုရင်နော်)\nဟား ဟား..။ အသေရီရတယ်။\nနတ်ကြီးရေတိမ်နစ်တော့မလို့။ ဘိန်းစားတွေများ တော်ကီကောင်းချက်..။ နတ်တောင် ဘိန်းစားတော်ကီမှာ မြောရတဲ့ဘ၀ပါလားနော်။ အရေးအသားကတော့ ပြောစရာမလိုအောင် ဂွတ်တယ်။ အကြောင်းအရာပိုင်းကလည်း တကယ်ရီရတယ်ဗျာ.. ဟား ဟား။\nံအံမယ်...ထူးထူးဆန်းဆန်း ငါ တစ် တွေဘာတွေ ရလို့ပါလား။ ဟား ဟား ဟားးးးးးးးး။\nဖတ်လို့ကောင်းလိုက်တာ..တော်သေးလို့ ဟိုဒင်းအပြုမခံရတယ်.. ဟိဟိ..မိများသွားလို့ကတော့ နတ်ကြီး စုန်လုံးကန်းရော... ခွိခွိ\nလူပေါင်းမှာတာလည်း ကြီးမားတဲ့ မဟာ အမှာကြီးပဲနော်။\nလူပေါင်းမှာတဲ့ အပြင် မူးယစ်ဆေးဝါးပါ ဆွဲတော့ ပြီးရောပေ့ါ ... တော်တော် လူလည်ကျတဲ့ ဘိန်းစားနော်။ ပြူးကြောင်ကြောင် နတ်ကြီးနဲ့ လူလည်ဘိန်းစားရုပ်ကို မျက်စိထဲ မြင်ယောင်ကြည့်ပြီး ဖတ်သွားပါတယ်။ အပေါင်းအသင်းမှားရင် လူမပြောနဲ့ တန်ခိုးရှိပါတယ် ဆိုတဲ့ နတ်တောင် ဘ၀ပျက်မတတ် ဖြစ်ရတယ်။ ရီစရာ ဟာသလေးနဲ့ ဆုံးမပေးသွားလို့ ကျေးဇူးတင်ပါတယ်။\nခရီးက ပြန်လာရင်လည်း အခုလို ပေ့ါပေ့ါပါးပါး ဟာသလေးတွေနဲ့ ပိုစ့်လေးတွေ ဆက်ရေးပါအုံးလို့ ....။\nတော်တော်ရီရတယ်....အပေါင်းအသင်းမှားရင် လူမပြောနဲ့ နတ်တောင် ဘ၀ပါ ပျက်တတ်တယ်...ဆိုတာ ရေးထားတာ ဆွဲဆောင်မှုရှိတယ.်...။း))\nဖတ်လို့ကောင်းမှကောင်း အစ်ကို ရင်နော်ရေ... တစ်ပုဒ်ဆို တစ်ပုဒ်ပါပဲနော်...\nခရီးရှည်မသွားပဲတောင် ပျောက်ခြင်းမလှပျောက်နေတာ ခရီးရှည်များသွားလို့ကတော့ အစ်ကိုရင်နော် တစ်ယောက် စူဠလိပ်ရေထဲလွှတ်လိုက်သလိုတော့ ဖြစ်တော့မယ်\nဥပမာပြောတာပါ ဟီး လိပ်လို့ပြောတာဟုတ်ဘူးနော် ...\nပျော်ရွှင်စရာ ခရီးရှည်ကြီးဖြစ်ပါစေ လိပ်ဘိုးဘိုးရေ..းP\nရီရသလောက် အဖိုးတန်တဲ့ ပို့စ်လေးပါဗျာ။\nအပေါင်းအသင်းမှားရင် လူမပြောနဲ့၊ နတ်တောင် ဒုက္ခပင်လယ်ဝေရတာလေးကို ရယ်မောစရာ အဖြစ်နဲ့ ပြောပြသွားတာလေး အတုယူ မှတ်သားသွားပါတယ်ဗျာ။\nညလေး ကောင်းကင်ပြာလဲ လာရောက်မှတ်သား ရီသွားပါတယ်..တော်တော် ဆိုးတဲ့ ဘိန်းစားပဲ..နတ်ကြီးသနားစာရာ....\n(ဘိုဘို ရေးသလို လိုက်ရေးကြည့်တာ)\nနတ်က လက်မတင်လေး လွတ်သွားတယ်..\nသူ့ တန်ခိုးရှိတာ ပြန်သတိရသွားလို့ထင်တယ်..\nရယ်လည်း ရယ်ရ၊ ပညာလည်းရ၊ သင်ခန်းစာလည်းရ၊ ဗဟုသုတလည်း ရ ... အို ... ရတာတွေ စုံလို့ တစ်ပုံတစ်ပင်ပါလားဗျာ ...\nဒီလို ရသ အစုံအလင်နဲ့ တဟားဟား ရရအောင် ရေးဖွဲ့နိုင်စွမ်းတဲ့ ကိုယ့်အကိုကို ထာဝရလေးစား ဂုဏ်ယူလျှက်ပါဗျာ ...\nတော်သေးတယ် ရုက္ခစိုးနတ်ကြီး မပေါ့မပါးဖြစ်တော့မလို့\nပို့စ်မြန်မြန်တင်ဘို့ထက် ဒီလို ပို့စ်ကောင်းကောင်း တင်ဘို့က ပိုအရေးကြီးတယ်။\nခရီးရက်ရှည်က ပြန်လာရင်လည်း ဒီလို ရသ ပါတာလေး\nတွေ ထပ်ထွက်ပေါ်လာမယ်လို့ မျှော်လင့်ပါတယ်။\nမင်္ဂလာပါ ကိုရင် ရေ..\nလူပေါင်းမှားသော ညောင်စောင့်နတ် ကိုဖတ်ပြီး အပေါင်းအသင်းမှားပါက ဘ၀ပါ ပျက်ရပုံကို တွေ့ရှိနားလည်ခဲ့ရပါသည် ကိုရင်ရေ...\nအရေးအသားပြေပြစ်ပြီး ဆွဲဆောင်မှုအားကောင်းသလို စာပိုဒ်လေးတွေ သူ့အပိုင်းလေးနဲ့သူ..သူ့ပုဒ်ကလေးနဲ့ သူ..စနစ်တကျခွဲပြီး တင်ပြထားတာ ဖတ်ရသူအဖို့ စိတ်ထဲမှာရော..မျက်စိထဲမှာရော..ပသာဒ ပြည့်စေတယ်ဗျာ...တကယ့်ကို အတုယူစရာ တင်ပြပုံလေးပါပဲ ကိုရင်ရေ....\nကိုရင်တစ်ယောက်..ကျန်းမာပျော်ရွှင်ပါစေလို့ ဆုတောင်းပါတယ် ဗျာ...\nအော် ငါ့အကိုရေးလိုက်မှဖြင့် ဖတ်ရင်းနဲ့ ဟီးဟီး ..\nမြင်းမလေးအစား လူကတွန့်နေတာ ဟားဟားဟား\nအဟီးးး မြင်းမလေး တဖြစ်လဲ မဟာနတ်ကြီး သနားပါတယ်။ :)\nနတ်က နတ်၊နတ် ချင်းမပေါင်းပဲ လူနဲ့ လာပေါင်းနေသေးတယ်။ လူတောင်မှ ဘိန်းစားနဲ့ မှ။ တကယ်...\nအခြေတူ၊ အကျင့်တူ၊ စိတ်တူ တဲ့ သူတွေ ပနံသင့်ရင် အိုခေမှာ စိုပြည်သလိုပေါ့။ နတ်ကလဲ နတ်ချင်းချင်း ဆက်ဆံမှပေါ့.. :)\nနတ်ဘိန်းစွဲတာ လူဘိန်းစွဲတာထက် ဆိုနေပါလား...\nလူဘိန်းစွဲတာတောင် ဘိန်းဖို့ ဘယ်လိုရှာကြံရမယ်ဆိုတဲ့ အတွေးက ထွက်သေးတယ်...\nနတ်က လူလောက်မှာ အသုံးမကျ.. ဟိဟိ\nခရီးအရှည်းးးးးးးးးးးးးးးးး ကြီးထွက်ပြီး မြန်မြန်ပြန်လာခဲ့နော်...\nဒီဘိန်းစား .. အတော် ဥာဏ်ပြေးတာပဲ\nဘလော့လေး ကြာကြာ ပစ်မထားပါနဲ့ မောင်လေးရေ\nမနားခင် ဒီပိုစ့်ကို ဒါရိုက်တာ လုပ်ပြီး ပြဇာတ်ကရ ကောင်းမလားလို့ တွေးမိတယ်..း)\nဘိန်းစားကိုတော့ ဘိုဘို (မိုးကုတ်သား) ကို လုပ်ခိုင်းမှ ထင်တယ်..း)\nနတ်ကိုတော့ မောင်ဖိုးစိန်ကို လုပ်ခိုင်းမယ်..း)\nဟေ့.. ဘယ်သူ မြင်းဖြူကြီး လုပ်မလဲကွ..း)))\nဖိုးစိန် က နတ် ဖြစ်ရ ဦးမယ်ပေါ့....\nဟိုဘိန်းစား ဘိုဘို သမ လို့ ရှိသမျှ လဲ ပြောင် ရအုံးမယ်.. ခိုင်းသမျှ လဲ လုပ်ရအုံးမယ်..\nဒီကြားထဲ မြင်းမ ဘဝ က ရောက်ရအုံးမယ်...\nအောင်မလေး မြင်းဖြူ လုပ်မယ့်သူက ထွားထွားကျိုင်းကျိုင်းနဲ့ တကယ့် ဆွဲမယ် ဖြဲမယ် ပိုစ့်ထဲကလို ဒါရိုက်တာ ရင် က ဇာတ်ညွန်းပြောင်းပြီးမှ ဒီ (က) မြင်း မ ကို အသေဖဲ့ ဆိုရင်တော့ မြင်းမ စိန်စိန် ရေတိမ် နစ်ယုံတင်မကဘူး... မြေကြီးထဲ အိပ်ရမယ်...\nဒါရိုက်တာ ရင် ရေ....\nမြင်းဖြူကို ထွားထွားကျိုင်းကျိုင်းလေး ရွေးပေးပါ...\nဒါပေမယ့် ညှာညှာတာတာ စာနာမဲ့ မြင်းဖြူတော့ ဖြစ်ပါစေနော်...\nခုတည်းက တိုင်ပတ် အပြေးလေ့ကျင့်ထားတော့မယ်... ဟိဟိ...\nပြီးရင်တော့ ဘိန်းစားဘိုဘိုကို စိတ်နာနာနဲ့ တစစီအမွေးနှုတ်ပြစ်မယ်...ဟိဟိ\nကိုရင်ရေအရေးအသားကောင်းတာရော ဇာတ်လမ်းလေးက ဟာသမြောက်တာရောနဲ့ အထူးပြောစရာမလိုပါဘူးဗျာ....\nခဏနားမယ်ဆိုတော့လည်း အေးဆေးပေါ့... နောက် ပြန်ရေးချိန်ကြလည်း အကောင်းတွေဖြစ်မယ်ဆိုတာသိနေပါတယ်...\nကိုရင်ရေ ဖတ်သွားတယ်။ ရီရတယ်ဗျာ.....\nအပေါင်းကြောင့် နတ်ပျက်ပေါ့ဗျာ။ ..တော်သေးတာပေါ့... နတ်မြင်းဖြစ်မသွားတာ...\nဖြစ်မှ ဖြစ်ရလေ.. နတ်မင်းကပြောတယ်.. ကောင်းနေ တာဖီး ပျ က်တွား တ ယ်..းP\nအေ၇းသားကောင်းလို့လေးစားခင်မင်တဲ့ ထဲ ကိုရင်လဲပါတယ် အရေးသားစီစဉ်ပုံလေး ကောင်းလိုက်သည့် ဖြစ်ခြင်းအတွေးပုံရိပ်မှာ ကွက်ကွက်ကွင်းကွင်း အပေါင်းသင်းမမှားဘို့တင်ပြခြင်း လေးကမိုက်တယ် ရီရတယ်ဆိုတာ ထက်ဆင်ခြင်ရမဲ့အနေထားလေးကပိုတယ် ကောမန့် မှာ စိန်လျှံလေးမြင်းမနေရာထားတာ အံဝင်ဂွင်ကျဗျာ သိတယ်မလားနာမည်ကြီး မြင်းမလေးနာမည်ကိုက (စိန်လျှံ)တဲ့ လေ ဒီတော့ ညီလေးဖိုးစိန်ရေ ("အမြီးကုတ်၍မလုံ လုံအောင်ဖုံးရင်း မလွတ်လွတ်အောင်ပြေးပေတော့ ") ကောင်းချက်ကတော့ တကယ်မပြောချင်တော့ ပါဘူး (စာရေးကောင်းတာပြောပါတယ်) ခင်တဲ့သုဒြေ္န\nဘယ်တော့ ဒီလို ဘဝအမောပြေစေပြီး သုတရသလှတဲ့စာတွေကို ပြန်ဖတ်ရမှာလဲ။\nမမခင်လေးစာလေးတွေလည်း စောင့်ရတာ မောလှပြီ။\n5/5 သာယာတဲ့ ခရီလမ်းဖြစ်ပါစေ ဦးနော်ရေ။ ပြန်လာရင်လည်း များများရေးနိုင်ပါစေ\nနွယ်လေး(ဒဏ္ဍာရီ)က သွားဖတ်ကြည့်ပါ ဆိုလို့\nအရမ်းစိတ်ဝင်စားစရာကောင်းတယ်။ ဦးနော်က စိတ်ကူးကောင်းလိုက်တာ။\nတကယ်တော့ လူမှားပေါင်းတာလား။ လူပေါင်းမှားတာလား။\nကိုရင်နော်ကြီး ခင်ဗျားပို့စ်က အရမ်းရယ်ရတယ်ဗျို့၊ သဘောကျတယ်ဗျား။ အင်း---ဖတ်ရင်းနဲ့ တစ်ခုစဉ်းစားမိတာက “ကျုပ်တို့မြန်မာပြည်ကြီးလဲ ဒီပို့စ်ထဲက ညောင်ပင်ကြီးလိုဖြစ်နေပီ”။ ညောင်စောင့်သန်းရွှေနဲ့ ဘိန်းစားငတေဇ လုပ်စားကြလို့လေ။ ကျုပ်တို့လဲ ဘာဆုမှ တောင်းလို့မရတော့ဘူး။\nကိုမင်းထက်ကြီးက 3D ကြည့်သလို ကြည့်လိုက်တော့ တန်းမြင်တော့တာပဲ..း))\nခရီးကပြန်လာရင် ကုန်ကြမ်းတွေ များများပြန်သယ်ခဲ့ပါ...\nပုံပြင်ကတော့ရှယ်ပဲ အစ်ကိုရေ... နတ်လည်း ကိုယ်ပျောက်မြန်ပေလို့ပေါ့... မဟုတ်လို့ကတော့\nကိုရင်ရေ ကျုပ်တောင် မလာနိုင်တာကြာပေါ့ ဒီပုံပြင်လေးကို ငယ်ငယ်ကတည်းက ကြားဖူးတာဗျ တော်တော် နားထောင်ကောင်းတဲ့ ပုံပြင်ပေပဲ။ အရင်ကတော့ နားထောင်ရင်းနဲ့ ပြုံးရတယ် ခုတော့ ကိုရင်ရေးတာ ဖတ်ရင်းနဲ့ ရီရတယ် ၀မ်းသာတယ်ဗျို့...........\nဒီလို ရသပြည့်ပြည့်၀၀နဲ့ စာလေးတွေ ထပ်ဖတ်ရဖို့ မြန်မြန်ပြန်လာခဲ့ပါနော်။\nအော် ရုက္ခစိုးလဲ စွဲတတ်တာပါဘဲလား။\nမအားရာက အားရပါးရရီလိုက်ရတာ ကိုရင်နော်ရာ\nစာတွေလာဖတ်သွားပါတယ် တော်တော်သဘောကျမိတယ် ...း) ဟိဟိ\nတော်သေးတာပေါ့ နတ်ကြီး နတ်ဖြစ်ရှုံးတော့လို့ :p\nဟိုတွေးဒီတွေး စာစုများ said...\nသဘောကျပါတယ်ဗျာ။ တော်လိုက်တဲ့ ဘိန်းစား။\nိကိုရင်နော် နှင့် အမ ခင်လေးငယ်..\nsweet december for both of you!\np.s cbox ရှာမရလို့ ဒီမှာ ရေးသွားတာ ခွင့်လွှတ်ပါရှင်။\nညောင်စောင့်နတ်ကြီးကို ဖတ်ပြီး တဟားဟားရယ်လိုက်ရတာဗျာ [D;[D;\nကိုရင်နော်ကြီး ခရီးသွားနေတယ်ဆိုတော့ ခင်လေးငယ် တစ်ယောက်ထဲပေါ့ မခင်လေးစာတွေ မဖတ်ရတာကြာပြီ ရေးပါအုန်းဗျ အချစ်တွေ အလွမ်းတွေ ပေါက်ကွဲသံစဉ်တွေ မျှော်နေပါတယ။်\nကိုရင်နော်ကြီး ကျန်းမာပါစေ ချမ်းသာပါစေ..\nမခင်လေးငယ်လည်း ချမ်းသာပါစေ လန်းဖြာပါစေ.\n၀မ်းစွေ့ဝမ်းစွေ့ ၀မ်းတူးဆွေ့...း)\n(နှစ်ယောက်စာမို့ ၀မ်းတူးဆွေ့သွားတာ. ဟတ်ဟတ်)\nငယ်ငယ်ကတော့ အားနာတတ်လို့ ခါးပါသွားတဲ့ ရုက္ခစိုးအကြောင်း နားထောင်ရဖူးတယ် ။ အခုခေတ်သစ်ပုံပြင်ကတော့ လူပေါင်းမှားလို့ ဘုံပျောက် ဘိန်းစွဲ ဖြစ်သွားတဲ့ နတ်၊ သဘောကျပါတယ် ။ ဒီလို ဖြန့်ထွက်တွေး ပုံပြင်လေးတွေ ဆက်ပြီးမျှော်လင့်နေပါတယ် ။


ရုရှားသမ္မတ ပူတင် နှင့် CIA ညွှန်ကြားရေးမှူးတို့ နှစ်နိုင်ငံဆက်ဆံရေး ၊ ဆိုင်ဘာလုံခြုံရေးတို့အပေါ် ဖုန်းဖြင့် ဆွေးနွေး - Xinhua News Agency\nရုရှားနိုင်ငံ သမ္မတ ဗလာဒီမာပူတင်အား Vladivostok မြို့၌ စက်တင်ဘာလက ပြုလုပ်ခဲ့သည့် ဆဋ္ဌမအကြိမ်မြောက် အရှေ့စီးပွားရေးဖိုရမ်တွင် မိန့်ခွန်းပြောကြားနေသည်ကို တွေ့ရစဉ်(ဓာတ်ပုံ-Kremlin Photo)\nမော်စကို ၊ နိုဝင်ဘာ ၉ ရက်(ဆင်ဟွာ)\nရုရှားနိုင်ငံ သမ္မတ ဗလာဒီမာပူတင်သည် အမေရိကန် ဗဟိုထောက်လှမ်းရေးအေဂျင်စီ(CIA) ညွှန်ကြားရေးမှူး William Burns နှင့် တယ်လီဖုန်းဖြင့် ဆွေးနွေးစဉ် အခြားကိစ္စရပ်များရပ်များအပါအဝင် နှစ်နိုင်ငံဆက်ဆံရေး နှင့် ဆိုက်ဘာလုံခြုံရေးဆိုင်ရာ အခြားကိစ္စရပ်များအပေါ် ဆွေးနွေးခဲ့ကြောင်း ကရင်မလင်ပြောရေးဆိုခွင့်ရှိသူ Dmitry Peskov က နိုဝင်ဘာ ၈ ရက်တွင် ပြောကြားခဲ့သည်။\nနှစ်ဘက်လုံးက နှစ်နိုင်ငံဆက်ဆံရေး ၊ သံတမန်ဆက်ဆံရေးတွင် အကြပ်အတည်းအခြေအနေကို ခြုံငုံ၍ ဒေသတွင်းပဋိပက္ခများအပေါ် အမြင်ချင်းဖလှယ်ခဲ့ကြောင်း ပြောရေးဆိုခွင့်ရှိသူ Peskov ၏ ပြောကြားချက်ကို ကိုးကား၍ မီဒီယာတွင် ဖော်ပြခဲ့သည်။\nရုရှားနိုင်ငံ သမ္မတ ပူတင် နှင့် CIA ညွှန်ကြားရေးမှူး Burns တို့သည် ဆိုက်ဘာလုံခြုံရေးကိစ္စရပ်များအား ဆွေးနွေးခဲ့ကြောင်းလည်း ပြောရေးဆိုခွင့်ရှိသူက ပြောကြားခဲ့သည်။\nအမေရိကန်ဗဟိုထောက်လှမ်းရေးအေဂျင်စီ(CIA) ညွှန်ကြားရေးမှူး William Burns သည် ရုရှားနိုင်ငံ မြို့တော် မော်စကိုမြို့သို့ အလုပ်ခရီးစဉ် လာရောက်စဉ်အတွင်း နိုဝင်ဘာ ၂ ရက်က ရုရှားနိုင်ငံခြားထောက်လှမ်းရေးဌာန ညွှန်ကြားရေးမှူး Sergei Naryshkin နှင့် တွေ့ဆုံခဲ့သည်။\nထိုနေ့မှာပင် ရုရှားလုံခြုံရေးကောင်စီ အတွင်းရေးမှူး Nikolai Patrushev သည် ရုရှား-အမေရိကန် ဆက်ဆံရေးများအား ဆွေးနွေးရန် CIA ညွှန်ကြားရေးမှူး Burns နှင့် မော်စကိုမြို့၌ တွေ့ဆုံဆွေးနွေးခဲ့ကြောင်း သိရသည်။ (Xinhua)\nMOSCOW, Nov. 8 (Xinhua) — Russian President Vladimir Putin discussed bilateral ties and cybersecurity among other issues with Central Intelligence Agency Director William Burns inatelephone conversation, Kremlin Spokesman Dmitry Peskov said Monday.\n“Both sides covered bilateral relations, the crisis situation in diplomatic relations, and exchanged views on regional conflicts,” media reported, citing Peskov.\nPeskov said Putin and Burns also addressed cybersecurity issues.\nBurns met Russian Foreign Intelligence Service Director Sergei Naryshkin in Moscow on Tuesday during his working visit to the Russian capital.\nAlso on Tuesday, Russian Security Council Secretary Nikolai Patrushev held talks with Burns in Moscow to “discuss Russian-American relations.” Enditem\nPhoto – Russian President Vladimir Putin speaks at the plenary session of the sixth Eastern Economic Forum in Vladivostok, Russia, Sept. 3, 2021. (Kremlin Photo)


ဖွဲနုဆီ၊ နေကြာဆီ၊ ပဲပိစပ်ဆီ ဘယ်ဆီကောင်းလဲ – Healthy Life Journal\nမေး. ဖွဲနုဆီ၊ နေကြာဆီ၊ ပဲပိစပ်ဆီ ဘယ်ဟာက ကျန်းမာရေးအတွက် အကောင်းဆုံးပါလဲခင်ဗျာ။\nKyaw Zin (FB)\nဖြေ. ပြည့်ဝဆီပါဝင်မှုအချိုးအရဆိုရင် နေကြာဆီ၊ ပြောင်းဖူးဆီတွေဟာ ၁၀ ရာခိုင်နှုန်းဝန်းကျင်နဲ့ ပြည့်ဝဆီပါဝင်ပြီး ဖွဲနုဆီ၊ မြေပဲဆီ၊ ပဲပိစပ်ဆီတွေက ၁၅-၂၀ရာနှုန်းပါဝင်ပါတယ်။ ပြည့်ဝဆီပါဝင်မှုနည်းလေ ကောင်းလေဖြစ်ပါတယ်။ ဒါပေမဲ့ အခုပြောတာက အကြမ်းဖျဉ်းပြောတာပါ။ ကျန်းမာရေးအတွက်ဆိုရင်တော့ ဘယ်ဆီပဲဖြစ်ဖြစ် လျှော့သုံးဖို့လိုပါတယ်။\nRelated Items:Nutrition, oil


အောက်တိုဘာလ 22, 2016\nCSGOLoto gauranteed ဖြစ်ပါတယ်, အများဆုံးထူးခြားတဲ့ CSGO လောင်းကစားဝိုင်းနှင့် minigame က်ဘ်ဆိုက်, သငျသညျအကြွေစေ့လှန်ကစားခြင်းအားဖြင့်အသစ်သောသားရေဘူးလည်းအနိုင်ရနိုင်ပါတယ်ဘယ်မှာ, နှစ်ဆ ,ထီပေါက် (မကြာမီလာမည်)\nဆုတ်ခွာဖို့အဘယ်သူမျှမ nead သိုက်, သင်မူကားရှိရမည် 25000 site ပေါ်တွင်စုစုပေါင်းကစားနည်း\nသင်တို့သည်ငါတို့၏ bot ရဲ့စာရင်းသို့အရေခွံငွေသွင်းပြီးတာနဲ့, သင်အပ်နှံထားသောအရေပြား၏တန်ဖိုးညီမျှခရက်ဒစ်ပေးတော်မူလတံ့.\n| Tags:: 1000, ဆုငှေ, ကုဒ်!, coinflip, ကဘာလဲ, လေယာဉ်ပျက်ကျ, csbets, csgo, csgo-အပေးအယူ<, csgodog, csgozerospin, အခမဲ့, ထီပေါက်, ဖြင့္ျခင္း, မှတ်, အထူးနှုန်းများ, reflink, ကစားတဲ့, site ကို!, အရေခွံ, skinsproject, ဘီး, winaskin\n← CSGOatse ROULETTE | လေယာဉ်ပျက်ကျ | Blackjack | TIBIAN DICE | ထီပေါက် | RUSSIAN COINFLIP | လက္ေဆာင္ကုဒ္ | 500 COINS = 0,50$ | ယံုျကည္စိတ္ခ်ရ\nCSGOSpeed | Blackjack | ပွဲစဉ်လောင်းကစား | slots| သွားသောကဒ် – အခမဲ ့အပိုဆုကုဒ္! →


Free Thinker: ကျွန်ုပ်ဗဟုသုတတိုးသော နေ့တစ်နေ့\nအခုလူကြီးတွေက အသက်တွေကြီးကုန်ပြီ။ အကယ်၍ သူတို့သေကြေပျက်စီးကုန်မယ်။ အကြောင်းတစ်ခုခုကြောင့် ဆက်မလုပ်နိုင်တော့ဘူးဆိုရင် သူတို့နေရာကို ဆက်ခံဘို့အတွက် လူငယ်တွေကို ရွေးပြီး လေ့ကျင့်သင်ကြားပေးတာမျိုးများ ရှိပါသလားခင်ဗျား။\nဒါမျိုးဆိုတာက လူရွေးလို့မရသလို၊ လေ့ကျင့်သင်ကြားပေးလို့လည်း မရပါဘူး။ ပြည်သူနဲ့ ရင်ဘတ်ချင်းနီးဘို့ပဲ လိုပါတယ်။\nဖြောင်း . . . ဖြောင်း . . . . ဖြောင်း . . . .\nမေ - အကျွန်ုပ်သည်၊ ဧ၀ံ - ဤကဲ့သို့၊ သုတံ - ယနေ့ညချမ်းအချိန်အခါ၌ ကြားနာခဲ့ရပါပေ၏။\nတစ်နေ့သ၌ အကျွန်ုပ်သည် ဆယ်လီပါတီကြီးတစ်ခုမှ ခေါင်းဆောင်တစ်ချို့နှင့်တွေ့ဆုံပွဲကို တက်ရောက်ခွင့်ရလေ၏။ ပထမ သူတို့က လက်ရှိအခြေအနေများအကြောင်း ရှင်းလင်းပြောပြ၏။ ထို့နောက် တက်ရောက်လာသူများအား မေးခွန်းများမေးလိုက မိမိနာမည်၊ အဖွဲ့အစည်းအမည် စသည်တို့မိတ်ဆက်ပြီး မေးနိုင်ကြောင်းပြော၏။ သုံးလေးဦး မေးအပြီး ကျွန်ုပ်လည်း အချိန်မရ၍ မမေးလိုက်ရမှာစိုးသောကြောင့် အခြားသူများမထခင် အလျင်စလိုထကာ မေးလေ၏။\n(ဖော်ပြရန်မသင့်သောအပိုင်းများကို ချန်လှပ်ခဲ့၍ ကျွန်တော်နှင့်အမေးအဖြေလုပ်ခဲ့သည်များကို မိတ်ဆွေတို့သိစေရန် အကျဉ်းမျှ ပြန်လည်ဖော်ပြလိုက်ပါသည်။ ကျွန်တော်ပြောတာမယုံ၍ အမေးအဖြေ အော်ရဂျင်နယ်ကိုမှ နားဆင်လိုပါသည်ဆိုလျှင်လည်း ကျွန်တော်အသံဖမ်းထားတာ ရှိပါသည်။ လာရောက် နားဆင်ကြပါကုန်။)\nကျွန်တော့်နာမည်ကတော့ ဦးအေးငြိမ်းပါ . . ဘလား . . ဘလား . . ဘလား . . .\nကျွန်တော်မေးချင်တာကတော့ အခု နိုင်ငံ့တာဝန်ယူထားတဲ့လူကြီးတွေဟာ အသက်တွေကြီးကုန်ကြပါပြီ။ အကယ်၍ သူတို့ သေကျေပျက်စီးကုန်မယ်။ အကြောင်းတစ်ခုခုကြောင့် ဆက်မလုပ်နိုင်တော့ဘူးဆိုရင် သူတို့နေရာကို ဆက်ခံဘို့အတွက် လူငယ်တွေကို ရွေးပြီး လေ့ကျင့်သင်ကြားပေးတာမျိုးများ ရှိပါသလားခင်ဗျား။\nဘာဖြစ်လို့လဲဆိုတော့ အကယ်၍ နောက်တက်လာမဲ့သူတွေကိုသာ ကျကျနန လေ့ကျင့်သင်ကြားပေးမထားဘူး ဆိုရင် သူတို့လည်း ရာထူးကြီးကြီးမှာ တာဝန်ယူရရော ဘာလုပ်လို့ ဘာကိုင်ရမှန်းမသိဘဲ အကုန် ကိုးယိုးကားယား ဖြစ်ကုန်မှာ မို့ပါဘဲ။ အခုကိုပဲ ဟိုလူကြီးတွေ တစ်နေ့တစ်နေ့ ဘာတွေလုပ်နေတယ်ဆိုတာ သိခွင့်ရရင် သိချင်ပါသေးတယ်။ သူတို့ဟာ ကိုယ့်ကိုယ်ကိုယ် What is my role? What is my duties and responsibilities? What should I do? ဆိုတာ သေသေ ချာချာ သိရဲ့လားဆိုတာ သိချင်ပါတယ်။\nဆိုတော့ အခု ဖြစ်နေတာတွေ ကြည့်ပါ။ ဒီအမှားတွေကိုကြည့်ခြင်းဖြင့် ဘာ plan မှ မရှိဘဲ ထင်ရာစိုင်းနေတယ် ဆိုတာ မြင်နိုင်ပါတယ်။ အဲဒါ အင်မတန် အန္တရာယ်များပါတယ်။ (ကျွန်တော်ဆိုလိုသည့် အန္တရာယ်များတယ်ဆိုသည့် အဓိပ္ပာယ်မှာ ဤကဲ့သို့သာ ဆက်လုပ်နေလျှင် ပြည်သူများ၏ယုံကြည်မှုဆုံးရှုံးသွားနိုင်ပြီး နောင်ရွေးကောက်ပွဲတွင် ရှုံးခဲ့ပါက တိုင်းပြည် ရေစုန်မျောသွားနိုင်သည့်အရေး ဖြစ်ပါသည်။)\nကျွန်တော်တို့ အင်ဂျင်နီယာတွေဆိုရင် ကျောင်းကဆင်းဆင်းချင်း သူတို့ ဘာမှ မလုပ်တတ်သေးပါဘူး။ အဲဒီအတွက် အလုပ်ထဲ စ၀င်ဝင်ချင်း အလုပ်သင်အနေနဲ့ခန့်ပါတယ်။ သူ့မှာ တစုံတရာသော အတွေ့အကြုံရှိနေပြီဆိုမှ တာဝန်စပေးတာပါ။\nဆိုတော့ကာ နောက်တက်လာမဲ့ခေါင်းဆောင်တွေကို ရွေးချယ်လေ့ကျင့်ပေးထားဘို့ လိုပါတယ်။ အဲသလို ရွေးချယ်လေ့ကျင့် ပေးနေတဲ့ အစီအစဉ်များ ရှိသလားလို့ မေးတာပါ။\nသူတို့အဖြေကို စိတ်ပျက်လွန်းလှသဖြင့် ဆက်မရေးတော့ပါ။\nPosted by အေးငြိမ်း at 6:33 PM


ပြည်ထောင်စုဝန်ကြီး ဒေါက်တာအောင်သူ နော်ဝေနိုင်ငံသံအမတ်ကြီး H.E Mrs. Tone Tinnes နှင့်အဖွဲ့အားတွေ့ဆုံ။ – Agri Digit News\nPosted on Author adminComments Off on ပြည်ထောင်စုဝန်ကြီး ဒေါက်တာအောင်သူ နော်ဝေနိုင်ငံသံအမတ်ကြီး H.E Mrs. Tone Tinnes နှင့်အဖွဲ့အားတွေ့ဆုံ။\nစိုက်ပျိုးရေး၊မွေးမြူရေးနှင့်ဆည်မြောင်းဝန်ကြီးဌာန ပြည်ထောင်စုဝန်ကြီး ဒေါက်တာအောင်သူ သည် အမြဲတမ်းအတွင်းဝန်များ၊ ဦးစီးဌာနများမှ ညွှန်ကြားရေး မှူးချုပ်များနှင့်အတူ ဇူလိုင်လ ၉ ရက် နံနက် ၁၁ နာရီ အချိန်က ပြည်ထောင်စုသမ္မတ မြန်မာနိုင်ငံတော်ဆိုင်ရာ နော်ဝေနိုင်ငံသံအမတ်ကြီး H.E Mrs. Tone Tinnes နှင့်အဖွဲ့အား ပြည်ထောင်စုဝန်ကြီး၏ ဧည့်ခန်းမ ၌ တွေ့ဆုံ၍ မြန်မာ-နော်ဝေ နှစ်နိုင်ငံ ငါးလုပ်ငန်း ဖွံ့ဖြိုး တိုးတက်မှုစီမံကိန်းများ ဆက်လက်အကောင်အထည်ဖော်ဆောင်ရွက်ရေး ဆိုင်ရာကိစ္စရပ်များ အား ဆွေးနွေးသည်။\nနှစ်ဘက်ဆွေးနွေးစဉ် အစိုးရ၊လုပ်ငန်းရှင်၊လူထုအဖွဲ့အစည်း ပူးပေါင်း ဆောင်ရွက် လျက်ရှိသည့် ပင်လယ်ဂေဟစနစ် ရှင်သန်ကြီးထွားလာစေရေးကို အထောက်အပံ့ ဖြစ်စေရန် ၂၀၁၉ခုနှစ်၊ အောက်တိုဘာလတွင် နော်ဝေနိုင်ငံ၊ အော်စလိုမြို့၌ ကျင်းပမည့် “The Our Ocean Conference” ညီလာခံကျင်းပဆောင်ရွက်မည့်အခြေအနေများကိုလည်းကောင်း၊ အသေးစား စက်မှုလက်မှုလုပ်ငန်းဦးစီးဌာနနှင့် နော်ဝေနိုင်ငံ အခြေစိုက် Stromme Foundation တို့ ပူးပေါင်း ဆောင်ရွက်လျက်ရှိသည့် “မြန်မာနိုင်ငံအတွင်း ဆင်းရဲနွမ်းပါးသူများ၏ လူမှု စီးပွားဘဝ တိုးတက် မြင့်မားလာရေးလုပ်ငန်းများ” စီမံကိန်းလုပ်ငန်းဆိုင်ရာများ၊ မြန်မာ-နော်ဝေ နှစ်နိုင်ငံ ပူးပေါင်း ဆောင်ရွက်လျက်ရှိသည့် ငါးလုပ်ငန်းဖွံ့ဖြိုးတိုးတက်မှု စီမံကိန်း လုပ်ငန်းဆိုင်ရာများ အား ဆွေးနွေး ကြသည်။\nFAO၏ အစီအစဉ်အရ မြန်မာနိုင်ငံပိုင်နက်ပင်လယ်ရေပြင်အတွင်း ငါးသယံဇာတများ တည်ရှိမှု အခြေအနေနှင့် ရေငန်ဂေဟဆိုင်ရာအချက်အလက်များ ကို နော်ဝေနိုင်ငံ Institute of Marine Research မှ Dr. Fridtjof Nansen ၏ သုတေသနရေယာဉ်ဖြင့် လေ့လာမှု(၅)ကြိမ် ဆောင်ရွက်နိုင်ခဲ့ပြီး၊ သုတေသနရလာဒ်များကို အခြေခံ၍ ပိုမိုကောင်းမွန်သော ငါးလုပ်ငန်း စီမံအုပ်ချုပ်မှုဆိုင်ရာ အစီအမံများ ချမှတ်နိုင်ခဲ့ကာ ဝန်ထမ်းများ၏ သုတေသနလုပ်ငန်း စွမ်းဆောင်ရည်ကိုမြှင့်တင်ပေးနိုင်ခဲ့သည်။\nမြန်မာ-နော်ဝေ ငါးလုပ်ငန်း ဖွံ့ဖြိုးတိုးတက်မှုစီမံကိန်းအား အကောင်အထည်ဖော်ရန် နှစ်နိုင်ငံအကြား နားလည်မှုစာချွန်လွှာကို ၂၀၁၇၊ ဇူလိုင်(၆)ရက်နေ့ လက်မှတ်ရေးထိုးခဲ့ပြီး သတင်း အချက်အလက်ဆိုင်ရာစနစ်ဖော်ဆောင်ခြင်း၊ ငါးလုပ်ငန်းသုတေသနစွမ်းဆောင်ရည် မြှင့်တင်ရေး၊ ရေငန်ငါးမွေးမြူရေးသုတေသန နှင့် ဖွံဖြိုးတိုးတက်ရေး ၊ ငါးလုပ်ငန်းဥပဒေ မူဘောင်များ ဖွံ့ဖြိုးတိုးတက်ရေး စသည့်လုပ်ငန်းများ အကောင်အထည်ဖော်ရန် နော်ဝေနိုင်ငံမှ ရေငန်ငါးသုတေသနဌာန နှင့် မြန်မာနိုင်ငံ ငါးလုပ်ငန်းဦးစီးဌာန တို့အကြား သဘော တူညီချက်နားလည်မှုရေးဆွဲနိုင်ခဲ့ပြီးဖြစ်၍ စီမံကိန်းလုပ်ငန်းများ ဆက်လက် အကောင် အထည်ဖော် ဆောင်ရွက် သွားမည် ဖြစ်ကြောင်း သတင်းရရှိသည်။


မော်နီတာမှာအသေအချာမကြည့်ဘဲ အဲဗာတန်ဘက်သို့ ပင်နယ်တီပေးခဲ့သလား? – Play Maker Sports Journal\nမော်နီတာမှာအသေအချာမကြည့်ဘဲ အဲဗာတန်ဘက်သို့ ပင်နယ်တီပေးခဲ့သလား?\nFebruary 21, 2021 playmaker Sports News 0\nလက်ရှိအချိန်မှာဘောလုံးပွဲများနဲ့ပတ်သက်ပြီးအပြောအများဆုံးကတော့ထရန်းအလက်ဇန္ဒားအာနိုးနှင့်ဒိုမီနစ် ကယ်ဗတ်လီဝင်းတို့အကြားပြိုလဲကျမှုမှုအပေါ်ဒိုင်လူကြီးခရစ်ကာဗာနက်ချ်ကမော်နီတာကြည့်ပြီးနောက်ပင်နယ်တီပေးဖို့ဆုံးဖြတ်ခဲ့မှု ဖြစ်ပါတယ်။\nလီဗာပူးပရိသတ်များကဒိုင်လူကြီးဟာကွင်းဘေးရှိမော်နီတာတွင်အဖြစ်အပျက်ကိုအသေအချာကြည့်ခြင်းမပြုဘဲ ပင်နယ်တီပေးခဲ့တာလို့ယူဆနေကြပါတယ်။လီဗာပူးပရိသတ်များကအဲဗာတန်တိုက်စစ်မှူးကထရန်းအလက်ဇန္ဒား အာနိုးအပေါ်မှကျော်သွားခြင်းဖြစ်ရာပင်နယ်တီမပေးသင့်ကြောင်းယုံကြည်နေကြပါတယ်။\nေမာ္နီတာမွာအေသအခ်ာမၾကည့္ဘဲ အဲဗာတန္ဘက္သို႔ ပင္နယ္တီေပးခဲ့သလား?\nလက္ရွိအခ်ိန္မွာေဘာလုံးပြဲမ်ားနဲ႔ပတ္သက္ၿပီးအေျပာအမ်ားဆုံးကေတာ့ထရန္းအလက္ဇႏၵားအာႏိုးႏွင့္ဒိုမီနစ္ ကယ္ဗတ္လီဝင္းတို႔အၾကားၿပိဳလဲက်မႈမႈအေပၚဒိုင္လူႀကီးခရစ္ကာဗာနက္ခ်္ကေမာ္နီတာၾကည့္ၿပီးေနာက္ပင္နယ္တီေပးဖို႔ဆုံးျဖတ္ခဲ့မႈ ျဖစ္ပါတယ္။\nလီဗာပူးပရိသတ္မ်ားကဒိုင္လူႀကီးဟာကြင္းေဘးရွိေမာ္နီတာတြင္အျဖစ္အပ်က္ကိုအေသအခ်ာၾကည့္ျခင္းမျပဳဘဲ ပင္နယ္တီေပးခဲ့တာလို႔ယူဆေနၾကပါတယ္။လီဗာပူးပရိသတ္မ်ားကအဲဗာတန္တိုက္စစ္မႉးကထရန္းအလက္ဇႏၵား အာႏိုးအေပၚမွေက်ာ္သြားျခင္းျဖစ္ရာပင္နယ္တီမေပးသင့္ေၾကာင္းယုံၾကည္ေနၾကပါတယ္။


ချဲဆီး ပရိသတ်တွေရဲ့ အားပေးမှုကို ပြန်လည် ရရှိလာတဲ့ ဂျောဂင်ဟို နဲ့ နံနက်ခင်း သတင်းများ - SPORTS MYANMAR\nချဲဆီး ပရိသတ်တွေရဲ့ အားပေးမှုကို ပြန်လည် ရရှိလာတဲ့ ဂျောဂင်ဟို နဲ့ နံနက်ခင်း သတင်းများ\n• မနေ့ညက ယှဉ်ပြိုင် ကစားခဲ့တဲ့ မက်ဇ် နဲ့ ပီအက်စ်ဂျီ တို့ ပွဲစဉ်မှာတော့ ကွင်းအတွင်းမှာ လိင်ပိုင်းဆိုင်ရာ ခွဲခြားတဲ့ ပိုစတာတွေ ကိုင်ဆောင် ဆန္ဒပြခဲ့တာကြောင့် ပွဲကို ခေတ္တ ရပ်ဆိုင်းခဲ့ရပါတယ်။ လတ်တလော ပြင်သစ်မှာ လိင်ပိုင်းဆိုင်ရာ ခွဲခြားမှုတွေ ဆက်တိုက် ပေါ်ပေါက်နေသလို ၊ လီဂူးဝမ်း ပွဲစဉ် တစ်ချို့ဟာ အခုလို ခေတ္တရပ်ဆိုင်းမှုတွေ နဲ့ မကြာခဏ ကြုံရလျှက် ရှိနေပါတယ်။ ဒီပွဲမှာ တိုက်စစ် ပြသနာတွေ ရှိနေတဲ့ ပီအက်စ်ဂျီ ကပဲ 0-2 နဲ့ အနိုင်ရရှိ သွားခဲ့ပြီး ၊ အသင်းအတွက် သွင်းဂိုးတွေကို ချူပိုမိုတင်း နဲ့ ဒီမာရီယာ တို့က သွင်းယူ ပေးသွားခဲ့ ပါတယ်။\nMetz’ supporters hold banners during the French L1 football match between Metz (FCM) and Paris (PSG) at the Saint Symphorien stadium in Longeville-les-Metz, eastern France, on August 30, 2019. – The match was halted by referee during several minutes after supporters brandishedahomophobic banner. (Photo by JEAN-CHRISTOPHE VERHAEGEN / AFP)\n• ဥရောပ ဘောလုံး အဖွဲ့ချုပ် တာဝန်ရှိသူတွေ ကတော့ အဝေးကွင်းကို လိုက်ပါ အားပေးတဲ့ ပရိသတ်တွေ အနေနဲ့ လက်မှတ် ကုန်ကျစာရိတ်တွေ သက်သာစေဖို့ အတွက် ဈေးလျှော့ပေးမယ့် အကြောင်း တရားဝင် ကြေငြာလိုက်ပြီ ဖြစ်ပါတယ်။ အဲဒီ ကြေငြာချက် အရ ချန်ပီယံလိဂ် အဝေးကွင်း လက်မှတ်ဈေးဟာ ယူရို သန်း 70 ထက် များမှာ မဟုတ်သလို ၊ ယူရို ပါလိဂ် လက်မှတ် ဈေးကလဲ 45 ယူရို ထက် များပြားမှာ မဟုတ်ပါဘူး။\n• ၀က်စ်ဟမ်း အသင်းဟာ သူတို့ရဲ့ အသက် 26 နှစ် အရွယ် ကွင်းလယ် ကစားသမား လန်ဇီနီ ကို 2023 ခုနှစ် အထိ သက်တမ်းတိုး စာချုပ် ချုပ်ဆိုလိုက်ပြီ ဖြစ်ပါတယ်။ ဒါ့အပြင် အလိုအလျှောက် သက်တမ်းတိုးခွင့်2နှစ် ကိုပါ စာချုပ်မှာ ထပ်မံ ထည့်သွင်း သွားခဲ့ ပါတယ်။\n• ပါးမား အသင်းဟာ ယူနိုက်တက် အသင်းရဲ့ အသက် 29 နှစ် အရွယ် အီတလီ နောက်တန်း ကစားသမား ဒါမီယန် ကို ပြောင်းရွှေ့ကြေး ပေါင် 1.4 သန်း နဲ့ ခေါ်ယူဖို့ အတွက် အလွန်ကို နီးစပ်နေပြီ ဖြစ်ပါတယ်။ ကစားသမားကလဲ အနည်းဆုံ3းနှစ် စာချုပ် ချုပ်ဆိုခွင့် ရရှိသွားမှာ ဖြစ်ပါတယ်။\n• ပီအက်စ်ဂျီဟာ နေမာ အသင်းပြောင်းသွားမယ် ဆိုပါက သူ့ရဲ့ နေရာကို ချက်ခြင်း အစားထိုးဖို့ စပါး က အဲရစ်ဆင် နဲ့ ဂျူဗီ က ဒီဘားလား တို့ ကို ပစ်မှတ်ထားလျှက် ရှိနေပါတယ်။ နေမာ ရဲ့ အပြောင်းအရွှေ့ ကိစ္စအတွက် ညှိနှိုင်းဆွေးနွေးနေဆဲလို့ ယုံကြည်ရသလို ၊ အဆိုပါ ကစားသမား နှစ်ယောက် ကလဲ စာချုပ် ကိစ္စ အဆင်ပြေပါက ချက်ခြင်း ခေါ်ယူလို့ ရနိုင်မယ့် သူတွေ ဖြစ်ပါတယ်။\n• အာဆင်နယ် အသင်းရဲ့ ကွင်းလယ် ကစားသမား အယ်နန်နေ ဟာ ဘက်ဆစ်တက် အသင်းဆီ ပြောင်းရွှေ့ဖို့ အတွက် တူရကီကို သွားရောက်နေပြီ ဖြစ်ပါတယ်။ သတင်းတွေ အရ သူဟာ တစ်ရာသီ အငှားနဲ့ ကစားပေးမှာ ဖြစ်တယ်လို့ သိရပါတယ်။\n• နာပိုလီ အသင်းဟာ စပါး နဲ့ လမ်းခွဲထားခဲ့တဲ့ အသက် 34 နှစ် အရွယ် တိုက်စစ်မှုး လိုရန်တီ ကို2နှစ် စာချုပ် နဲ့ ခေါ်ယူဖို့ လုပ်ဆောင်နေတဲ့ သတင်းတွေ ထွက်ပေါ်လျှက် ရှိနေပါတယ်။ သူဟာ ဂျူဗီမှာ ကစားခဲ့ဖူးတဲ့ ကစားသမားဟောင်း တစ်ဦးလဲ ဖြစ်ပါတယ်။\n• နော့ဝှစ်ခ်ျကို အနိုင်ကစားခဲ့တဲ့ ပွဲစဉ်မှာတော့ ချဲဆီး ပရိသတ်တွေက ဂျော်ဂင်ဟို ရဲ့ အမည်ကို အော်ဟစ်ကာ အားပေးသံတွေ ကြားရတဲ့ အတွက် နည်းပြ လမ်းပတ်က ကျေနပ်လျှက် ရှိနေပါတယ်။ ဂျော်ဂင်ဟို ဟာ နည်းပြဟောင်း ဆာရီ လက်ထက် ကတော့ မွေးစားသား ဆိုပြီး ချဲဆီး ပရိသတ်တွေ ရဲ့ သမုတ်တာ ခံခဲ့ရသူ ဖြစ်တာကြောင့် ၊ အခုလို ပရိသတ်တွေ က အမြင် ပြောင်းလဲ လာတဲ့ အပေါ် လမ်းပတ်က ၀မ်းသားနေတာ ဖြစ်ပါတယ်။\n• ဖီအိုရင်တီးနား အသင်းဟာ ဂျူဗီ နဲ့ လမ်းခွဲထားခဲ့တဲ့ နောက်တန်း ကစားသမားကြီး ကာဆာရက် ကို တရားဝင် ခေါ်ယူ စာချုပ် ချုပ်ဆိုသွားခဲ့ပြီ ဖြစ်ပါတယ်။ ဒါ့အပြင် သူတို့ဟာ ကွန်တီရဲ့ လက်ထက်မှာ နေရာ မရဖွယ် ရှိနေတဲ့ တောင်ပံ ကစားသမား ပိုလီတာအို ကိုလဲ ထပ်မံ ခေါ်ယူဖို့ ကြိုးစားလျှက် ရှိနေပါတယ်။\n• ပြင်သစ် သတင်းအချို့ ကတော့ ဘာစီလိုနာ ဟာ နေမာ ရဲ့ အပြောင်းအရွှေ့ အတွက် ပီအက်စ်ဂျီ က တောင်းဆိုတဲ့ ပမာဏမျိုး လိုက်လျောပေးနိုင်ခြင်း မရှိတာကြောင့် နောက်ဆုတ်သွားခဲ့ပြီ ဖြစ်တယ်လို့ ဖော်ပြလျှက် ရှိနေပါတယ်။ ပီအက်စ်ဂျီဟာ နေမာ အတွက် ယူရို သန်း 130 + ရာကီတစ် + ဒမ်ဘီလီ + တော်ဘီဒို တို့ကို တောင်းဆိုသွားခဲ့တာလို့ ဆိုပါတယ်။\n• ပေါ်တူဂီ သတင်းတွေမှာတော့ ရီးရဲ မက်ဒရစ်ဟာ စပို့တင်း ကွင်းလယ် ကစားသမား ဘရူနို ဖာနန်ဒက် ကို ယူရို သန်း 70 နဲ့ ခေါ်ယူဖို့ အလွန်ကို နီးစပ်နေတယ်လို့ ဖော်ပြနေပါတယ်။


မိုးရေထဲမှ သက်စွန့်ဆံဖျား ပြည်တွင်းလုပ်ငန်းခွင် အလုပ်သမား | Myanmar Gazette News Media Forum Network\nHome » Jobs & Careers » မိုးရေထဲမှ သက်စွန့်ဆံဖျား ပြည်တွင်းလုပ်ငန်းခွင် အလုပ်သမား\nမိုးရေထဲမှ သက်စွန့်ဆံဖျား ပြည်တွင်းလုပ်ငန်းခွင် အလုပ်သမား\nPosted by etone on Jun 15, 2011 in Jobs & Careers, Photography | 29 comments\nအလုပ်နဲ့ လစာ တန်အောင်ရရဲ့လား အသက်နဲ့ ငွေ ဘယ်ဟာ အဖိုးတန်နေပြီလဲ\nဆပ်ကပ်ထဲမှာ မဟုတ်ပါဘူး … တကယ့် လုပ်ငန်းခွင်မှာ အထိန်းကွပ်မဲ့စွာ အလုပ်လုပ်နေတာပါ … ။\nအသက်နဲ့ ခန္ဓာတည်မြဲဖို့ ခြေနှစ်ဘက်ကို အားပြုပြီး လက်နှစ်ဘက်က အလုပ်လုပ်ရင်း ပြုတ်မကျအောင် ထိန်းနေရရှာတယ်… ။ မနေ့က မိုး အရမ်းသည်းနေတဲ့ အချိန် မျက်စိကစားလိုက်တုန်းတွေ့တာမို့ လျှပ်တပြတ်ရိုက်လိုက်တာပါ … ။ အဆောက်ဦးတခု ဖြစ်တည်မြဲဖို့ အလုပ်သမားတယောက်ရဲ့ အခန်းကဏ္ဍကလည်း မသေးဘူးဆိုတာ ပေါ်လွင်နေပါတယ် … ။ လူသုံးရပ်ကျော်လောက် အမြင့်ရှိပါတယ်..။ ခါးမှာ လည်း ဘာကြိုးမှ ချည်မထားပါဘူး … ။ ပြုတ်ကျလျှင် အနည်းဆုံး ခြေကျိုး၊ လက်ကျိုးဖြစ်နိုင်ပြီး အသက်အန္တရာယ်ပါ ထိခိုက်နိုင်တာမို့ သက်စွန့်ဆံဖျား အလုပ်လုပ်ရတဲ့ အဖြစ်ကို မှတ်တမ်းထင်ထားလိုက်ပါတယ်… ။\netone ကကိုယ်တိုင် ကွင်းဆင်းပြီး ဓာတ်ပုံပါရိုက်လာတာကိုး…\nမြန်မာပြည်မှာကတော့ လုပ်ငန်းခွင်လုံခြုံရေး ဆိုတာကရှားပါတယ် အခုလို အခြေခံလူတန်းစားတွေလုပ်တဲ့ အလုပ်တွေမှာဆို ပိုဆိုးပေါ့ . ဒီအတိုင်း လုပ်ရင်တောင် အန္တရာယ်က၇ှိနိုင်တာ အခုလိုမိုး၇ွာကြီးထဲဆိုတော့ ပိုဆိုးတာပေါ့ …\nကမ္ဘာ့အလုပ်သမားတော်လှန်ရေး မဖြစ်ခင်လောက်က .. အလုပ်သမားအခြေအနေတွေဖြစ်နေတယ်..။\nဒီမှာက လက်ရှိ construction တွေမှာ ဒီလိုပဲ လုပ်နေကြတုန်းလေ သဂျီးရဲ့ … ။ သူတို့ခမျာ အင်ရှူးရန့်လည်း မထားနိုင်တော့ … မတော်တဆထိခိုက်မှုဖြစ်တဲ့ အခါ အလုပ်ရှင်က ဆေးခန်းပို့ … ဆေးရုံပို့တော့ လုပ်ပေးမယ် … ကုန်ကျစရိတ်လည်း ခံမယ်ပေါ့… လုပ်ငန်းခွင်ပြန်မ၀င်ပဲ အိမ်မှာ နားရတော့မဲ့ အချိန်ထိတော့ ဘယ်သူကမှ ပင်စင်လစာဆိုတာမျိုး ပေးမှာမဟုတ်ဘူး … မဖြစ်စလောက်နစ်နာကြေးနဲ့ပဲ နှစ်သိမ့်ကြမှာ .. ။\nဒီလိုလုပ်သားတွေဟာ လုပ်နေကျမို့ ကိုယ့်ကိုယ်ကိုလဲ ယုံတယ်။ မတော်တဆတွေ ဘာတွေလဲ သိပ်မတွေးဘူး။ အမှန်တော့ ဘ၀မှာ မတော်တဆတွေ အများဆုံးကလဲ ဒီလိုလူတွေပဲ။ လုံခြုံရေးသိုင်းကြိုး စတာတွေလဲ ရှုပ်လို့ဆိုပြီး မ၀တ်ချင်ဘူး။\nအလုပ်သမားဥပဒေတွေအရတော့ လုပ်ငန်းခွင်အန္တရာယ် ကင်းဝေးအောင်စီမံဘို့ အလုပ်ခိုင်းတဲ့သူက တာဝန်ရှိပါတယ်။ ခက်တာက ဒီလိုဥပဒေတွေကလဲ လက်တွေ့အကောင် အထည်မဖေါ်တော့ ဘယ်လိုလုပ် အတင်း သိုင်းကြိုးဝတ်ခိုင်းလို့ ဦးထုပ်ဆောင်းခိုင်းလို့ ရပါ့မလဲ..။\nဒီတော့ လက်ငင်းအခြေအနေအရတော့ – သံဗုဒ္ဓေ လေး ရွတ် ပြီး ….။\nအမယ်လေး … အသိတစ်ယောက်လေ air con ပြင်တာ လှေခါးပေါ်ကပြုတ်ကျလို့ ခြေထောင်ကျိုးတာ ၁ လ တိတိကျောက်ပတ်တီးစီရတယ် … အလုပ်က ၂ သောင်းလား ၂ သောင်းခွဲလားပဲပေးတယ်တဲ့ … ကြည့်ဦး … ခိုင်းတုန်းကခိုင်းပြီးတော့ …\nဒီလိုမှမလုပ်ရင်လည်း တစ်နေ့လုပ်မှ တစ်နေ့စားရတဲ့ နေ့စားသမားတွေအတွက်ကတော့ ဘယ်လိုရှေ့ဆက်ကြမလဲ………..\nတနေ့လုပ်မှ တနေ့စားရတာချင်း တူပေမဲ့ … အလုပ်ရွေးချယ်တတ်တဲ့စိတ်ကွဲပြားတယ်လေ…။ တိုင်ပေါ်ကလူရော… အောက်ကလူတွေပါ တနေ့လုပ်မှ တနေ့စားရတာချင်း အတူတူပါပဲ … ။အဲ့ဒီ construction မှာတောင် တိုင်ပေါ်တက်တဲ့ လူ သူတယောက်ပဲ ရှိတယ်… ။ တက်တုန်းက ကျွမ်းကျွမ်းကျင်ကျင်တက်သွားတာ မြင်တယ်… ။ နောက်တိုင်ထိပ်မရောက်သေးတဲ့ တယောက်ကတော့ အသက်စွန့်ပြီး အလုပ်လုပ်ချင်လို့ စမ်းတက်နေတယ်ထင်ပါ့… သူလည်း တိုင်ထိပ်နား ရောက်လုလုပဲ … လှုပ်ရှားမှူကတော့ နှေးကွေးနေတယ်… ။\nဘယ် ဟိုဟာက လက်သရမ်းပြီး dislike လုပ်နေတာလဲ … ရေးထားတဲ့အထဲဘာပါလို့ မင်းတို့က နာရတာလဲကွ ။ လူသားချင်းစာနာစိတ်ရှိတဲ့လူဆို လုပ်မှာမဟုတ်ဘူး … ။ ခွေးသာသာ ဦးနှောက်ဥာဏ်ပဲရှိတယ်ဆိုရင်တော့ အခုလည်း dislike လုပ် ။\nကျနော်အမြင်တော့ ဒီလိုတွေ ဖြစ်နေတာ အလုပ်လုပ်နေတဲ့ သူတွေရဲ့ အသိဥာဏ်နဲ့လဲ ဆိုင်မယ်ထင်တယ်။\nလုပ်ငန်းခွင်ထဲမှာ အထက်က ဒီလိုဒီလိုလုပ်ဆိုရင် ဆရာ ကျနော်တို့ ဒီလိုလုပ်ရင် အန္တရာယ် ရှိနိုင်တယ် ဆိုတာ မျိုး ပြန်တင်ပြတာ တွေနည်းတယ်ဗျ။\nအထက်ကိုတင်ပြရမှာကြောက်လို့လားဒါမှမဟုတ် ပြောလဲ မထူးပါဘူး ဆိုပြီး လုပ်နေကြတာလားဆိုတာ တော့မသိ။\nသူတို့ တတွေ သိပ်အန္တရယ်များပါတယ်။ စာနာမိပါတယ်။\nအိမ်တော့မဟုတ်ဘူး စက်ရုံလား ဂိုဒေါင်လားဘဲ ….\nရိုက်ရကောင်းမှန်းသိတဲ့ တုံတုံကိုချီးကျူးပါသဗျား …။\nNice shoot, really touching.\nအင်းဒီလောက်သက်စွန်.ဆံဖျားလုပ်တာတောင် လုပ်ခက နဲနဲပဲရကြရှာတာ…\nတစ်ခုခုများဖြစ်လိုက်လို.ကတော့ ဘယ်သူကမှ အော် ဒီလောက်အလုပ်ကြိုးစားရှာတာ ရော့ ဆေးကုခလို.ပေးမယ်မထင်..\nဘာအာမခံချက်မှမရှိပဲ ဒီလောက်ကြိုးစားနေရင် အာမခံချက်များရှိလို.ကတော့ ကျွန်တော်တို.နိုင်ငံအလုပ်သမားတွေ အလုပ်ကို မနားတမ်းလိုက်လိုက်ကြမယ့်အမျိုးတော့ …….\nဒီလိုလူတွေ တစ်ခုခုဖြစ်သွားရင် သူ့မိသားစုဘ၀အတွက်လဲ မတွေးရဲစရာပဲ ………..\nဒီလူတွေ ဘာလို့ သက်စွန့်ဆံဖျား လုပ်ကြလဲ?..\nမငြင်းနိုင်ဘူး..ရပ်တည်မှု အတွက် မငြင်းနိုင်ဘူးလေ။\nလုပ်တဲ့လူချင်း အတူတူ ဘာလို့ စွန့်စားရလဲ ဆိုတော့\nအလုပ်ထဲမှာ နေရာရဘို့ အတွက်ပေါ့\nနိုင်ငံခြားသား ဆိုပိုတောင် လုပ်ပြရတာမျိုးတွေရှိပါတယ်။\nကိုယ်တိုင် ဒီနေရာမျိုးမှာ ရောက်မှ ဒီလို လုပ်ရ မယ် ဆိုတာ သိနိုင်မှာ၊\nစွန့်စားတဲ့သူတွေ အတွက် နားလည်ခွင့်လွှတ် နိုင်ပါစေ။\nလုပ်နေကြ လူလဲ အသည်းနဲ့ပါ ကြောက်တာပါဘဲ။\nအလုပ်ထဲမှာနေရာရရေးက ကိုယ့်အသက်ထက်ပို အဖိုးတန်လို့လားလို့ပဲ မေးလိုက်ချင်ပါတော့တယ် ။\nတချို့ အလုပ်သမားတွေကို အလုပ်ရှင်က မြှောက်ပေးပြီး ခိုင်းတာတွေရှိပါတယ်…. ။ တာဝန်သိတတ်မှူ ၊ ကျေပွန်အောင်ဆောင်ရွက်တတ်မှူ ဆိုတာတွေကိုလည်း ကျင့်ဝတ်တခုလိုပဲ … ခေါင်းထဲ နည်းမျိုးစုံသုံးပြီး ရိုက်သွင်းပေးကြတယ်… ။ အဲ့ဒီအချိန်မှာ အလုပ်သမားက ငါတယ်ဟုတ်ပါလားဆိုတာမျိုးတွေဖြစ်ပြီး ပိုချီးမွမ်းခံရအောင်လုပ်ရောပဲ… အလုပ်ရှင်တွေ အရမ်းပါးနပ်ပြီး အလုပ်သမားကို ဘယ်လို ကောင်းကောင်း ကိုင်တွယ်ရမလဲဆိုတာ နားလည်ပြီးသားပါ… ။ ကိုယ်တိုင်လည်း မြှောက်ပြီး ခိုင်းခံခဲ့ရတာ တခြားလူနေရာကနေ ကိုယ့်ကိုယ်ကို ပြန်သုံးသပ်မိတော့မှ … လက်ရှိအခြေနေကို အမှန်တိုင်း မြင်နိုင်ခဲ့တာပဲ ။\nနောက်တခါဆိုရင် construction နာမည်၊ လိပ်စာထည့်ပေးဗျ၊ ဒါမှ အိပ်ပျော်နေသူတွေ နဲနဲမြင်လာမှာ….\nconstruction နေရာကတော့ ပြောလို့ မဖြစ်ပါဘူး … ။ ကိုယ့် ပရိုက်ဗိတ်ဆီ အတွက်ပါ ။\nSafety First ဆိုတာ စာထဲမှာပဲ ရှိနေပါလား …\nကျွန်မလဲတစ်ခါတစ်ရံ construction site ထဲဆင်းရင် safety ၀တ်စုံပြည့်မ၀တ်ဖြစ်ဘူး … ဘယ်သူမှ အကာအကွယ်မရှိတဲ့နေရာကို ကိုယ်ကသေချာလုပ်သွားရင် သူများတွေများအမြင်ကတ်မလား၊ သဲလွန်းတယ်ထင်မလား စသဖြင့် စိတ်ရှုပ်မိတယ် …\nကန်ထရိုက်လုပ်ငန်းပိုင်ရှင်တွေက ၀တ်စုံတွေကို ထုတ်ပေးလဲ အလုပ်သမားတွေက ရောင်းစားပစ်ပါတယ် … safety shoe , safety hat မပါပဲ site ထဲ မ၀င်ရဆိုပြန်တော့လဲ အလုပ်မဖြစ်ရုံသာရှိလို့ မသိချင်ယောင်ဆောင်ပေးရင်းနဲ့ အန္တရာယ်တွေကြားထဲမှာ ဘုရားစာရွတ်ရင်း အလုပ်လုပ်နေရပါတော့တယ် … ဘုရားတန်ခိုးလား ဘာလားတော့မသိ … ဆိုးဆိုးဝါးဝါးတော့ ဖြစ်ခဲပါတယ် …\nအော်… လူ့အသက်တစ်ချောင်းရဲ့ တန်ဖိုးကလဲ နော်…\nပညာမဲ့လို့ ဒီအလုပ် လုပ်ရတဲ့လူတွေ ကတော့\nချီမွမ်းခံရ မြှောက် ပင့်အပြောခံရ တာကိုဘဲ ကြေနပ် မိကြတာပါ\nငွေမရှိလို့ သေမထူး နေမထူး ဆိုရင်တော့ အသက်ထက် နေရာ ရရေးက ပိုအရေးကြီးတာ တွေ့ဖူးပါတယ်။\nတချို့ငွေကြေးချမ်းသာ ပြီးပြည့်စုံ နေပေမဲ့ နေရာတစ်နေရာ ရဖို့အတွက်\nအသက် ဂုဏ်သိက္ခာ တွေကို ရင်းပြီး လုပ်ကြတဲ့ ရူးသွပ်ကြတဲ့ သူတွေရှိတာ ကြုံဖူး ကြားဖူးမယ် ထင်ပါတယ်၊\nဒီလူတွေနဲ့စာရင် ကိုယ့်ဝမ်းစာအတွက် အသက်နဲ့ရင်းပြီးရိုးသားစွာ နေရာရချင်တဲ့ သူတွေက ပိုတန်တယ် ထင်ပါတယ်။\nတချို့ဆို မိသားစုတောင် ရင်းပြီး နေရာတစ်နေရာ ရအောင် လုပ်နေတဲ့သူတွေ အများကြီးပါ။\n–ို င် -ံ ကိုရင်းပြီး နေရာ ရအောင် လုပ်နေတဲ့ ——- ကြီးတွေ ကိုရော ဘယ်လိုပြောမှာလဲ။\nနေရာက အရေးမကြီးဘူးလား? သူတို့အတွက် အသက်ထက် အရေးကြီးပါတယ်\nမနေ့ကရော ဒီနေ့မနက်ပါ မိုးရေရွှဲရွှဲစိုတယ်။ ဆိုင်ကယ်ပါလမ်းချော်ပြီးလဲလိုက်သေးတယ်။ ဒီကြားထဲ မနေ့ညက ချစ်သူ စိတ်ကောက်၊ စိတ်ဆိုး၊ ဒေါသထွက်တာခံရသေးတယ်။ ကံမကောင်းပါလား။\neros ရေ ငါတို့လည်း မနေ့ကရော ဒီနေ့မနက်ရော မိုးသည်းလို့ ရုံးသွားချိန် ရေရွှဲတာပါပဲ… ။ ဘူဘူချင်း တစ်မလုပ်ပါနဲ့ …. :D\nပြောနေတာ အလုပ်သမားအကြောင်း … သူပြောချင်တာ သူ့အကြောင်း ။\nဒီကြားထဲ ကြော်ငြာကလည်း လာဝင်နေသေးတယ်… ။ နင်က မိုးရေထဲ ဘောလုံးကန်နေမှတော့ နင့်ကောင်မလေး စိတ်ကောက်တာ မလွန်ပါဘူး …သူ့ခများလည်း တွေးရှာမပေါ့ … ရည်းစားမိတာ မူကြိုကလေးများ ကြိုက်မိသလို ဖြစ်နေသလားလို့ ။\nပြောလေ ကဲလေ … မန်းလေ ပြဲလေပါပဲ ။\nဆိုင်ကယ် လမ်းချော်လဲတော့ သွားတချောင်း ပဲ့မသွားဘူးလား\nတစုံဆို ပိုလှ မလားလို့ တွေးမိတာ။\netone က သတင်းထောက် တစ်ယောက်ရဲ့ Talent ရှိတယ်။ပူလစ်ဇာဆုတွေဟာ ဒီလိုပုံတွေကနေရလာတာပါဘဲ။သွားရင်းလာရင်း မျက်စိထဲမြင်တာကို သတင်းအဖြစ်တင်ပြဘို့ရာ ကြည့်တတ်ဘို့လည်းလိုပါတယ်။အရင်တစ်ခါ လိပ်ကျောက်တုံးကလည်း etoneလို့ထင်ပါတယ်၊ post ကို ဖတ်ရပြီးမှ ဂျာနယ်တွေထဲမှာ အဲဒီသတင်းပါလာတာ။ဖတ်မိပြီးချီးကျူးချင်တာ မရေးဖြစ်လိုက်လို့ပြန်ရှာပြီးမန့်ပေးလိုက်ပါတယ်။\nအန်တီ ပုဒုံမ္မာရယ် etone က တိုက်ဆိုင်သွားလို့ ရိုက်လိုက်မိတာ… ။ ပထမတစ်ခါ ငါးကြီးသယ်နေတုန်းကလည်း ဆူညံလွန်းလို့ အိပ်ယာနိုးသွားရာက လက်ဆော့မိတာ… ။ အဲ့ဒီတုန်းကလည်း တိုက်ဆိုင်မှူပဲ\nမမအိတုန် ကလည်းလျှပ်တပြတ် ဂျာနယ်က သတင်းထောက်လားတောင်ထင်ရတယ်နော်\nကျွန်တော်တို.ဆီက အလုပ်ကြမ်းသမားတွေဘ၀က တော်တော်ကို ကြမ်းတမ်းတယ်ဗျ\nကျွန်တော် ကိုယ်တိုင် တော်ဝင်စင်တာ ဆောက်တုန်းက ၀င်လုပ်ဖူးလို.သိတာပါ။


B.O.D – ရွှေနိုင်ငံအရှေ့အာရှဖွံ့ဖြိုးတိုးတက်ရေး အများနှင့်သက်ဆိုင်သော ကုမ္ပဏီလီမိတက်\nရွှေနိုင်ငံ အရှေ့အာရှ ဖွံ့ဖြိုးတိုးတက်ရေး လီမိတက်၏ ဒါရိုက်တာအဖွဲ့ဝင်များ\nဦးဇော်မင်းဝင်းသည် ဒါရိုက်တာအဖွဲ့၏ ဒုတိယဥက္ကဌအဖြစ် တာဝန်ယူဆောင်ရွက်လျက်ရှိ ပါသည်။ ဦးဇော်မင်းဝင်းသည် ရင်းနှီးမြှုပ်နှံမှုနှင့် ကုန်သွယ်မှုလုပ်ငန်းများ လုပ်ကိုင်လျက်ရှိသော အများနှင့်သက်ဆိုင်သော ရွှေနိုင်ငံ အရှေ့အာရှ ဖွံ့ဖြိုးတိုးတက်ရေး လီမိတက် (Golden Land East Asia Development Limited) ကို ကမကထပြုတည်ထောင်ခဲ့သူများအနက် အဖွဲ့ဝင်တစ်ဦး ဖြစ်ပါသည်။ ဦးဇော်မင်းဝင်းသည် United Diamond Motor Company Limited ၏ ဒါရိုက်တာ အဖြစ်လည်းကောင်း၊ Myanmar Thilawa SEZ Holding Public Limited ၏ Alternate Director အဖွဲ့ဝင်အဖြစ်လည်းကောင်း၊ Myanmar Industries Alliance Public Limited တွင် ဒါရိုက်တာ အဖြစ်လည်းကောင်း၊ ထိုင်းနိုင်ငံရှိ Bellwood Co.,Ltd. နှင့် ဂျပန်နိုင်ငံ၏ Aeon Co.,Ltd. ၏အကြံ ပေးပုဂ္ဂိုလ်ဖြစ်လည်းကောင်း၊ စက်မှုနှင့်ရင်းနှီးမြှုပ်နှံမှု လုပ်ငန်းများနှင့် ကုန်သွယ်မှုလုပ်ငန်းများကို ဆောင်ရွက်လျက်ရှိပါသည်။\nဦးဇော်မင်းဝင်းသည် နိုင်ငံတော်အဆင့်ဖွဲ့စည်း အကောင်အထည်ဖော် လုပ်ကိုင်လျက်ရှိ သော အသေးစားနှင့်အလတ်စားလုပ်ငန်းများ ဖွံ့ဖြိုးတိုးတက်ရေးလုပ်ငန်းကော်မတီတွင် အဖွဲ့ဝင် အဖြစ်လည်းကောင်း၊ ပုဂ္ဂလိကကဏ္ဍ ဖွံ့ဖြိုးတိုးတက်ရေးလုပ်ငန်းကော်မတီတွင် အဖွဲ့ဝင်အဖြစ် လည်းကောင်း၊ စီးပွားရေးဆိုင်ရာ အသင်းအဖွဲ့များဖြစ်သော ပြည်ထောင်စုသမ္မတမြန်မာနိုင်ငံ ကုန် သည်များနှင့်စက်မှုလက်မှုလုပ်ငန်းရှင်များအသင်းချုပ် (UMFCCI) တွင် ဒုတိယဥက္ကဌ (၁)အဖြစ် လည်းကောင်း၊ မြန်မာနိုင်ငံ စက်မှုကုန်ထုတ်လုပ်သူများအသင်းတွင် ဥက္ကဌအဖြစ်လည်းကောင်း၊ မြန်မာနိုင်ငံစားသောက်ကုန် ထုတ်လုပ်တင်ပို့ ရောင်းချသူများအသင်းတွင် ဥက္ကဌအဖြစ် လည်း ကောင်း စွမ်းစွမ်းတမံဆောင်ရွက်နေသူတစ်ဦးလည်း ဖြစ်ပါသည်။ ပြည်ပစီးပွားရေးဆိုင်ရာ အဖွဲ့ အစည်းအနေနှင့် အရှေ့အာရှစီးပွားရေးအကြံပေးကောင်စီ (East Asia Business Council) တွင် ၂၀၁၃ ခုနှစ်တွင် ဥက္ကဌအဖြစ်လည်းကောင်း၊ ၂၀၁၄ ခုနှစ်တွင် ဒုတိယဥက္ကဌအဖြစ်လည်းကောင်း၊ ယခုအခါ မြန်မာနိုင်ငံကိုယ်စားလှယ်အဖွဲ့ ကိုယ်စားပြုအဖွဲ့ဝင်အဖြစ် ပါဝင်ဆောင်ရွက်လျက် ရှိပါ သည်။ ASEAN အဖွဲ့အစည်းမှ ဖွဲ့စည်းထားသော ASEAN SME Advisory Board တွင် အဖွဲ့ဝင် အဖြစ်လည်းကောင်း လုပ်ကိုင်ဆောင်ရွက်လျက်ရှိပါသည်။ ရန်ကုန်တက္ကသိုလ်မှ မဟာသိပ္ပံဘွဲ့ (Master Degree in Science) MSc ဘွဲ့ရရှိခဲ့သူ ဖြစ်ပါသည်။\nဦးစိန်ဝင်းလှိုင်သည် ရွှေနိုင်ငံ အရှေ့အာရှ ဖွံ့ဖြိုးတိုးတက်ရေး လီမိတက်၏ မန်းနေဂျင်း ဒါရိုက်တာဖြစ်ပါသည်။ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှု လုပ်ငန်းရှင် များအသင်းချုပ်တွင် ဗဟိုအလုပ်အမှုဆောင်အဖွဲ့ဝင် (အကျိုးဆောင်စာရင်းစစ်) အဖြစ်လည်း ကောင်း၊ မြန်မာနိုင်ငံ ဆန်စပါးစိုက်ပျိုးထုတ်လုပ်သူများအသင်းတွင် ဥက္ကဌအဖြစ်လည်းကောင်း တာဝန်ယူဆောင်ရွက်လျက် ရှိပါသည်။\nထိုင်းနိုင်ငံ၊ ဘန်ကောက်မြို့တွင် ရုံးစိုက်သည့် Agricultural and Food Marketing Association for Asia and the Pacific (AFMA) ၏ ဥက္ကဌအဖြစ် ဆောင်ရွက်လျက်ရှိပါသည်။ Myanmar Acme Co.,Ltd. ၏ ဥက္ကဌလည်းဖြစ်ပါသည်။\nဦးထွန်းအောင်သည် ရွှေနိုင်ငံ အရှေ့အာရှ ဖွံ့ဖြိုးတိုးတက်ရေး လီမိတက်၏ ဒါရိုက်တာအဖွဲ့ ဝင်ဖြစ်ပါသည်။ ဦးထွန်းအောင်သည် မြန်မာညွန့်ကုမ္ပဏီလီမိတက်ကို ၁၉၈၉ ခုနှစ်၊ မေလတွင် ဦး ဆောင်တည်ထောင်ခဲ့သူများအနက်တစ်ဦးဖြစ်ပြီး ယင်းကုမ္ပဏီ၏ အုပ်ချုပ်မှုဒါရိုက်တာအဖြစ် တာ ဝန်ထမ်းဆောင်လျက်ရှိပါသည်။\nမြန်မာညွန့်ကုမ္ပဏီလီမိတက်သည် ပဲမျိုးစုံတန်ဖိုးမြင့်ထုတ်ကုန် တင်ပို့ခြင်းလုပ်ငန်းနှင့် ရာ ဘာစိုက်ပျိုးထုတ်လုပ်မှုလုပ်ငန်းများ ဆောင်ရွက်လျက်ရှိပါသည်။ ဦးထွန်းအောင်သည် ပြည် ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ် (UMFCCI) ၏ ဗဟိုအလုပ်အမှုဆောင်အဖြစ် ၁၉၉၉ ခုနှစ်၊ ဧပြီလမှ ယနေ့တိုင် တာဝန်ထမ်းဆောင်လျက် ရှိပါသည်။\nဦးချစ်ဆွေသည် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိတက်တွင် ဒါရိုက်တာအဖွဲ့ဝင် တစ်ဦးဖြစ်ပါသည်။ ဒုတိယဗိုလ်မှူးကြီးအဆင့်ဖြင့်တပ်ရင်းမှူးတာဝန်ကို ထမ်းဆောင်ပြီးနောက် ဆောက်လုပ်ရေးဝန်ကြီးဌာနတွင် ဒုဦးဆောင်ညွှန်ကြားရေးမှူးအဖြစ် တာဝန်ထမ်းဆောင်ခဲ့ပါသည်။ မေမြို့စစ်တက္ကသိုလ်မှ B.Sc , D.S.A ဘွဲ့ ရရှိခဲ့ပါသည်။\nဦးခိုင်ဌေးသည် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိတက်တွင် ဒါရိုက်တာအဖွဲ့ဝင် တစ်ဦးဖြစ်ပါသည်။ Trade Garden ကုမ္ပဏီလီမိတက်တွင် ဒါရိုက်တာအဖွဲ့ဝင်တစ်ဦးအဖြစ် တာဝန် ထမ်းဆောင်လျက်ရှိပြီး လက်ရှိပဲမျိုးစုံနှင့်စားအုန်းဆီလုပ်ငန်းများကို လုပ်ကိုက်ဆောင်ရွက်လျက် ရှိပါသည်။ ဦးခိုင်ဌေးသည် ရန်ကုန်စီးပွားရေးတက္ကသိုလ်မှ M.B.A ဘွဲ့ရရှိခဲ့ပါသည်။\nဦးအောင်ဇော်ဦး သည် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိတက်၏ ဒါရိုက်တာအဖွဲ့ ဝင်တစ်ဦးဖြစ်ပါသည်။ ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှု လုပ်ငန်း ရှင်များ အသင်းချုပ် (UMFCCI)တွင် တွဲဖက်အထွေထွေအတွင်းရေးမှူး တာဝန်ထမ်းဆောင်ပြီး မြန်မာနိုင်ငံ ဆန်စပါးအသင်းချုပ် (MRF) တွင် တွဲဖက်အထွေထွေအတွင်းရေးမှူးအဖြစ် ယနေ့ ထက်ထိတိုင် တာဝန်ထမ်းဆောင်လျက်ရှိပါသည်။\nဦးအောင်ဇော်ဦးသည် Aung Naing Thitsar Co.,Ltd ကို ၂၀၀၀ ခုနှစ်တွင် စတင်တည် ထောင်၍ လုပ်ငန်းများကိုဦးဆောင်လုပ်ကိုင်ပြီး ယနေ့ Aung Naing Thitsar Group of Companies ကြီး၏ ဥက္ကဌအဖြစ်လုပ်ငန်းကို တွင်ကျယ်စွာလုပ်ကိုင်လျက်ရှိပါသည်။ Aung Naing Thitsar Group of Companies သည် ဆန်စပါးအထူးပြုလုပ်ငန်းကို The Whole Supply Chain လုပ်ငန်းဆောင်ရွက်ခြင်း၊ စပါးစိုက်တောင်သူများနှင့် အကျိုးတူပူးပေါင်းလုပ်ကိုင်ခြင်း၊ ဆန်စပါး စိုက်ပျိုးထုတ်လုပ်ခြင်း၊ ဒေသတွင်းနှင့်နိုင်ငံတကာသို့ တင်ပို့ရောင်းချခြင်း၊ တောင်သူများအတွက် Micro Financing ပံ့ပိုးပေးခြင်း၊ စိုက်ပျိုးရေးသုံးစက်ယန္တရားများ အငှါးလိုက်ဝန်ဆောင်မှုပေးခြင်း စသောအမျိုးမျိုးဝန်ဆောင်မှုများဖြင့် လည်ပတ်လျက်ရှိပါသည်။\nနိုင်ငံတကာ ဘက်စုံထောက်ပံ့ ပို့ဆောင်ရေးလုပ်ငန်း Multimodal Transport Logistics & Shipping သည် Ro Ro Service, Container Service, Freight Forwarding နှင့် Ro Ro ကား သင်္ဘောများတွင် ကားတင်/ချခြင်း လုပ်ငန်းများကို ကျွမ်းကျင်သောကိုယ်ပိုင် Stevedoring Team များဖြင့် ဝန်ဆောင်မှုပေးသည့်အပြင် Local Inland Transportation လုပ်ငန်းများစသည်တို့ကို Port to Door, Door to Door Service များပါ ဝန်ဆောင်မှုပေးနေသော ကုမ္ပဏီတစ်ခုဖြစ်ပါ သည်။\nမော်တော်ယာဉ်တင်သွင်း/ရောင်းဝယ်ခြင်း လုပ်ငန်းသည် အိမ်စီးကားနှင့်လုပ်ငန်းသုံး မော် တော်ယာဉ်များအားလုံးကို ဈေးကွက်လိုအပ်ချက်နှင့်အညီ Used Cars နှင့် Brand New Cars များ ကိုတင်သွင်း/ရောင်းချခြင်းနှင့် လယ်ယာသုံးစက်ပစ္စည်းများဖြစ်သော ရိတ်သိမ်းချွေလှေ့စက်နှင့် ထွန်စက်ကိုလည်း Japan နိုင်ငံမှ တင်သွင်းလျက်ရှိပါသည်။ ၎င်းအပြင်မော်တော်ယာဉ်နှင့် ပတ်သက်ဆက်စပ်သော အပိုပစ္စည်းများကိုလည်း နိုင်ငံတကာမှာ တင်သွင်းရောင်းချခြင်းနှင့် ကျွမ်း ကျင်သော Technician များဖြင့် မော်တော်ယာဉ် ပြုပြင်ထိန်းသိမ်းခြင်း ဝန်ဆောင်မှုပေးလျက် ရှိပါသည်။\nဦးကျော်တင်မြင့်သည် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိတက်၏ ဒါရိုက်တာအဖွဲ့ ဝင်တစ်ဦးဖြစ်ပါသည်။ Myanmar Agribusiness Public Corporation Limited (MAPCO) တွင် ဒါရိုက်တာအဖွဲ့ဝင် တစ်ဦးလည်းဖြစ်ပါသည်။ Kyaung Pyae San Co.,Ltd တွင် ဥက္ကဌဖြစ်ပါသည်။ Hope Flower Trading ၏ အုပ်ချုပ်မှုဒါရိုက်တာတစ်ဦးလည်း ဖြစ်ပါသည်။ ဦးကျော်တင်မြင့်သည် ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှု လုပ်ငန်းရှင်များ အသင်းချုပ် (UMFCCI)တွင် အလုပ်အမှုဆောင်အဖြစ်လည်းကောင်း၊ မြန်မာနိုင်ငံ မြေဩဇာ၊ မျိုးစေ့နှင့် စိုက်ပျိုး ရေးဆေးလုပ်ငန်းရှင်များအသင်းတွင် ဒုတိယဥက္ကဌအဖြစ်လည်းကောင်း တာဝန်ထမ်းဆောင်လျက် ရှိပါသည်။ ဦးကျော်တင်မြင့်သည် ရန်ကုန်တက္ကသိုလ်မှ မဟာဝိဇ္ဇာဘွဲ့၊ မဟာသုတေသနဘွဲ့နှင့် B.Sc, D.B.L, D.M.L, D.I.L, D.D.S, D.L.I.S, D.A.P, H.G.P ဘွဲ့တို့ကို ရရှိခဲ့ပါသည်။\nဦးမင်းစိန်သည် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိတက်တွင် ဒါရိုက်တာတစ်ဦး အဖြစ်တာဝန်ထမ်းဆောင်နေပါသည်။ ပထမပုဂ္ဂလဘဏ်လီမိတက်တွင် ဒါရိုက်တာအဖြစ် (၃)နှစ် ခန့်တာဝန်ထမ်းဆောင်ခဲ့ပြီး ပထမပုဂ္ဂလဘဏ်၏ (ဟင်္သာတ) ဘဏ်ခွဲဖြစ်မြောက်ရေးကော်မတီ၊ ဘဏ်ခွဲကြီးကြပ်ရေးကော်မတီတွင် အဖွဲ့ဝင်အဖြစ် ပါဝင်ဆောင်ရွက်လျက်ရှိပါသည်။\nဦးမင်းစိန်သည် ဟင်္သာတမြို့တွင် မီနီမားကက်ဆိုင်လုပ်ငန်း၊ ရာသီထွက်သီးနှံများ ရောင်း ဝယ်ရေးလုပ်ငန်း၊ ကျောက်ကုန်းမြို့တွင် အဖျော်ယမကာစက်ရုံ၊ ချောင်းသာတွင်အသေးစားချေးငွေ လုပ်ငန်း၊ မိုဘိုင်းဖုန်းဆိုင်၊ တည်းခိုခန်းလုပ်ငန်း နှင့် ရန်ကုန်မြို့တွင် City View Services Co. အနေဖြင့် အိမ်ခြံမြေလုပ်ငန်းနှင့် အခြားအကျိုးဆောင်လုပ်ငန်းများ လုပ်ကိုင်လျက်ရှိပါသည်။\nဒေါ်ရန်လင်းသည် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိတက်၏ ဒါရိုက်တာအဖွဲ့ဝင် တစ်ဦးဖြစ်ပါသည်။ ဒေါ်ရန်လင်းသည် ကမÇာအေးဘုရားလမ်း၌ ဆန်းသစ်လွင်ဖက်ရှင်နှင့် အပ်ချုပ် လုပ်ငန်းအား ၂၀၀၉ ခုနှစ် အောက်တိုဘာလတွင် ကိုရီးယားဆွဲသားစများကို စတင် တင်သွင်းဖြန့် ဖြူးရောင်းချရင်း အပ်ချုပ်လုပ်ငန်းများကို တွဲလျက်လုပ်ကိုင်ခဲ့ပါသည်။ ကမာရွတ်ဆင်မလိုက်ဈေး အနီးတွင် ဆန်းသစ်ဖက်ရှင်နှင့် အပ်ချုပ်လုပ်ငန်းကို ထပ်မံဖွင့်လှစ်ခဲ့ပြီး ၂၀၀၁ ခုနှစ်၊ မေလမှ စတင် ၍ ယုဇနပလာဇာတွင် မေလင်းဖက်ရှင်ဆိုင်ကို ဖွင့်လှစ်ရောင်းချလျက်ရှိပါသည်။\nဦးကျော်ဒေဝသည် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိတက်၏ ဒါရိုက်တာအဖွဲ့ဝင် တစ်ဦးဖြစ်ပါသည်။ ၁၉၇၈ ခုနှစ်တွင် မွေးဖွားခဲ့ပြီး ၁၉၉၅ ခုနှစ်တွင် အခြေခံပညာအထက်တန်း ကျောင်းကို ဘာသာစုံဂုဏ်ထူးဖြင့် အောင်မြင်ခဲ့ပါသည်။ ရရှိသောဘွဲ့များမှာ MA (Southeast Asia and the Pacific Studies), Postgraduate Diploma in Economics Studies, Diploma in English, Bachelor of Business Administrations တို့ဖြစ်ပါသည်။ UKD World-Class Int’l Co.,Ltd. ကို ၂၀၀၈ ခုနှစ်တွင် Trading လုပ်ငန်းဖြင့်စတင်တည်ထောင်ခဲ့ပြီး ယခုနောက်ပိုင်းတွင် Construction လုပ်ငန်းကိုပါ ဆက်လက်တိုးချဲ့ လုပ်ကိုင်လျက်ရှိပါသည်။ ယင်းကုမ္ပဏီတွင် Managing Director ရာထူးဖြင့် တာဝန်ထမ်းဆောင်လျက်ရှိပါသည်။ စီးပွားရေးအသင်းအဖွဲ့ဖြစ် သော UMFCCI တွင် ဗဟိုအလုပ်အမှုဆောင်/ ကုန်သွယ်မှုမြင့်တင်ရေးနှင့် ပြပွဲကော်မတီ အတွင်း ရေးမှူးတာဝန်ကို လည်းကောင်း၊ မြန်မာနိုင်ငံ လူငယ်စွန့်ဦးတီထွင် လုပ်ငန်းရှင်များအသင်းတွင် ဗဟိုအလုပ်အမှုဆောင်တာဝန်ကို လည်းကောင်း ထမ်းဆောင်လျက်ရှိပါသည်။ လူမှုရေးဆောင် ရွက်အနေဖြင့်မိသားစု၏ မမြတ်လေးပညာရေး ငွေပဒေသာပင်စိုက်ထူခြင်း၊ အဆင့်မြင့်ပညာနှင့် အခြေခံပညာကျောင်းသား၊ ကျောင်းသူများအား ဆုများရွေးချယ်ချီးမြှောက်ခြင်းတို့ ဆောင်ရွက် လျက်ရှိပါသည်။ ဂျပန်နိုင်ငံတွင် IATSS Fourm (Young Leadership Training Program) ၂လ Scholarship ကို ၂၀၁၀ ခုနှစ်တွင် ရွေးချယ်ခံခဲ့ရသဖြင့် တက်ရောက်ခွင့်ရရှိခဲ့ပါသည်။ မြန်မာနိုင်ငံ သို့ ပြန်လည်ရောက်ရှိပြီးနောက် Alumni Association of IATSS Forum Myanmar ၏ ဥက္ကဌ တာဝန်ကို ၂၀၁၄ ခုနှစ်မှ စတင်ထမ်းဆောင်လျက်ရှိပါသည်။\nဦးအေးလွင်သည် ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှု လုပ် ငန်းရှင်များ အသင်းချုပ် (UMFCCI) ကိုယ်စားပြုသည့် ရွှေနိုင်ငံအရှေ့အာရှ ဖွံ့ဖြိုးတိုးတက်ရေးလီမိ တက်တွင် ဒါရိုက်တာအဖွဲ့ဝင်တစ်ဦးဖြစ်ပါသည်။ ဦးအေးလွင်သည် UMFCCI ၏ တွဲဖက် အထွေထွေအတွင်းရေးမှူးဖြစ်ပါသည်။ UMFCCI သည် ရွှေနိုင်ငံ အရှေ့အာရှဖွံ့ဖြိုးတိုးတက်ရေး လီမိတက်ကို ကမကထပြု၍ ကြီးကြပ်ဖွဲ့စည်းပေးခဲ့ပါသည်။


Watch Football & Sports LIVE - အင်တာနက်မှ ဘောလုံးပွဲကြည့်ရန် - Myanmar in Singapore\nWatch Football & Sports LIVE - အင်တာနက်မှ ဘောလုံးပွဲကြည့်ရန်\nတိုက်ရိုက်ထုတ်လွှင့်ပြသတာဖြစ်တဲ့အတွက် Live ကန်သည့်အချိန်မှသာ ကြည့်လို့ရပါမည်။ ထို့အပြင် Connection ကောင်းဖို့လည်းလိုပါသည်။\nComment by oneway on September 13, 2013 at 11:52am မန်ယူနဲ့ ဘာစီ ကန်တဲ့ပွဲကြည့်ချင်တယ်ဗျာ မရှိဘူးလားဗျာ\nComment by HtunKyaw on October 8, 2012 at 6:16pm AFF Suzuki cup link- http://www.ustream.tv/affsuzukicup Comment by Han Shwe Oo on October 8, 2012 at 12:54am မြန်မာပွဲတွေကြည့်လို့မရဘူးလား ခင်ဗျား။\nComment by Aung ST on June 26, 2012 at 11:57pm http://www.youtube.com/watch?v=1VTLIz5XTnA Comment by Aung Aung on March 4, 2012 at 9:32pm မြန်မာ - စင်ကာပူပွဲ ကြည့်လို့ ရတဲ့ link မရှိဘူးလားဗျာ\nပထမပိုင်း ၀-၀ ဟုသိရကြောင်းပါ Comment by Aye Khaing on January 20, 2012 at 2:41am ခုလိုအစီစဉ်လေးတွေထပ်သိရလို့ ၀မ်းသာပါတယ် Comment by thesun on January 8, 2012 at 11:16pm ချယ်ဆီးပွဲ လင်. မရှိဘူးလား ဗျ Comment by Hanni Myo Aung on December 18, 2011 at 12:05am အထက်က ဒီလောက်ဘဲ မြန်နိုင်မယ်တဲ့ ဘာလို့လဲဆိုတော့-----------------\nComment by ko min aung on December 17, 2011 at 6:05am thankalot to m in s for watchf& sports live program\nComment by Thein Zaw on November 18, 2011 at 8:40pm အစီအစဉ်တွေကောင်းသလောက် connection မကောင်းတာခက်တယ်ဗျာ Comment by Nang Ying Kham on October 29, 2011 at 8:46pm ကြည့်ချင်လိုက်တာ ခုကန်နေတဲ့ပွဲတွေကို လိုင်းမကောင်းတော့ကြည့်လို့လည်းမရဘူး\nComment by kaung myat on October 27, 2011 at 12:37am ဒီလိုဘောပွဲတွေကြည့်လို့ရအောင်လုပ်ပေးတာကျေးဇူးတင်ပါတယ်..\nကျွှန်တော်အတွက်တော့အကောင်းဆုံးnetwork တစ်ခုပါပဲ... Comment by rocket007 on September 24, 2011 at 11:54pm Install fire fox in ur computer , and then open fire fox then go to http://myanmarsingapore.com/football?commentId=2316969% Comment by myo myint on September 24, 2011 at 10:36pm thanks alot Comment by AUNG SAN MYINT on September 24, 2011 at 5:37pm I tried, but invain.Pl help by anymeans. Comment by amaethar on September 15, 2011 at 2:24am ကော်နရှင်ကြောင့်လည်းဆိုင်တယ်ထင်တယ်..ကျွန်တော်ဘောလုံးပွဲlive တွေကိုကြည့်ဖြစ်ပါတယ်..\nကြည့်လို့ရပါတယ်.. Comment by Saw Htin on September 11, 2011 at 2:31am I was waiting at least two min but also I haven't see anythings.\nComment by amaethar on August 28, 2011 at 1:08am ဘောလုံးပွဲတွေကိုlive ကြည့်လို့ရအောင်ဆောင်ရွက်ပေးတဲ့အတွက်ကျေးဇူးအများကြီးတင်ပါတယ်.... Comment by wai phyo on August 25, 2011 at 4:24pm ဘာစီလိုနာ ပရိတ်သတ်များ အတွက် Comment by thetpaingsoe on June 14, 2011 at 5:52pm nice programme